Firihenunge Dharifani Varugadha Kurumah Kevidhaane Baeh Kaanan ފިރިހެނުންގެ ދަރިފަނި އިތުރު ކުުރުމަށް ކެވިދާނެ ބައެއް ކާނާ – Huvadhoo News Firihenunge Dharifani Varugadha Kurumah Kevidhaane Baeh Kaanan Huvadhoo News\nފިރިހެނުންގެ ދަރިފަނި އިތުރު ކުުރުމަށް ކެވިދާނެ ބައެއް ކާނާ\nދަރިން ނުލިބުމުގެ މަައްސަލައަކީ ދިވެހިންގެ ތެރޭގައި އާންމު މައްސަލަ އެކެެވެ. އުފާވެރި ހަޔާތެއް ފެށުމަށް ކުރާ ކައިވެނި ކިނލަބުވެ ދެމީހުން ވަކިވާ ހިސާބަށް މި މައްސަލައިގެ ސަބަބުން ދަނީ މަދުފަހަރަކު ނޫނެވެ. ދަރިން ނުލިބުމުގެ މައްސަލަ ދެމަފިރިން ކުރެ ކޮންމެ މީހެއްގެ ފަރާތުން ވެސް އަތުވެދާނެ އެވެ. އެގޮތުން މި ލިއުމުގައި މި ހިމަނާލަނީ ފިރިހެނުންގެ ދަރިފަނި އިތުރުކުރުމަށް ކެއުމުގައި ހިމެނިދާނެ ބައެއް ކާނާ އެވެ.\nދޮންކޭލަކީ ވިޓަމިން އޭ، ސީ އަދި ބީ1 އިން މުއްސަނދި ވެފައިވާ މޭވާ އެކެެވެ. ކޮންމެ ދުވަހެއްގެ ކެއުމުގައި ދޮންކެޔޮ ހިމަނާނަމަ ދުޅަހެޔޮ ދަރިފަނި އުފެދުމަށް މަގުފަހިވެއެވެ.\nބިހުގައި ވިޓަމިން އީ އަދި ޕްރޮޓީން ގިނަ އަދަދަކަށް ހިމެނެއެވެ. އެގޮތުން ދަރިފަނި މަދުވުމަށް ދިމާވަ މައްސަލަތައް ހައްލު ކުރުމަށް ކެއުމުގައި ބިސް ހިމަނާށެވެ.\nއަންނާރަކީވެސް ދަރިފަނީގެ ދުޅަހެޔޮކަން އިތުރުކޮށްދީ ދަރިފަނި އިތުރުވުމަށް ދިމާވާ ހުރަސްތައް ނައްތާލަދޭ އެއްޗެކެވެ. އެގޮތުން އަންނާރު ޖޫހަކީ ފާޓިލިތީ އިތުރަށް ވަރުގަދަ ކޮށްދިނުމަށް ރަނގަޅު އެއްޗެކެވެ.\nއެހެން ނަޓްތަކަށް ވުރެ އިތުރަށް ވޯލްނަޓްގައި އެންޓިއޮކްސިޑެންޓް ގިނަ އަދަދަކަށް ހިމެނެއެވެ. މީގެ އިތުރުން އޮމެގާ3ފެޓީ އެސިޑް ވެސް ވޯލްނަޓްގައި ހިމެނެ އެވެ. މީގެ ސަބަބުން ޓެސްޓިކަލްސް އަށް ލޭ ދައުރުކޮށްދޭ މިންވަރު އިތުކޮށްދީ ދަރިފަނި އުފެދޭ މިންވަރު އިތުރުކޮށް ދެއެވެ.\nމި ތަކެތީގެ އިތުރުން ސްޕިނިޗް، ޑާރކް ޗޮކްލެޓް އަދި ލޮނުމެދަކީ ދަރިފަނި އިތުރުކުރުމަށް ކެއުމުގައި ހިމެނިދާނެ ކާނާ އެވެ.


Tourist hotaa hingan huhdha dheynee sihhee hidhumathaai 24 gadiriu karantu adhi fuluhun thibey rahrashugai | Mihaaru\nހޮޓާ ހިންގޭނީ ސިއްހީ ހިދުމަތާއި 24 ގަޑިއިރު ކަރަންޓް އަދި ފުލުހުން ތިބޭ ރަށްރަށުގައި ކަމަށް ހަމަޖައްސައިފި\nރާއްޖޭގައި އެންމެ ގިނަ ޓޫރިސްޓް ގެސްޓް ހައުސް އަދި ހޮޓާތައް ހިންގާ ކ. މާފުށި: ޓޫރިސްޓް ހޮޓަލާއި ގެސްޓް ހައުސް ހިންގުމަށް ދެނީ ތަފާތު ދެ ހުއްދައެއް.\n12 އޯގަސްޓް 2016 - 10:51\nހޮޓާ ތަރައްގީކުރުމާއި ހިންގުމާ ބެހޭ ގަވައިދުގެ 18 ވަނަ މާއްދާއަށް ގެނައި އިސްލާހުގައިވާ ގޮތުން، ހޮޓާ ހިންގަން ހުއްދަ ދޭނީ ސިއްހީ ހިދުމަތާއި 24 ގަޑިއިރުގެ ކަރަންޓް އަދި ފުލުހުންގެ ހިދުމަތް ދެވޭ ގޮތަށް މަރުކަޒެއް ގާއިމުކޮށްފައިވާ ރަށްރަށުގަ އެވެ.\nޓޫރިޒަމް މިނިސްޓްރީން އެކުލަވައިލި އެ ގަވައިދުގައި ބުނެފައި ވަނީ އޭގެ ދަށުން ހުއްދަ ދީފައިވާ ކޮންމެ ޓޫރިސްޓް ހޮޓަލެއްގައި ވެސް ކަރަންޓް، ފެން، ނަރުދަމާ، ލޭންޑް ލައިން ފޯން، ފެކްސް، އަދި އިންޓަނެޓްގެ ހިދުމަތް 24 ގަޑިއިރު ލިބެން ހުންނަން ވާނެ ކަމަށެވެ. އަދި އެ ހިދުމަތްތަކުގެ ތެރެއިން ޓޫރިސްޓް ހޮޓަލަށް ބޭނުންވާ އިމަޖެންސީ ކަރަންޓް ފަދަ ހިދުމަތްތައް ދޭން ވާނީ އެ ސަރަހައްދަށް ޔުޓިލިޓީސް ހިދުމަތް ދިނުމަށް ކަނޑައަޅާފައިވާ ފަރާތުގެ ހުއްދައާއެކު، އެކަމަށް އެނާޖީ އޮތޯރިޓީން ކަނޑައަޅާފައިވާ މިންގަނޑަށް ވުރެ ދަށްނުވާ ގޮތަށް ކަމަށް ވެސް ގަވައިދުގައިވެ އެވެ.\nޓޫރިޒަމް މިނިސްޓްރީން އަލަށް އެކުލަވައިލި ގަވައިދަށް އިއްޔެއިން ފެށިގެން އަމަލުކުރަން ފަށަން ޖެހެ އެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާ ގޮތުން ރާއްޖޭގައި މިދިޔަ އޭޕްރިލް މަހުގެ ނިޔަލަށް ހިންގަމުން ގެންދިޔައީ 12 ޓޫރިސްޓް ހޮޓަލެވެ. އެއީ 1،428 އެނދެވެ.\nޓޫރިޒަމް މިނިސްޓްރީން ގަވައިދަށް އިސްލާހު ގެނައިއިރު، ރާއްޖޭގައި ކުދި އާބާދީތައް ހިމެނޭ ބައެއް ރަށްރަށުގައި ޓޫރިސްޓް ހޮޓާ ހިންގަމުން އެބަ ގެންދެ އެވެ. އަދި އިތުރު ބައެއް ހޮޓާތައް އަންނަނީ ތަރައްގީ ކުރަމުންނެވެ.\nޓޫރިސްޓް ހޮޓަލާއި ގެސްޓް ހައުސް ހިންގުމަށް ދެނީ ތަފާތު ދެ ހުއްދައެކެވެ. އެގޮތުން ޓޫރިސްޓް ހޮޓަލެއް ނަމަ އެތަނެއްގައި 25 ކޮޓަރީގައި 50 އެނދު ހުންނަންޖެހެ އެވެ. އެކަމަކު ގެސްޓް ހައުސްއެއް ނަމަ އެ މިންވަރަށް ކޮޓަރި އަދި އެނދު ހުންނަން މަޖުބޫރެއް ނޫނެވެ.\nސިއްހަތު ފުލުހުން ޓޫރިޒަމް ޓޫރިޒަމް މިނިސްޓްރީ ގެސްޓް ހައުސް ޓޫރިސްޓުން\n27 ކޮމެންޓް, 118 ރިއެކްޝަންސް\nތިގޮތްވެސްް ހަމަ ރަގަޅު. އެކަމު ތިވަސީލަތްތައް އާބާދީ މަދު ރަށްތަކުގައިވެސް ހުންނާނީ ގައިމު ސަރުކާރުން ކުރީމަދޯ.. އަޅުގަނޑުވެސް ބޭނުން އިޙްލާސްތެރި ފުލުހުން ރަށުގައި ބައިތިއްބައި، ސިއްޙީ ޙިދުމަތް ރަގަޅަށްދީ ހަދާ ތަނެއް. އަމިއްލަ މީހުންނަަށްވެސް ވިޔަފާރި ފަސޭހަކަމާއެކު ކުރެވެންވާނެ.\nއަނެއްކާ ގެސްޓް ހައުސް ވިޔަފާރިތައް ހުއްޓުމަކަށް އަންނަނީ ބާ؟ ރާއްޖޭގެ ކިތައްރަށްތަކުގައިބާ ތިބުނާ ފުރިހަމަ ސިއްޙީ ފަރުވާ ލިބެން ހުންނަނީ؟ ސިއްހީ ހިދުމަތް ތިމާނަކުރަނީ ކިހިނެތްބާ؟ ގިނަވާނީ ހޮސްޕިޓަލެއް ހުރެ ޑަރކްޓަރުން ނުތިބޭ، ނޫނީ ޑަކްޓަރުން ތިބި މެޝިންތައް ހަލާކުވެފަ، ނޫނީ މެޝިތައްހުރެ ބޭނުންވާ ބޭސް ނުލިބޭ ހޮސްޕިޓަލުތައް. މިކަންތައް ފުރިހަމަ ކުރުމަކީ ހޮޓެލް ހިންގާ ފަރާތުގެ ޒިންމާތޯ ނޫނީ ސަރުކާރުގެ ޒިންމާތޯ؟ މައުމޫން ސަރުކާރުގެ ޓެކްސްނުނަގާވެސް ވީ ހަމަ މިވަރު، މިހާރު ބިލިއަނުން ޓެކްސް ނަގައިގެންވެސް ވީ ހަމަ އެވަރު. މީރާއިން ވެއްޖެނުންތޯ ޓެކްސް އަތުލުމުގެ އިތުރުން ތިޓެކްސް ލާރިއަށް ވާގޮތުގެ ރިޕޯޓެއްވެސް ނެރެން. އެއީ އޮޑިޓް އޮފީހަކަށް އެކަމެއް ނުވިތާދޯ.\nމީގަ ނެތްދޯ ގެސްޓް ހައުސް ގެ ގަވާއިދަށް ބަދަލު ގެނައި ވާހަކަ އެއް. ގެސްޓް ހައުސް އާ ޓޫރިސްޓް ހޮޓަލަކީ ތަފާތު2ކެޓަގަރީ އެއްކަން ލިޔުން ކީމަ އެނގޭ. ކޮމެންޓް ކުރުމުގެ ކުރިން ރަގަޅަށް ލިޔުން ކިޔާލުން މުހިންމު ކަމަށް ފެނޭ.\nފޮޓޯ ޖެހިއިރު ފަހުގެ ފޮޓޯއެއް ޖެހި ނަމަވެސް އޯކޭ\nތީކުރިންވެސް އޮންނަ ގޮތް\nބަލަ، ރައްޔިތުންނާއި ވޯޓް އަޅާ ފޮއްޓަކީ އިންތިޚާބުތައް ކައިރިވީމަ ނަގާ ހިރަފުސް ފޮޅާލައިގެން ބޭނުންކުރަން ހުންނަ އެއްޗެހި، އިންތިޚާބު ނިމުނީމަ ރައްޔިތުން ތިބޭނީ މަތާރަން ފިލާމަތީ ހަރަފުން އަރަން.\nތިޔަބުނާ ޙިދުމަތްތަށް ނެތް ރައްރަށުގެ ލިސްޓެއް މިއާރޓިކަލްގައި ޖަހާލިނަމަ ވަރަށް ފުރިހަމަވީސް ،\nމާލެ އާއި އަތޮޅުވެރިކަން ކުރާ ހުރިހާ ރަށެއް ފިޔަވައި ބާކީ ހުރި ރަށްތައް! ކަޑަ؟\nނުހިންގޭނެއޭ ނުބުނެ، ހިންގޭނެ މަގުފަހިކޮށްދިނުމަކީ ކޮންބައެއްގެ މަސްއޫލިއްޔަތެއް؟ އަބުރުވެސް މާލީތަނަވަސްކަންވެސް ޥަކިބަޔަކަށް ހާއްސަވާ ގޮތައް މިހެދީ.!\nޓޫރިޒަމް މިނސްޓްރީގެ ގަވާދު ބުނާގޮތުން ކޮންމެ ރިޒޯޓެއްގައި ޑޮކްޓަރަކު ހުންނަން ޖެހޭނެ. ސޮނެވާފުށީގައާ ، ރޯޔަލް ރިސޯޓާއި، ފިނޮޅު ރިސޯޓް މިހާރުވެސް ތިބީ ނަރުހުން. މައުލޫމާތު ހުރެގެން ބުނަނީ. މިހާރު ނޫހުން މިވަގުތު ގުޅާފަ ބެއްލެވިޔސް އެކަން އެނގޭނެ.\nނިކަމެތި ރާއްޖެތެރޭ މީހާއަށް ފައިސާކޮޅެއް ލިބެން ފެށީމާ މަހުޖަނުން ނުރުހުންވީދޯ. މިހާރުވެސް ރާއްޖޭގަ ހުރި ބޮޑެތި ރިޒޯޓްތަކުގައި ޑޮކްޓރެއް ނުހުރޭ. ހުންނަނީ ފޭކް ނަރުހަކު ބަހައްޓާފަ. އެކަން ފުރަތަމަ އިސްލާހުކޮށްބަލަ މިނިސްޓްރީގެ ބޭކަލުން ގޮސް ބަލާފަ.\nހަމައެކަނި މާލޭ މީހުންނަށް ކުރެވޭކަމެއް ކަމުގައި ބާއްވާތި!


SunOnline: Islaamdheen alhuganduge hithugai binvalhu neguny eve - 2\nމިސްކިތެއްގައި ބަޔަކު ޤުރުއާން ކިޔަވަނީ -- ސަން ފޮޓޯ/ ފަޔާޒު މޫސާ\nއިސްލާމްދީން އަޅުގަނޑުގެ ހިތުގައި ބިންވަޅު ނެގުނީއެވެ. 2\n4 މަސް4ހަފްތާ ކުރިން - 22 ފެބްރުއަރީ 2018 1\nއަސްލު ލިޔުއްވީ : ޢުބައިދުﷲ ޤާދިރީ\nދިވެހިބަހަށް ތަރުޖަމާކުރީ: އަބްދުﷲ ފާރޫޤު ޙަސަން\nއެހެންކަމުން ކްރިސްޓިޔަނިޓީ ގައި ހުރި ފުށުއެރުންތަކުން އެއްކިބާވެހުރެ އީމާންކަން ލާޒިމުކުރާ ހެޔޮލަފާ ދިރިއުޅުމެއް އުޅޭން އަޅުގަނޑު މަސައްކަތްކުރަމުން ގެންދިޔައީމެވެ. ސްކާޓާއި ގަމީހުގެ ބަދަލުގައި އެއަށްވުރެ ނިވާކަންބޮޑު ހެދުން ބޭނުން ކުރާން ފަށައިފީމެވެ.\nﷲގެ ޒާތުފުޅާ ބެހޭގޮތުން ފައްޅިތަކުގެ ފާދަރުންނާ ސުވާލުކުރުމަކީ އަޅުގަނޑުގެ އާދައެކެވެ. ނަމަވެސް އެމީހުންގެ ކިބަޔަކު އަޅުގަނޑުގެ ސުވާލުތަކުގެ ސަރީހު ޖަވާބެއް ނޯވެއެވެ. އެހެންކަމުން އަޅުގަނޑު އެމީހުންގެ ގާތުގައި ބުނީމެވެ. އަހަރެން އެހެންދީންތައް ދިރާސާކުރާން ބޭނުމެވެ. ޖަވާބުގައި ފާދަރުން ބުންޏެވެ. "ތިޔައީ އެއްގޮތަކަށްވެސް ރަނގަޅު ކަމެއްނޫނެވެ. ތިޔަހާރުން ޝައިޠާނާ ކަލޭގެ ޗާޗާ ދުރަށް ގެންގޮސްފާނެއެވެ." އަޅުގަނޑު ރަނގަޅަށް ހަނދާން އެބަހުއްޓެވެ. ދީނީ މީހުން ޖަވާބުގައިބުނީ އަޅުގަނޑު ﷲގެ ރަސްކަންފުޅާ ދުރަށްގެންގޮސްފާނެ ވާހަކަ އެއްނޫނެވެ. ޗާޗާ ދުރަށް ގެންގޮސްފާނެ ވާހަކައެވެ. މަޖާކަމަކީ ތިޔޮލޮޖީއިން ޕީ.އެޗް.ޑީ. ހަދައިފައި ތިބުމާއެކުވެސް ފާދަރުންނަށް އަޅުގަނޑުގެ ސުވާލުތަކަށް ޖަވާބު ނުދެވޭ ކަމެވެ. އަޅުގަނޑު ސުވާލުކުރި މީހުންގެ ތެރޭގައި ކްރިސްޓިޔަން ޢިލްމުވެރީންގެ އިތުރަށް ޔަހޫދީރައްބީން ވެސް ހިމެނެއެވެ.\nއަޅުގަނޑަކީ ޗާޗުގެ މިޔުޒިކް މިނިސްޓްރީގެ މެމްބަރެކެވެ. އެއްދުވަހަކު މިޔުޒިކު ކޮޓަރިޔަށް ދާން އަޅުގަނޑު ޗާޗުގެ ބިއްދޮށު ދޮރުން ވަދެއްޖައީމެވެ. އޭރު އަޅުގަނޑާއެކު މަސައްކަތްކުރާ ދެއަންހެނަކު އަޅުގަނޑާ ބެހޭގޮތުން ނެތިމޮށެނީއެވެ. އަޅުގަނޑަށް ޣީބަ ބުނަނީއެވެ. އެމީހުން ވާހަކަ ދެއްކިއެވެ. އަޅުގަނޑަކީ މީހަކާ އިނދެވަރިވެފައިއިން މީހެކެވެ. އެހެންކަމުން މިހާ ފާޅުގޮތެއްގައި މިޔުޒިކުގައި ބައިވެރިވުމަކީ ރަނގަޅުކަމެއް ނޫނެވެ. އެގޮތަށް ވާހަކަ ދެއްކިއިރު ޙަޤީޤަތުގައި އެމީހުން ތިބެނީ އަޅުގަނޑުގެ މިޔުޒިކަށް ހިތްދެވިފައެވެ. އެމީހުން އަޅުގަނޑުގެ މިޔުޒިކު އަޑުއަހަންބޭނުމެވެ.\nއަޅުގަނޑު ހައިރާންވީ އެމީހުންނަށް އަޅުގަނޑާމެދު ނިޔާއެއް ކަނޑައަޅަން ހުއްދަ ލިބުނުގޮތަކާމެދުގައެވެ. އަޅުގަނޑާމެދު ހުކުމެއް އިއްވަން އެއީކޮންބައެއްތޯއެވެ؟ ވަރިވުމާ ބެހޭގޮތުން ވާހަކަ ދައްކާއިރު އެއީ އަޅުގަނޑުގެ ޒާތީ މުޢާމަލާއެކެވެ. އަމިއްލަކަމެކެވެ. އަޅުގަނޑަކީ ރާބޯމީހެއްނޫނީމެވެ. އަދިކީއްތޯއެވެ. އަޅުގަނޑު ސިގިރެޓެއްވެސް ނުބޮމެވެ. ހިލޭފިރިހެނުންނާއެކު ހިނގައިބިނގައިވެސް ނުއުޅެމެވެ. އެނޫން އެހެނިހެން ބަދުއަޚްލާޤީ ކަންތައްތަކުންވެސް އަޅުގަނޑު ހުންނަނީ ރައްކާތެރިވެގެންނެވެ. އެހެންވީއިރު އަޅުގަނޑު މީހަކާ އިނދެ ވަރިވެފައިވާތީ އެކަމާހުރެ އެމީހުން އަޅުގަނޑާ ދިމާޔަށް ކިލާއުކާންވީ ކީއްވެގެންތޯއެވެ؟ މިކަންވެސްވީ އަޅުގަނޑުގެ ދިރިއުޅުން އެހެންއަތަށް އެނބުރުމުގެ މުހިއްމު ސަބަބެއްކަމުގައެވެ.\nކްރިސްޓީޔަން އާދަކާދަޔާ އެއްގޮތަށް އަޅުގަނޑުގެ ފިރިމީހާގެގާތުން ވަރިވުމަށްފަހު އަޅުގަނޑު ދެވަނަ ކާވެންޏެއް ނުކުރަމެވެ. އެއީ ކްރިސްޓިޔަން އާދަކާދައިގައި އޮންނަ ގޮތުން ވަރިކުރިފިރިހެނާ ދުނިޔޭގައި ހުއްޓައި ވަރިވިއަންހެންމީހާ ޔަށް ދެވަނަ ކާވެންޏެއް ނުކުރެވޭނެތީއެވެ. ވަރިކުރިފިރިހެނާ ދުނިޔޭގައި ހުއްޓައި ވަރިވިއަންހެނާ ދެވަނަ ކާވެންޏެއް ކޮށްފިކަމުގައި ވާނަމަ އެއަންހެނަކު އެކުރަނީ "ހަރާންޒިނޭ" ކަމުގައި ކްރިސްޓިޔަނިޓީގައި ބަލާތީއެވެ. އެފަދަ ލަކެއް އަޅުގަނޑުގެ ފަސްބައިގައި ޖައްސަން ބޭނުންނުވާތީއެވެ. ރެޔެއް ދުވާލެއް ނެތި އަޅުގަނޑު މަސައްކަތްކުރީ އަޅުގަނޑުގެ ދަރިފުޅު ރަނގަޅުގޮތުގައި ގެންގުޅެބޮޑުކުރުމަށެވެ. މިހާރު އޭނާއަށް އެކާވީސް އަހަރުވެއްޖެއެވެ. އޭނާ އުޅެނީ މީހަކާ އިނދެގެންނެވެ. އަޅުގަނޑު މިހާރުވަނީ ރީތި ރީތި ފިރިހެންދަރިފުޅެއްގެ މާމަޔަކަށްވެފައެވެ.\nއިސްލާމްދީނާބެހޭ ފޮތްތައް ކިޔުމަކީ އަޅުގަނޑުގެ އާދަޔަކަށް ވެއްޖެއެވެ. ލައިބްރަރީތަކުން ފޮތް ހޯދައިގެންނާއި ފޮތް ގަނެގެންނެވެ. ކުރީންވެސް ދަންނަވައިފައިވާ ފަދައިން އަޅުގަނޑަކީ އެއްފަހަރަކު ލޮލުގެ ފެނުމުން މަޙްރޫމްވެފައިހުރިމީހަކީމެވެ. އެހެންކަމުން އަޅުގަނޑު ގިނައިން ބޭނުންކުރީ އޯޑިޔޯ ފޮތްތަކެވެ. މާބޮޑަށް ލޮލަށް ބާރުކުރިޔަ ނުދިނުމަށްޓަކައެވެ.\nއަޅުގަނޑުމެންގެ އަވަށަށް އަލަށް އައި މުސްލިމު އަންހެނަކާ އަޅުގަނޑާ ބައްދަލުވިއެވެ. އޭނާ އިސްލާމްދީނާބެހޭ ލުއިފޮތްތަކެއް އަޅުގަނޑަށް ހަދިޔާކުރިއެވެ. އަޅުގަނޑު ކުއްލިޔަކަށް އިސްލާމްދީން ޤަބޫލުނުކުރި ކަމުގައި ވިޔަސް ތެދުމަގަށް ނިކުތުމަށް އެލުއިފޮތްތަކުން އަޅުގަނޑަށް މަގުހުޅުވައިލަދިނެވެ. މުސްލިމެއްގެ ގޮތުގައި ދިރިއުޅޭނެ ގޮތް ދަސްކޮށްދިނެވެ. އަޅުގަނޑު އެއަންހެންމީހާއާ ގުޅުންބަދަހި ކުރީމެވެ. އިސްލާމްދީނަށް އަމަލުކުރުމުގެ ގޮތުންބަލާއިރު އަޅުގަނޑަށް ފެނުނުގޮތުގައި އޭނާއަކީ ވަރަށް ހެޔޮލަފާ ރަނގަޅު އަންހެނެކެވެ. އީމާންތެރި ޢަމަލުރަނގަޅު މީހެކެވެ. އިސްލާމްދީނާ ބެހޭގޮތުން އޭނާގެ މައުލޫމާތު ވަރަށްތަނަވަހެވެ. އަޅުގަނޑު އޭނާއަށް ވަރަށް ޝުކުރުއަދާކުރީމެވެ. އޭނާއަށް ހެޔޮރަޙުމަތް ލެއްވުންއެދި ﷲ ގެ ޙަޟުރަތަށް ދުޢާކުރަމެވެ.\nއަޅުގަނޑުގެ ދަރިފުޅު މަތީ ތަޢުލީމަށްޓަކައި ޚިޔާރުކުރީ މިނެސޯޓާގެ ކޮލެޖެކެވެ. އެކޮލެޖުން އޭނާއަށް ރަހުމަތްތެރި ކުދީންކޮޅެއް ލިބުނެވެ. އޭނާއާ ގުޅޭކަހަލަ ރަހުމަތްތެރި ކުދީންތަކެއް ލިބުމުން އޭނާ ވަރަށް އުފާވިއެވެ. އަޅުގަނޑަށް ވުރެ ކުރީން މިނެސޯޓާއަށް ދިޔައީވެސް ކޮލެޖެއް ޚިޔާރުކުރީވެސް އޭނާއެވެ. އޭނާގެ ރަހްމަތްތެރީންގެ ތެރޭގައި މުސްލިމް ކުދީންވެސް ތިއްބެވެ. ސޫދާނާއި، ޕާކިސްތާނާއި އެކުވެރި ޢަރަބި އިމާރާތުގެ ކުދީންނެވެ. އަޅުގަނޑުގެ ދަރިފުޅު އެކުދީންގެ އެކުވެރިކަމުގެ ތެރެއިން އިސްލާމްދީން މުޠާލިޢާކުރާން ފަށައިފިއެވެ. އޭރު އިސްލާމްދީނާބެހޭގޮތުން އަޅުގަނޑުގެ މުޠާލިޢާއާއި މައުލޫމާތުގެ ދާއިރާވަނީ ވަރަށް ތަނަވަސްވެފައެވެ. އިސްލާމްދީން ވަނީ އަޅުގަނޑުގެ ހިތުގައި ރަނގަޅަށް އަށަގެންފައެވެ. ބިންވަޅުނެގިފައެވެ. ނަމަވެސް އަޅުގަނޑު އެމަރްހަލާ ކަޑައްތުކުރީ ވަރަށް ސިއްރުސިއްރުންނެވެ. އަޅުގަނޑުގެ ދަރިފުޅަށްވެސް އެކަމާބެހޭގޮތުން އެއްވެސް ކަމެއް ރޭކާވެސް ނުލައެވެ. އެކަމަކު އޭރު އަޅުގަނޑުވަނީ އިސްލާމްދީނާއި އެހެނިހެން ދީންތައް އަޅައިބެލުމުގެ ދިރާސާތަކެއްވެސްކޮށް ނިންމައިފައެވެ. މުސްލިމުން އުޅޭގޮތަށް އަޅުގަނޑު ދިރިއުޅޭތާވެސް ވަނީ ދުވަސްތަކެއްވެފައެވެ.އެކަމަކު ޝަހާދަތްކިޔައި ޤަވާއިދުން އިސްލާމްދީނުގެ ދާއިރާއަކަށް ނުވަންނަމެވެ.\nއަޅުގަނޑުގެ ދަރިފުޅު އެއްދުވަހަކު އަޅުގަނޑާ ބައްދަލުކޮށްފައި ބުންޏެވެ. " މަންމާއެވެ. އަޅުގަނޑު އިސްލާމްވާން ބޭނުމެވެ. އަޅުގަނޑު އިސްލާމްވެއްޖެނަމަ މަންމަ އެކަމާ ދެރަފުޅެއްނުވާނަންތޯއެވެ.؟" އޭނާ ހުރީވަރަށް ބިރުންނެވެ. އޭނާ ހީކޮށްގެން ހުންނަގޮތުގައި އަޅުގަނޑަކީ ދީންވެރި ކްރިސްޓިއަނެކެވެ. އަޅުގަނޑުގެ ދަރިފުޅު އެވާހަކަ ބުނުމުން އަޅުގަނޑަށް ކުއްލިއަކަށް ސުވާލުކޮށްލެވުނެވެ. " ދަރިފުޅު އިސްލާމްވަނީ ކީއްކުރަންހެއްޔެވެ؟" ދަރިފުޅު ޖަވާބުދިނެވެ. "އަޅުގަނޑަށް އިސްލާމްދީން އުނގަންނައިދޭ އެކުވެރިޔާ ވަނީ އިސްލާމްވުމުގެ ކުރީން މަންމަޔާ މަޝްވަރާ ކުރަން ބުނެފައެވެ. އެހެނީ ކީރިތި ޤުރްއާނުގައިވަނީ މައިންނަށް އިހްތިރާމްކުރުމަށް ވަރަށް ޚާއްޞަ ގޮތެއްގައި ބާރުއަޅުއްވައިފައެވެ." ދަރިފުޅުގެ ވާހަކައިގެ ޙަޤީޤަތް ދެނެގަތުމަށްޓަކައި އަޅުގަނޑު އޭނާއާ ވަރަށް ގިނަ ސުވާލުކުރީމެވެ. އަޅުގަނޑުގެ ދަރިފުޅު ބިރުން އިނދެ ދިންޖަވާބުތަކުން އަޅުގަނޑަށް ޔަޤީންވީ އޭނާގެ ހިތުގައި އިސްލާމްދީން ރަނގަޅަށް އަށަގެންފައިވާކަމެވެ. އެޔަޤީންކަން ހޯދުމަށްފަހު އަޅުގަނޑުވެސް އަޅުގަނޑުގެ ހިތުގެ ސިއްރު އޭނާއަށް ހާމަކޮށްދިނީމެވެ. އަޅުގަނޑު އިސްލާމްދީން މުޠާލިޢާކުރާތާ އަހަރުތަކެއް ވެއްޖެކަން ބަޔާންކުރީމެވެ. އޭނާ އެކަމާ ވަރަށް ޙައިރާންވިއެވެ. ކޮންމެއަކަސް މަދުހަފުތާތަކެއްގެ ތެރޭގައި އޭނާގެ މުސްލިމު އެކުވެރީންނާ އަޅުގަނޑާ ތައާރަފުކޮށްދިނެވެ. އަޅުގަނޑުމެން ދެމައިން އެކުދީންނާއެކު މުސްލިމު އާއިލާއެއްގެ ގޭގައި ޝަހާދަތުގެ ދެކަލިމަކިޔައި ޤަވައިދުން އިސްލާމްވެއްޖައީމުއެވެ. އެހަފުލާގައި މުސްލިމު ބާރަ އަންހެނަކު ބައިވެރިވިއެވެ. ހައްތާވެސް ދީނަށް އަމަލުކުރާ ރަނގަޅު މުސްލިމާއިންނެވެ. އެއުފާވެރި ޙާދިޘާ ހިނގީ 2001 ވަނަ އަހަރުގެ ޖުލައިމަހުއެވެ. ކިހައި ޙައިރާންވާ ކަހަލަ ކަމެއްތޯއެވެ. ތަފާތު މަގުތަކަކުން ދަތުރުކޮށްފައި އައިސް އަޅުގަނޑުމެން ދެމައިންގެ ދަތުރު އުފާވެރި އެއް މަންޒިލަކަށް ނިންމައިލެވުނީއެވެ.\nޔޫރަޕުގައި ނުވަތަ އެމެރިކާގައި އިސްލާމްވުމާއި މުސްލިމުންގެ ގޮތުގައި ދިރިއުޅުމަކީ ފަސޭހަކަމެއްނޫނެވެ. އަޅުގަނޑުގެ އަވަށްޓެރީންނާއި އަވަށުމީހުންގެ ތަނަވަސް އަކްސަރިއްޔަތަކީ ދޮންކްރިސްޓިޔަނުންނާއި ޔަހޫދީންނެވެ. އެކަމަކު އަޅުގަނޑުގެ މަންމަ އަޅުގަނޑަށް ދަސްކޮށްދެއްވި އެއްކަމެއް އެބައޮތެވެ. މަންމަ ވިދާޅުވިއެވެ. ގައިގެކުލަ ދޮންވުމަކީ ނުވަތަ ކަޅުވުމަކީ މާނައެއް ހުރިކަމެއް ނޫނެވެ. ޙަޤީޤަތުގައި މާތްކަމަކީ ހިތުގައި ކިލަނބުކަމެއްނެތުމެވެ. އަލިވެ އުޖާލާވުމެވެ. ނަމަވެސް އިސްލާމްވުމަށްފަހު އަޅުގަނޑުމެން ގުނޭންފެށީ ބައިމަދު ގިންތީގައެވެ. އެވެށީގައި އަޅުގަނޑުމެން ޖެހެނީ އަޅުގަނޑުމެންނަކީ މުސްލިމުންކަން ސާބިތުކޮށްދޭށެވެ. ނަސީބުދެރަކަމުން އައުމުސްލިމުންނަށް ޣައިރު މުސްލިމުން ފިޔަވައި ޚުދު މުސްލިމުންނާވެސް ބައެއް ކަންކަމުގައި ޚިޔާލުތަފާތުވާން ޖެހެއެވެ.\nމިސާލެއްގެ ގޮތުން ދަންނަވާނަމަ ހިޖާބުގެ މައްސަލައެވެ. އެމައްސަލައިގައި ބައެއްމުސްލިމުންގެ ޚިޔާލަށްވަނީ ޣައިރުމުސްލިމުންގެ އަސަރުފޯރައިފައެވެ. ކޮންމެއަކަސް މިސްކިތުގެ އިތުރަށް އިޖްތިމާއީ ދާއިރާގައިވެސް ހިޖާބުނުވަތަ ސްކާފް ބޭނުންކުރާ މުސްލިމު އަންހެނުންނަށް އަޅުގަނޑުގެ ހިތުގައި ވަރަށް ބޮޑު ތައުރީފެއް އޮވެއެވެ. އެފަރާތްތަކުން ހިތުގެ ފުންމިނުން އިސްލާމްދީނަށް ޤަދަރުކުރާކަމުގައި އަޅުގަނޑު ޤަބޫލުކުރަމެވެ.\nއަޅުގަނޑު އިސްލާމްވިތާ ދެމަސްދުވަސްވެސް ނުވަނީސް 14 ސެޕްޓްމްބަރ 2001 ގައި ހިނގި ހާދިޡާއެކެވެ. މުސްލިމުންދެކެ އިންތިހާޔަށް ނަފުރަތުކުރާ ޒުވާނެއް އަޅުގަނޑުގެ ގައިގައި ކާރުން ޖައްސައި ފިހާރައެއްގެ ޝޯކޭސްތެރެއަށް ކޮއްޕައިލިއެވެ. އެހާދިޘާގައި އަޅުގަނޑުގެ ކަކޫ ޒަހަމްވެ ކަށިމަތި ބިނދުނެވެ. ޝޯކޭހުގެ ބިއްލޫރިތައް ތެޅިގެން އަޅުގަނޑުގެ ގަޔަށްއެޅި އަތާއި ކަނދުރާ ޒަޚަމްވިއެވެ. ފިހާރައިގައި ހަރުކޮށްފައިހުރި ކެމެރާއިން އެހުރިހާ މަންޒަރެއްވަނީ ފޮޓޯނަގައިފައެވެ. އެހެންކަމުން އަޅުގަނޑުގެ ގައިގައި ކާރުން ޖައްސައިފައި ފިލަން އުޅުނު ޒުވާނާ ވަރަށް ފަސޭހައިން ހައްޔަރު ކުރެވިއްޖެއެވެ. އެޒުވާނާގެ މޫނުމަތީން ފެނުނު ގޮތުގައި އަޅުގަނޑުގެ ހާލާމެދު އޭނާވެސް ދެރަވިއެވެ. އޭނާ ބުނިގޮތުގައި އޭނާ އަޅުގަނޑުގެ ގައިގައި ކާރުން ޖެއްސީ އަރަބި އަންހެނެއްކަމުގައި ހީކޮށެވެ. އަޅުގަނޑު ސްކާފުއަޅައިގެން ހުރުމުންނެވެ. އެހެންވެސް ދޮންމީހުންފަދައިން އަޅުގަނޑު އެމެރިކާގެ ލަހެޖާގައި ފަސޭހަކަމާއެކު އިނގިރޭސިބަހުން ވާހަކަ ދައްކާ އަޑުއިވުމުން އޭނާ ޙައިރާންވިއެވެ. އޭނާ އެންމެ އަޖައިބުވީ އަޅުގަނޑަކީ އެމެރިކާގެ ކަނޑުގެސިފައިންގެ ތެރޭގައި މަސައްކަތްކުރުމަށްފަހު ޚާއްޞައެހީއަށް ބޭނުންވާ މީހަކަށް ވުމުން ރިޓަޔަރވެފައިހުރި މީހެއްކަން އެނގުމުންނެވެ. އެޒުވާނާގެ ބޮލުގައި އެޅިފައިވަނީ ވަރަށްބޮޑުކުށެއްގެ އިލްޒާމެކެވެ. ޖަލަށްދާންޖެހޭފަދަ ކުށެކެވެ. އަޅުގަނޑު ނިންމީ އޭނާއަށް އިތުރު ފުރުސަތެއްދޭށެވެ. އަޅުގަނޑު ބުނެފީމެވެ. ކުރިޔަށްއޮތް ދިހަދުވަހު ކޮންމެދުވަހަކު އެއްގަނޑިއިރު އިސްލާމްދީނާބެހޭ ދަރެސް އަޑުއަހަން ވައުދުވާށެވެ. އޭރުން އަޅުގަނޑު މާފުކޮށްފާނަމެވެ. އޭނާ އެކަމަށް އެއްބަސްވިއެވެ. އަޅުގަނޑު އޭނާއަށް މާފުދޭން ހަމަޖެއްސިއިރު އެންމެ ދުވަހަކުވެސް ދަރެސް އަޑު ނާހައިފިނަމަ މާފު އަނބުރާގެންދާނެކަމަށް ޝަރުތުކުރީމެވެ. އަޅުގަނޑުގެ ހައްޤު ހޯދަން ކޯޓަށްދާނެވާހަކަ ބުނީމެވެ. ހަޤީގަތުގައި އަޅުގަނޑު އެގޮތަށް ނިންމީ ކައުސާހިބާ ޞައްލާﷲ ޢަލައިހި ވަސައްލަމަގެ ސީރަތުން ހަމައެދުވަހު އަޅުގަނޑަށް ލިބުނު ފިލާވަޅެއްގެ ސަބަބުންނެވެ.\nކައުސާހިބާ ސައްލަﷲ އަލައިހި ވަސައްލަމަގެ ރިސާލަތުގެ މައްކީ ދައުރުގައި އެމާތް ސާހިބާގެ ގަނޑުވަރަށް ވަޑައިގަންނަވާ މަގަށް ރޭގަނޑު ކަށިތަކާއި ކުނިބުނި އަޅައި އުޅުނު އަންހެނަކު އުޅުނެވެ. އިތުރު ސާހިބާގެ ގައިކޮޅަށް ކުނިބުނި އުކާކަށްވެސް އެކަނބުލޭގެ ފަހެއްނުޖެހެއެވެ. އޭނާގެ އާދަޔާޚިލާފަށް އެއްރެޔަކު އޭނާއަށް ކުނިބުންޏާއި ކަށިތަކެއް ނޭޅުނެވެ. އިތުރުސާހިބާ ޚަބަރުބައްލަވައިލެއްވިއިރު އެރޭ އެކަނބުލޭގެ ބަލިވީއެވެ. އާލަމްތަކަށް ރަހްމަތެއް ކަމުގައި ފޮނުއްވި ސާހިބާ އެކަނބުލޭގެޔަށް ޒިޔާރަތްކުރެއްވިއެވެ. އޭނާގެ ހާލުބެއްލެވިއެވެ. ނަތީޖާއެއްގެ ގޮތުން އެކަނބުލޭގެ ހިތަށް ހެޔޮ އަސަރުތަކެއް ކުރިއެވެ.\nއެހާދިޘާއިން އަޅުގަނޑު ފިލާވަޅު ލިބިގަތީއެވެ. އަޅުގަނޑުގެ ވިސްނުމަށް އެތަދުބީރުއައީއެވެ. އެޒުވާނާއަކީ އަޅުގަނޑުގެ ދަރިފުޅާ އެއް އުމުރެއްގެ ކުއްޖެކެވެ. އަޅުގަނޑުގެ ދަރިފުޅު ދެކެ އަޅުގަނޑު ލޯބިވާފަދައިން އެކުއްޖާގެ މުސްތަގުބަލު ހަލާކުކޮށްލަން އަޅުގަނޑު ބޭނުމެއްނުވިއެވެ. އޭނާއަކީ ކޮލެޖެއްގެ ވަރަށްތޫނު ދަރިވަރެކެވެ. އިސްލާމްދީނާ ބެޙޭގޮތުން އޭނާއަށް އެއްވެސް މަޢުލޫމާތެއް ލިބިފައެއްނެތެވެ. އިސްލާމްދީނާ އެހައި ބީރައްޓެހިވުމުން ވަރަށް ފަސޭހައިން ތަޢައްޞުބުގެ ޝިކާރަޔަކަށް ވެވިދާނެއެވެ. އެޒުވާނާ އޭނާގެ ވަޢުދާ އެއްގޮތަށް ޤަވައިދުން ދަރެސްތައް އަޑުއެހިއެވެ. އެއަށްފަހު އަމިއްލަޔަށް އިސްލާމްދީން މުޠާލިޢާކުރާން ފަށައިފިއެވެ. އަޅުގަނޑުމެންނާ ގުޅުން ބަހައްޓަމުން ގެންދިޔައެވެ. އެންމެ ހަމަސްދުވަހުގެ ތެރޭގައި (2002 ފެބްރުއަރީގައި) އޭނާ އިސްލާމްވެއްޖެއެވެ. އޭރު އޭނާހުރީ އޭނާގެ އުފަންއަވަށުގައެވެ. އެތަނުން އީމެއިލުގެ ޒަރީޢާއިން އަޅުގަނޑަށް ޚަބަރުފޮނުވިއެވެ. އޭނާ އެއަވަށުގެ މުސްލިމު ކިޔަވާކުދިންގެ އެސޯސިއޭޝަނުގައިވެސް ބައިވެރިވިއެވެ. އެކުދީންގެ ތަބްލީޣީ މަސައްކަތުގައި ބައިވެރިވެ އަތްބާރުއަޅައިދެމުން ގެންދެއެވެ. އެހެންކަމުން އަޅުގަނޑުގެ ޒަޚަމުގެ ލަކުނުތަކާމެދު ވިސްނައިލެވޭ ކޮންމެފަހަރަކު އަޅުގަނޑަށް ރޫޙާނީ ވަރަށްބޮޑު އުފަލަކާއި މީރުކަމެއްލިބެއެވެ. އެކަންބަޔާންކޮށްދޭންވެސް އަޅުގަނޑަށް އުނދަގުލެވެ. އަޅުގަނޑު މާތްﷲއަށް ޙަމްދުކޮށް އެކަލާނގެ ކިބްރިޔާވަންތަކަމަށް ޘަނާ ދަންނަވަމެވެ.\nއަރަހުށި މާތްﷲ އަޅުގަނޑަށް މަދަދު ދެއްވިއެވެ. އެކަލާނގެ އަޅުގަނޑަށް އިސްލާމީ ޝަޢާއިރުގެ ދާއިރާގައި މަސައްކަތްކުރުމުގެ ތައުފީޤު ދެއްވިއެވެ. މިލާޔޫންގެ އާދަމް ސެންޓަރާއި މިސްކިތުގައި އަޅުގަނޑު ޚިދުމަތްކުރަމެވެ. އެތަނުން މުސްލިމުންނާއި ދުވަހުން ދުވަހަށް ބައްދަލުވެ އަޅުގަނޑުގެ އީމާންކަން ތާޒާވެއެވެ. އިތުރުވެ ވަރުގަދަވެއެވެ. ކުރީންވެސް ދެންނެވި ފަދައިން މިތާނގައި އިސްލާމްދީނަށް އުޅުމަކީ އެހައި ފަސޭހަކަމެއް ނޫނެވެ. އެކަމަކު މިހާރު އަޅުގަނޑު މިހިރީ އެކަންޏެއް ނޫނެވެ. އަރަހުށި މާތްﷲ އަޅުގަނޑާއެކު ވޮޑިގެން ވެއެވެ. ކޮންމެ އަޑިއުސްކަމެއްގައި އެކަލާނގެ ހަޟްރަތުން އަޅުގަނޑަށް މަދަދުލިބެއެވެ.\nއަޅުގަނޑު ދެކޭގޮތުގައި އިސްލާމްދީނަށް ފުރިހަމައަށް ޢަމަލުކުރުމަކީ ވަރަށް މުހިންމުކަމެކެވެ. އެހެނިހެން މުސްލިމުންނާ ގާތްގުޅުމެއް ބާއްވަންޖެހޭނެއެވެ. ދޮޅުގާބުރީން ވަކިމިސްކިތެއް ރާނަން އުޅުމަކީ އިސްލާމީ ފިކުރާ އެއްގޮތްކަމެއް ނޫނެވެ. ރަނގަޅު އިސްލާމީ ފިކުރުގައި ދެމިހުރުމަކީ ބޭނުންކަމެކެވެ. އެކަކު އަނެކަކަށް އެހީތެރިވެ، އަޅައިލައި އުޅުމަކީ ކޮންމެހެން ލާޒިމުކަމެކެވެ. އިސްލާމްދީން ޤަބޫލުކުރިފަހުން އިރުއަރައި އިރުއޮއްސޭ ކޮންމެ ދުވަހަކީވެސް އަޅުގަނޑަށް އާގޮންޖެހުމެއް ކުރިމަތިވާ ދުވަހެކެވެ. އަރަހުށި މާތްﷲ ގެ ހެޔޮތައުފީޤު އަބަދުވެސްވަނީ އަޅުގަނޑާއެކުގައެވެ. ކޮންމެކަމެއްގައިވެސް އެކަލާނގެ އަޅުގަނޑަށް ރަނގަޅު ގޮތް އިލްހާމުކުރައްވައެވެ. ކާމިޔާބު ދެއްވައެވެ.\nއިސްލާމީ ދަޢުވަތު ޢަރަބި ޤަބީލާތަކަށް -23 ހަފްތާ6ދުވަސް ކުރިން\nބަރަކާތްތެރި ރަމަޟާންމަހުގެ ފިލާވަޅު4ހަފްތާ 1 ދުވަސް ކުރިން\nއަހަރެން ފިކުރާވި އިސްލާމްދީން: އިސްލާމްދީން ފެތުރުމާއިކަނޑި 1 މަސް6ދުވަސް ކުރިން\nއަހަރެންފިކުރާވި އިސްލާމްދީން : މުސްލިމުން ދީނީތަޢައްޞުބުގައި ފައްޅިތައް މުގުރިކަމުގައިބުނެވޭ މައްސަލަ 1 މަސް2ހަފްތާ ކުރިން\nއިސްލާމީ ދަޢުވަތު ޢަރަބި ޤަބީލާތަކަށް2މަސް2ހަފްތާ ކުރިން


Member Shahudhee Anekkaaves JP ah\nޝަހުދީ ޖޭޕީއަށް ސޮއި ކުރެއްވުމަށްފަހު ފޯމު ހަވާލު ކުރައްވަނީ---\n14 ނޮވެންބަރ 20182ކޮމެންޓް\nހަނިމާދޫ ދާއިރާގެ މެންބަރު ހުސައިން ޝަހުދީ ޖުމްހޫރީ ޕާޓީއާއި ގުޅިވަޑައިގެންފިއެވެ.\nޝަހުދީ ޖޭޕީއަށް ސޮއި ކުރައްވާފައިވަނީ މިއަދު ޖޭޕީގެ އޮފީހުގައި ބޭއްވި ރަސްމިއްޔާތެއްގައެވެ. ޝަހުދީ ވަނީ ޖޭޕީއަށް ސޮއި ކުރެއްވުމަށްފަހު ފޯމު ޖޭޕީގެ ނައިބް ރައީސް އަލީ ވަހީދާ ހަވާލު ކުރައްވާފައެވެ.\nޝަހުދީ ހިނގަމުން މިދާ 18 ވަނަ ރައްޔިތުންގެ މަޖިލީހުގެ މެންބަރު ކަމަށް ވަޑައިގެންނެވީ ވެސް ޖޭޕީގެ ޓިކެޓުގައެވެ. ނަމަވެސް 2016 ވަނަ އަހަރުގެ ޖެނުއަރީ މަހު ޝަހުދީ ވަނީ ޖޭޕީ ދޫކުރައްވާ ވެރިކަން ކުރާ ޕީޕީއެމަށް ވަޑައިގެންފައެވެ.\nއިދިކޮޅު ފަރާތްތަކުން މަޖިލީހުގެ ރައީސް ކަމުން އަބްދުﷲ މަސީހު ދުރު ކުރުމަށް މިދިޔަ އަހަރު ހުށަހެޅި މައްސަލާގައި ސޮއި ކުރެއްވުމާއި ގުޅިގެން ޝަހުދީ ޕީޕީއެމުން ވަކި ކުރި ކަމަށް ނިންމާ ޝަހުދީގެ ގޮނޑި ވެސް ގެއްލުނު ކަމަށް ވަނީ ކަނޑައަޅާފައެވެ.\nޝަހުދީގެ އިތުރުން 11 މެންބަރެއްގެ ގޮނޑި ގެއްލުނު ކަމަށް ކަނދައެޅިއެވެ. ނަމަވެސް އެ މެންބަރުންގެ ގޮނޑިތައް ނުގެއްލޭ ކަމަށް ސްޕްރީމް ކޯޓުން ވަނީ ކަނޑައަޅާފައެވެ. އެނގިފައިވަ ގޮތުގައި ގޮނޑި ގެއްލުނު ކަމަށް ކަނޑައެޅި ބައެއް މެންބަރުންނާއި ވެރިކަން ކުރާ ޕީޕިއެމްގައި ތިއްބެވި އިތުރު ބައެއް މެންބަރުން ވެސް ޖޭޕީއާއި ގުޅޭނެއެވެ.\nޖޭޕީ މަޖިލިސް އިދިކޮޅު ކޯލިޝަން\nހަތެއް ފެބްރުއަރީ ،\nޖުމްހޫރީ ޕާޓީއަށް ކުނިގޮނޑުން ގެންނަ ފީކަރަޔާ ފީ ބަނބުކޭލާ ފީ ބަރަބޮލާ މިކަހަލަ ކުނިތައް ބޭރުކުރުމަށް ގޮވާލަން ކުނި ބުނި އެއްކުރާނަމަ ޕާޓީ ހަލާކުވެ ފުނޑުފުނޑުވެދާނެ ތިޔަ ކުނި ބުންޏަކީ މީގެ ކުރިން ފައިސާގެ ދަޅައަށް ހެއްލި ދުވާ ބައިގަނޑެއް ރައީސްކަންދީފަވާ މީހާ ޤާސިމަށް ކީ އެއްޗެހި ހަނޑާންނެތުނީބާ؟؟


މެންބަރުކަމަށް ކުރިމަތިލާނެކަން އިއުލާނުކުރީމާ ނޫސްތަކުން ސުރުޚީއެއް ލިބިދާނެ - އަމިއްލަ ރަށުން 16 ވޯޓު ނުލިބޭ މީހުންނަށް އެހެން ދާއިރާއަކުން ވޯޓުލާނީ ކާކު؟\nއިރުވައި މޫސުމަށް ދޮން ދޫނި އަންނަ ފަދައިން މިހާރު މިއޮތީ މަޖިލީހަށް ކުރިމަތިލުމުގެ މޫސުން އައިސްފައެވެ. އެއްބައަކު ހަމަ އިޚްލާޞްތެރިކަމާއިއެކު ނުކުމެ ކުރިމަތިލައި ގެންދަނީ ކެންޕޭނުކުރަމުންނެވެ. އަނެއްބައަކު ފުރުޞަތުގެ ބޭނުން ހިފަނީ ނަން މަޝްހޫރުކޮށްލަން ނޫސްތަކުން ސުރުޚީއެއް ހޯދުމަށެވެ.\n2014 ވަނަ އަހަރު ބޭއްވި މަޖިލިސް އިންތިޚާބަށް ކުރިމަތިލުމުން އަމިއްލަ ޢާއިލާ ދިރިއުޅޭ ރަށުން 16 ވޯޓު ނުލިބުނު މީހުން މޭލެ އާއި އެހެން ބައެއް ދާއިރާތަކަށް ކުރިމަތިލައި ވާދަކުރާނެ ކަމުގެ ސުރުޚީތައް ދަނީ މިހާރުވެސް ދަނީ ފެންނަމުންނެވެ.\nއުންމީދު ކުރެވޭ ގޮތުގައި މަޖިލިސް އިންތިޚާބުގައި ވެސް ރައްޔިތުން ވޯޓު ދޭނީ އަތަށްލައިދޭ ރުފިޔާއަކަށް ނޫނެވެ. ޤައުމާއިމެދު ވިސްނުމަށްފަހުގައެވެ. އެމީހެއްގެ ކިބައިން ޤައުމަށް ކުރާނެ ފައިދާއަށް ބަލައިފައެވެ. މިހައިތަނަށް ރައްޔިތުންނަށް ކޮށްދީފައިވާ ޚިދުމަތަށް ބަލައިފައެވެ.\nދިވެހި ޤައުމުގެ މިނިވަންކަމާއި އިސްތިޤްލާލް އަދި ރާއްޖެއިން އިސްލާމް ދީން ރާއްޖެ ދޫކޮށް އޮޔާދަނިކޮށް އެހާލަތުން ޤައުމު ސަލާމަތް ކުރުމަށް ކެރިގެން ނުކުމެ "ޖިހާދު" ކުރި މުޖާހިދުންގެ މަތިން ރައްޔިތުން ހަނދާން ކުރާނެއެވެ. ޕޯޗްގީޒުންނާއި ދިވެހިންގެ މަދު ބައަކު ބައިވެރިވި ފަދައިން ފާއިތުވި5އަހަރު ޤައުމު ފަނާކުރުމުގެ މަސައްކަތުގެ އުޅުނީ ކޮން ބައެއްކަން ރައްޔިތުންނަށް ވަރަށް ސާފުކޮށް އެނގެއެވެ. މުޅި ދިވެހި ޤައުމާއި ރައްޔިތުން އެންމެ މީހަކަށް "ވެދުންކުރަން" ނުކުމެ މަސައްކަތް ކުރީ ކޮންބައެއްކަންވެސް ވަރަށް ރަނގަޅަށް އެނގެއެވެ.\nސެޕްޓެމަބަރު 23 ވަނަ ދުވަހު ރައްޔިތުން ނުކުމެ އަމިއްލަ އެދުމުން ފުރިގެންވާ އެ ލަޝްކަރު ބަލިކޮށް ދިވެހި ޤައުމު ދިވެހިންނަށް އަނބުރާ ހޯދުމުން ނުކުމެ އެ ލަޝްކަރުގައި ހުރެގެންވެސް އަހަރެން ޖިހާދުކުރީ ހަމަ ތިއަ ލޮބުވެތި ރައްޔިތުންނާއިއެކުގައި ކަމަށް ކިތަންމެ ބާރަށް ބުނި ނަމަވެސް ރައްޔިތުން މިއަދު އެއަޑެއް ނުއަހާނެއެވެ. އެލަޝްކަރުގައި އަހަރެން ކުރީ ސިޔާސީ ގޮތުން ކަމަށް ބުނި ނަމަވެސް އެ އަޑެއްވެސް ނުއަހާނެއެވެ. އަހައިގެންވެސް ނުވާނެއެވެ.\nދުނިޔެ ދެކެފައިވާ ޚުދުމުޚުތާރު އެންމެ ބޮޑެތި އަނިޔާވެރިން ޤައުމުތަކުގެ ރައްޔިތުންނާއިމެދު އަމަލުކުރި ގޮތަށް ދިވެހި ރައްޔިތުންނާއިމެދު އަމަލުކުރަމުން ދިއައިރު އަތްޖަހައި ހިތްވަރުދީ، އަދި ޤައުމުގެ ބައިތުލްމާލު ހުސްކޮށްލި އިރުވެސް އެކަންކަމުން ފައިދާ ހޯދައި އަތްޖަހަން ތިބި މީހުން މިއަދު ރައްޔިތުން ކުރިމައްޗަށް ނުކުމެ "އެއީ ސިޔާސީ ގޮތުން ކުރި ކަމެއް" ކަމަށް ބުނި ނަމަވެސް ރައްޔިތުން މިއަދު އެކަން ޤަބޫލެއް ނުކުރާނެއެވެ.\nއެއެންމެންނަކީ ވެސް ޣައްދާރުންނެވެ. މުޖުރިމުންނެވެ. އެ އެންމެންނަށްވެސް ޖެހޭނީ ހަމަ އިންޞާފާއި ކުރިމަތިލާށެވެ! ބޮޑު ވަގަކު، އިސްލާމް ދީނުގެ ޙުކުމްތަކަށް ގޮންޖަހައި އަމިއްލަ ޙުކުމްތައް ނެރޭ މީހަކު ދިފާޢުކޮށް، އެކަންކަން ނުކުރާ ކަމަށް ހަދައި ރައްޔިތުން ވާވައްދުވައިގެން އިތުރު ފުރުޞަތު ދޭން މަސައްކަތް ކުރި މީހުންނަށް ދޭންޖެހޭ އަދަބުތައް މިހާރު އަމަލުކުރާ ޤާނޫނު އަސާސީންވެސް ހާމައަށް ފެންނަން އެބައޮތެވެ. އަވަސްކުރަންވީ ދައުވާތައް އުފުލުމެވެ!\nނާވާރަ ވަނަ ރައްޔިތުންގެ މަޖިލީހުގެ ފުރަތަމަ ޖަލްސާގެ ރިޔާސަތު ބަލަހައްޓަވާނީ ސިޔާމް\nއަބަދުވެސް އިޞްލާޙްކުރަން ޖެހޭ ކަންތައްތައް ހުންނާނެ - ހުތުރުބަސްތައް ނުބުނެ ކަންކަން އިޞްލާޙްކުރަން މަސައްކަތް ކުރުމަށް ޤާސިމް އެދިވަޑައިގެންފި\nމަޖިލީހުގެ މާހެފުން ޝަރަފުވެރި ކޮށްދެއްވީ ރައީސް ސޯލިހް\nގިނަ މެންބަރުންތަކަކަށް މަޖިލީހަށް ފުރުޞަތު ނުދިނީ ރައްޔިތުންގެ ފައިސާއިން ވައްކަންކޮށް އަނިޔާވެރިވާން ފުރުޞަތު ދިނީމަ!: ގަބޯ\nމަގާމުން ވަކިވާ ފަނޑިޔާރުންނަށް އިނާޔަތް ލިބޭ ބިލް ކޮމިޓީން ފާސްކޮށްފި\nމަގާމު ގެއްލޭ ފަނޑިޔާރުންނަށް އިނާޔަތް ދޭ ބިލް ބަލައިގަނެ, ކޮމިޓީއަށް ފޮނުވައިފި


Gaanoonuthakaai hilaafah siyaasee harakaaithah baahvaa party thakah fiyavalhu alhaanan: Akram – Iru\nގާނޫނުތަކާއި ހިލާފަށް ސިޔާސީ ހަރަކާތްތައް ބާއްވާ ޕާޓީތަކަށް ފިޔަވަޅު އަޅާނަން: އަކްރަމް\nހެދިފައިވާ ގާނޫނުތަކާއި ގަވާއިދުތަކާއި ހިލާފަށް ސިޔާސީ ހަރަކާތްތައް ބާއްވާ ޕާޓީތަކާއި މެދު ފިޔަވަޅު އަޅާނެ ކަމަށާއި ދައްކާ ބިރަކަށް ފަހެއްނުޖެހި ޒިންމާ އަދާކުރާނެ ކަމަށް އިލެކްޝަންސް ކޮމިޝަނުގެ ނައިބު ރަައީސް އަހުމަދު އަކްރަމް ވިދާޅުވެއްޖެއެވެ.\nމި ހިނގާ އޯގަސްޓް މަހުގެ 29 ވަަނަަ ދުވަހު އަކްރަމް ވަނީ، ގާނޫނުތަކާއި ގަވާއިދުތަކާއި ހިލާފަށް ސިޔާސީ ހަރަކާތްތައް ނުބޭއްވުމަށް ހުރިހާ ޕާޓީތަކަށް އިލެކްޝަންސް ކޮމިޝަނުން އަންގާފައިވާ ކަމަށް ހާމަކޮށްފައެވެ. އަދި އެ އެންގުމާއި ހިލާފުވެފައިވާ ހުރިހާ ފަރާތްތަކާއި މެދު ވަކި ޕާޓީއެއް އިސްތިސްނާ ކުރުމެއްނެތި ފިޔަވަޅު އަޅާނެކަމަށް ހާމަކުރުމާއެކު އިދިކޮޅުގެ ބައެއް ފަރާތްތަކުގެ ފާޑުކިޔުންތައް ވަނީ އަމާޒުވެފައެވެ.\nއެގޮތުން، މީސް މީޑިއާ މެދުވެރިކޮށް ބައެއް ފަރާތްތަކުން އިންޒާރުގެ މެސެޖުތައް ދެމުން އަންނައިރު މިކަމަށް ރައްދު ދެއްވައި އަކްރަމް ކުރެއްވި ޓުވީޓެއްގައި ވިދާޅުވީ، ދުވަހަކުވެސް މަސްއޫލިއްޔަތު އަދާކުރުމުގައި ފަސް ނުޖެހޭނެ ކަމަށެވެ. އަކްރަމް ވިދާޅުވީ، ތެދުވެރިކަމާއެކު ގާނޫނާއި ގަވާއިދުގެ ތެރެއިން ޒިންމާ އަދާކުރުމުގައި ފަހަތައް ނުޖެހޭނެ ކަމަށެވެ.\nGaanoonu thakaai gavaaidhu thakaa hilaafah siyaasee harakaaithah nubeyvumah vaanee party thakah angaafa, hilaafuvefaivaa faraaithakah fiyavalhu alhaane.\n— Ahmed Akram (@akram4535) August 28, 2020\nއަކްރަމް އިތުރަށް ވިދާޅުވީ، ބިރުދެއްކުމާއި މައިންބަފައިންނަށް ބޭއަދަބީ ބަސްތަކުން އިންޒާރު ދިނުމަކީ މަސްއޫލިއްޔަތުތައް އަދާކުރުމަށް ކުޑަކޮށްވެސް ފަހަތައް ޖެހޭނެކަމެއް ނޫންކަމަށެވެ. އަދި ގާނޫނުތަކުގެ ތެރޭގައި ތިބުމަށް ބުނުމަކީ ބަޔަކަށް ބުނެވޭ ކުޑައިމީސް ބަހެއް ނޫންކަމަށާއި ރިވެތި އަހުލާގު އިސްކުރުމަށް އަކްރަމް އިލްތިމާސްކުރެއްވިއެވެ.\nރައީސް ނަޝީދުގެ ސަރޖަރީތައް ކާމިޔާބު، ބާކީ އަދި އެއް ޕްރޮސިޖަރ\nމީގެކުރިންވެސް އިލެކްޝަންސް ކޮމިޝަނުން ވަނީ، ސިޔާސީ ހަރަކާތްތައް ބޭއްވުމުގައި އެޗްޕީއޭގެ އެންގުންތަކާއި އެއްގޮތަށް އަމަލު ކުރުމަށް އަންްގާފައެވެ. ރާއްޖޭގައި ހަލުވިކަމާއި އެކު ކޮވިޑް-19 ފެތުރޭތީ، އެޗްޕީއޭ އިން ވަނީ ގިނަ މީހުން ގައިގޯޅިވެ، އެއްވެ ނޫޅުމަށާއި، އަދި 30 މީހުންނަށް ވުރެ ގިނަ މީހުން ބައިވެރިވެގެން އެއްވެ ނޫޅުމަށް އަންގާފައި ވެއެވެ. އިޖުތިމާއީ ގައިދުރުކަން ބެހެއްޓުމާއި މާސްކު އެޅުންފަދަ އިސްކަންދިނުމަށް ވެސް އަންގާފައި ވެއެވެ.


vnews - Trumpge visa amuru huttuvi massala isthiunaaf koffi\nޓްރަމްޕްގެ ވިސާއަމުރު ހުއްޓުވި މައްސަލަ އެމެރިކާ ސަރުކާރުން އިސްތިއުނާފް ކޮށްފި\nއެމެރިކާގެ ރައީސް ޑޮނަލްޑް ޓްރަމްޕް ވައިޓް ހައުސްގެ އީސްޓް ރޫމްގައި މިރޭ ބޭއްވި ޕްރެސް ކޮންފަރެންސްގައި - ފޮޓޯ: އޭ.އެފް.ޕީ\nމުސްލިމް6ގައުމެއްގެ މީހުން އެމެރިކާއަށް އެތެރެވުމަށް ވިސާ ދިނުމާއި، ރެފިއުޖީން އެމެރިކާއަށް އެތެރެވުން މަނާކުރައްވައި އެމެރިކާގެ ރައީސް ޑޮނަލްޑް ޓްރަމްޕް ނެރުއްވި އަމުރު ހުއްޓުވި މައްސަލަ، ޓްރަމްޕްގެ ސަރުކާރުން އިސްތިއުނާފް ކޮށްފިއެވެ.\nޓްރަމްޕް ސަރުކާރުގެ ޖަސްޓިސް ޑިޕާޓްމަންޓުން މައްސަލަ އިސްތިއުނާފް ކުރީ މޭރީލޭންޑްގެ ގްރީންބެލްޓްގައި ހުންނަ ޑިސްޓްރިކްޓް ކޯޓްގައެވެ.\nމުސްލިމް ހަގައުމެއްގެ މީހުންނަށް ވިސާދިނުމާއި، އެއްވެސް ރެފިއުޖީއަކު އެމެރިކާއަށް އައުން ހުއްޓުވުމަށް ޓްރަމްޕް ނެރުއްވި އަމުރު ހުއްޓުވި އެއް ކޯޓަކީ މޭރީލޭންޑްގެ މި ކޯޓެވެ.\nމޭރީލޭންޑްގެ ކޯޓުގެ އިތުރުން، އެމެރިކާގެ ހަވާއީގެ ކޯޓުންވެސް ވަނީ ޓްރަމްޕްގެ އަމުރަކީ ބާތިލް އެއްޗެއް ކަމަށް ބުނެ ހުއްޓުވާފައެވެ.\nމޭރީލޭންޑްގެ ކޯޓާއި، ހަވާއީގެ ކޯޓުގެ ފެޑެރަލް ފަނޑިޔާރުން، އެކޯޓްތަކަށް ހުށަހެޅުނު މައްސަލަ ބެއްލެވުމަށްފަހު އިއްވި ހުކުމުގައި ވިދާޅުވެފައިވަނީ، ޓްރަމްޕް ނެރުއްވި އަމުރަކީ ސީދާ މުސްލިމުން ފާހަގަ ކުރައްވައި، މުސްލިމުންނާ ދެކޮޅަށް ނެރުއްވި އަމުރެއް ކަމަށެވެ.\nޓްރަމްޕްގެ އަމުރު ދެކޯޓަކުން ހުއްޓުވި މައްސަލަ ސަރުކާރުން އިސްތިއުނާފް މިކުރީ، އެ އަމުރު ހުއްޓުވިތާ ދެދުވަސް ފަހުންނެވެ.\nޓްރަމްޕްގެ އަމުރު ހުއްޓުވައި އެންމެ ފުރަތަމަ ހުކުމްކުރި ހަވާއީ ކޯޓުގެ ފަނޑިޔާރުގެ ހުކުމުގައި ވިދާޅުވެފައިވަނީ، ރައީސް ޓްރަމްޕްގެ އަމުރަކީ ގާނޫނީ ހަމަތަކުގެ ބޭރު އަމުރެއް ކަމަށެވެ. އަދި އެ އަމުރަށް އަމަލުކޮށްފިނަމަ އޭގެ ސަބަބުން ދާއިމީ ގެއްލުންތަކެއް ލިބިދާނެ ކަމަށްވެސް ވިދާޅުވެފައި ވެއެވެ.\nފަނޑިޔާރުގެ އަމުރު މިގޮތަށް އައީ، ޓްރަމްޕްގެ އަމުރަށް އަމަލުކުރާން ފަށަން މަދުގަޑިއިރަކަށް ވެފައި ވަނިކޮށެވެ.\nމުސްލިމުންގެ އަޣުލަބިއްޔަތު އޮންނަ6ގައުމު ކަމަށްވާ ސޫރިޔާ، އީރާން، ލީބިޔާ، ސޯމާލިއާ، ޔަމަން އަދި ސޫދާނު ރައްޔިތުންނަށް ވިސާ ނުދިނުމަށާއި، އަދި އެއްވެސް ރެފިއުޖީއަކު އެމެރިކާއަށް އެރުން މަނާކުރައްވައި އެމެރިކާގެ ރައީސް ޑޮނަލްޑް ޓްރަމްޕް މިމާޗްމަހުގެ6ވަނަ ދުވަހު ނެރުއްވި އަމުރު ބާތިލް ކުރުމަށް އެމެރިކާގެ3ކޯޓަކަށް މައްސަލަ ހުށަހެޅުނެވެ.\nހަވާއީއާއި، މޭރީލޭންޑްގެ ކޯޓަށް ހުށަހެޅުނު މައްސަލަ ރައީސް ޓްރަމްޕާއި ދެކޮޅަށް ނިމިގެންދިޔައިރު، ސިއެޓްލްގެ ކޯޓަށް ހުށަހެޅުނު މައްސަލަ އަދިވެސް ގެންދަނީ ބަލަމުންނެވެ. ސިއެޓްލްގެ ކޯޓަށް މައްސަލަ ވައްދާފައިވަނީ އެމެރިކާގެ ވޮޝިންޓަން ސްޓޭޓާއި އިތުރު5ސްޓޭޓް ގުޅިގެންނެވެ.\nމިއަހަރުގެ ޖެނުއަރީމަހުގެ 27 ވަނަ ދުވަހު ޓްރަމްޕް ނެރުއްވި ފުރަތަމަ އަމުރު ބާތިލް ކުރެއްވީ ސިއެޓްލް ކޯޓްގައި މިހާރުވެސް ހުންނެވި ފެޑެރަލް ފަނޑިޔާރު ޖޭމްސް ރޮބަރޓެވެ.


Kiyevun dhokoh Bollywood ah ai mashooru5tharin\nކެޓްރީނާ، ކަރީނާ، ޕްރިޔަންކާ\n01 އޯގަސްޓް 2021 - 15:00:33\nކޮންމެ މީހަކީވެސް އެކި ކަންކަމަށް ޝައުގުވެރިކަން ހުންނަ މީހުންނެވެ. އެއްބަޔަކު ކިޔެވުމަށް ޝައުގުވެރިވިނަމަވެސް، އަނެއް ބަޔަކީ އެކަމަށް ޝައުގުވެރިކަން ނުއުފެދޭ ބައެކެވެ.\nމިފަދައިން ކިޔެވުން ކުރިއަށް ނުގެންގޮސް ބޮލީވުޑްގައި މަޝްހޫރުވި ގިނަ ތަރިންނެއް އެމީހުންގެ އެކްޓިން އާއި ހުނަރާއި ރީތިކަމުން މީހުންގެ މަގުބޫލުކަން ހޯދައި މަޝްހޫރުވެފައިވެއެވެ.\nމިގޮތުން އާލިއާ އަކީ އޭނާގެ ފުރާވަރުގައި ކިޔެވުން ދޫކޮށްލައި ބޮލީވުޑްގައި މަސައްކަތްކުރަން ފެށި ފަންނާނެކެވެ. އޭނާވަނީ އޭނާގެ ސްކޫލް ދައުރު ނިންމުމަށް ފަހުގައި ބޮލީވުޑްގައި މަސައްކަތް ކުރަން ފަށާފައެވެ.\nހަމައެފަދައިން ކަރީނާވެސް އޭނާގެ ކިޔެވުން ދޫކޮށްލީ އެކްޓިންގެ ކެރިއަރަށްޓަކައެވެ. މިގޮތުން ސްކޫލް ދައުރު ނިންމުމަށް ފަހުގައި އޭނާ ކޮމާސް އިން ޑީގްރީ ހާސިލްކުރުމަށް އެންރޯލްވިއެވެ. އެހެންނަމަވެސް އެ ކޯސް ފުރިހަމަ ނުވަނީސް އޭނާ އަނެއްކާވެސް ލޯޔަރަކަށް ވުމަށް ކިޔަވަން ފެށިއެވެ. ނަމަވެސް އެކޯސްވެސް އޭނާ ދޫކޮށްލީ ހަޔާތުގެ ބާކީބައި އެކްޓިންގެ ކެރިއާގައި ކުރިއަށް ދިއުމަށްޓަކައެވެ.\nލިސްޓުގެ ތިންވަނާގައި ހިމެނެނީ ޕްރިޔަންކާ ޗޯޕްރާއެވެ. ތެދެކެވެ. ވިސްނުން ތޫނު މިފަންނާނަކީ ކިޔެވުން ދޫކޮށްލި ފަންނާނެއްކަން ގަބޫލުކުރުމަކީ އުނދަގޫ ކަމަކަށް ވެދާނެއެވެ. އޭނާ ކިޔެވުމަށް ކޮލެޖަކަށް ވަތް ނަމަވެސް މިސް ވޯލްޑް ލިބުމުން ދެން އޭނާ ބެލީ ކިޔެވުންދޫކޮށް އެކްޓިންގެ ކެރިއަރުން ކުރިއަށް ދެވޭތޯއެވެ.\nމިފަދައިން ކިޔެވުން ދޫކޮށްލި ފަންނާނުންގެ ތެރޭގައި ގިނަ ބަޔަކަށް މަގުބޫލު ފަންނާނެއް ކަމަށްވާ ކެޓްރީނާ ކެއިފް ވެސް ހިމެނެއެވެ. ކެޓްރީނާ އޭނާގެ ސްކޫލް ދައުރުވެސް ކިޔެވުން ނިންމީ ގޭގައި އިނދެގެންނެވެ.\nމުޅި ދުނިޔޭގެ އެންމެ ރީތި އަންހެނާ ކަމުގެ ލަގަބު ހޯދާފައިވާ އައިޝްވަރިޔާ ރާއި އަކީވެސް އެކްޓިންގެ ކެރިއަރުން ކުރިއަށް ދިއުމަށް ކިޔެވުން ދޫކޮށްލި ފަންނާނެކެވެ. އޭނާ އާކިޓެކްޗާ އިން ކުރިއަށް ދާން ނިންމި ނަމަވެސް ބޮލީވުޑަށް ދިއުމަށްޓަކައި ކިޔެވުން ދޫކޮށްލީއެވެ.\nމިހުރިހާ ތަރިންނަކީވެސް އެކްޓިންގެ ކެރިއަރުން ކުރިއަށް ދިއުމަށްޓަކައި ކިޔެވުން ދޫކޮށްލި ފަންނާނުންނެވެ. އެހެންނަމަވެސް އެކަމަކީ އެ ފަންނާނުންގެ ކުރިއެރުމަށް އެޅޭ ހުރަހެއް ނޫންކަމަށް އެފަންނާނުން ވަނީ ސާބިތުކޮށްދީފައެވެ.


ލަކްސް ސައުތް އަރިއެޓޯލް ރިސޯޓް އެންޑް ވިލާސްގެ އިތުރު9މީހަކު...\nރިސޯޓުތަކުގައި ކޮވިޑް-19 ފެތުރުން\nލަކްސް ސައުތް އަރިއެޓޯލް ރިސޯޓް އެންޑް ވިލާސްގެ އިތުރު9މީހަކު ކޮވިޑަށް ޕޮޒިޓިވް ވެއްޖެ\nއާދިއްތަ ދުވަހު 24 މީހަކު ޕޮޒިޓިވްވެފައިވޭ\nމިމަހުގެ 19ގައި9މީހުން ވަނީ ޕޮޒިޓިވްވެފައި\n23 ފެބްރުއަރީ 2021 | އަންގާރަ 07:53\nލަކްސް ސައުތް އަރިއެޓޯލް ރިސޯޓް އެންޑް ވިލާސްގެ އިތުރު9މީހަކު ކޮވިޑަށް ޕޮޒިޓިވްވެފައި ވާކަމަށް ހެލްތު އިމަރޖެންސީ އޮޕަރޭޝަން ސެންޓަރު (އެޗްއީއޯސީ)ން ބުނެފިއެވެ.\nހޯމަ ދުވަހުގެ ރޭ އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ހެލްތް ޕްރޮޓެކްޝަން އޭޖެންސީގެ ޑިރެކްޓަރ އަހުމަދު ނާސިރު ވިދާޅުވީ އެ ރިސޯޓުގެ ސްޓާފުން ހިމެނޭ ގޮތަށް އިތުރު9މީހަކު ބައްޔަށް ޕޮޒިޓިވްވެފައި ވާކަމަށެވެ.\nއެ ރިސޯޓުގައި ކޮވިޑް-19ގެ އައުޓްބްރޭކެއް އައިސްފައިވާ ކަމަށް އެޗްއީއޯސީން ބުނެފައިވާއިރު އާދިއްތަ ދުވަހުގެރޭ އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި އެޗްއީއޯސީގެ ތަރުޖަމާނު ޑރ. ނަޒްލާ ރަފީގު ވިދާޅުވީ ލަކްސް ސައުތް އަރިއެޓޯލް ރިސޯޓް އެންޑް ވިލާސްގައި އައުޓްބްރޭކެއް ކުރިއަށްދާއިރު، މިމަހުގެ 19ގައި9މީހުން ، މިމަހުގެ 20ގައި4މީހުން ޕޮޒިޓިވްވެފައިވާ ކަމަށެވެ. އަދި ކޮންޓެކްޓުންގެ ގޮތުގައި ފާހަގަކުރެވުނު މީހުންނާއި އަލާމާތްތައް ފެނިގެން ނެގުނު ސާމްޕަލްތަކުގެ ތެރެއިން އާދިއްތަ ދުވަހު 24 މީހަކު ޕޮޒިޓިވްވެފައިވާ ކަމަށް ޑރ. ނަޒްލާ ވިދާޅުވިއެވެ.\nރާއްޖޭގެ ކޮވިޑްގެ ހާލަތަށް ބަލާއިރު، ރިސޯޓުތަކުން ފެންނަ ކޭސްތައް ދަނީ އިތުރުވަމުންނެއެވެ. އަދި ރިސޯޓުތަކުން ގިނަ ކޭސްތައް ފެންނަމުންދާތީ އެޗްއީއޯސީން ކަންބޮޑުވުންފާޅު ކޮށްފައިވާއިރު، ރިސޯޓުތަކުން ބަލި ކޮންޓްރޯލް ކުރުމާ ގުޅޭ ގޮތުން ޓޫރިޒަމް މިނިސްޓްރީއާއެކު މަޝްވަރާތައް ކުރިއަށް ގެންގޮސްފައިވެއެވެ.\nއެޗްއީއޯސީން ބުނެފައިވަނީ ބަލީގެ އަލާމަތްތައް ހުންނަ މީހުން ތިބި ނަމަވެސް ބައެއް ރިސޯޓުތަކުގައި ޓެސްޓުނުކުރާ ކަމަށެވެ. މާލެއިން ބައެއް ރިސޯޓުތަކަށް މަސައްކަތް ކުރުމަށްދާ މުވައްޒަފުން ކަރަންޓީން ވާން ޖެހޭއިރު، ކަރަންޓީންގެ މުއްދަތު ހަމަނުކޮށް ވަޒީފާއަށް ނުކުންނަމުންދާކަން ފާހަގަކުރެވިފައިވާ ކަމަށެވެ. އަދި ބައެއް ރިސޯޓުތަކުގައި މުވައްޒަފުން އުޅޭ ސަރަހައްދުގައި މާސްކް އެޅުމާއި، ސޯޝަލް ޑިސްޓެންސްއަށް ނުބަލައި ވަރަށް ބޮޑަށް ފަރުވާކުޑަކުރަމުންދާ ކަމަށް އެޗްއީއޯސީން ބުނެއެވެ.\nކޮވިޑް-19 އިން ރައްކާތެރިވުމަށް އެޅި ފިޔަވަޅުތަކުގެ ތެރެއިން، ރާއްޖޭގެ ބޯޑަރު، ގާތްގަނޑަކަށް ހަތަރު މަސް ދުވަހަށް ބަންދު ކުރުމަށް ފަހު އަލުން ހުޅުވައިލީ 15 ޖުލައި 2020 ގައެވެ.\nކޮވިޑް-19 ލަކްސް* ރިސޯޓުގެ


Noorul-islam.NET :: އަސްތަޣުފާރުކުރުމާ ބެހޭގޮތުން ސަލަފުންގެ ބަސްފުޅުތަކުގެ ތެރެއިން\nއަސްތަޣުފާރުކުރުމާ ބެހޭގޮތުން ސަލަފުންގެ ބަސްފުޅުތަކުގެ ތެރެއިން\nތާރީޚް:4ނޮވެމްބަރ 2010\n§ ޢާއިޝާ ރަޟިޔަﷲ ޢަންހާ ވިދާޅުވިއެވެ. (طُوبَى لِمَنْ وَجَدَ فِيْ صَحِيْفَتِهِ اسْتِغْفَاراً كَثِيْراً) އެމީހެއްގެ ޢަމަލުގެ ފަތުގައި ގިނަ އަސްތަޣުފާރު ފެނިއްޖެ މީހާއަށް އުފާވެރިކަން ހުއްޓެވެ!\n§ ލުޤްމާނުގެފާނު އެކަލޭގެފާނުގެ ދަރިކަލުންނަށް ވިދާޅުވިކަމަށް ރިވާވެގެންވެއެވެ. އޭދަރިފުޅާއެވެ! ދުވާލުގެ ވަގުތުތަކުގެ ތެރެއިން ﷲ ސުބްޙާނަހޫ ވަތަޢާލާ، އެއިލާހަށް ދަންނަވާ މީހުންގެ ދެންނެވުން ރައްދު ނުކުރައްވާ ވަގުތެއް ވެއެވެ. ފަހެ އަސްތަޣްފާރު ކުރުން ގިނަކުރާށެވެ.\n§ އަބޫ މޫސާ ރަޟިޔަﷲ ޢަންހު ވިދާޅުވިއެވެ. ﷲގެ ޢަޛާބުން އަހަރެމެން ސަލާމަތް ކޮށްދޭ ދެއަމާނެއް އަހަރުމެންނަށް ލިބިގެންވިއެވެ. އެއިގެ ތެރެއިން އެއް އަމާންކަން އަހަރެމެންނާ ވަކިވެއްޖެއެވެ. އެއީ ރަސޫލުﷲ ޞައްލަﷲ ޢަލައިހި ވަސައްލަމްއެވެ. އަދި އަސްތަޣްފާރު ކުރުން އަހަރެމެންނާ އެކު ވެއެވެ. ފަހެ އަސްތަޣްފާރު ކުރުން އަހަރެމެންގެ ތެރެއިން ނެތި ހިނގައްޖެނަމަ، އަހަރެމެން ހަލާކުވެ ނެތިދާނެއެވެ.\n§ އަލްޙަސަނުލް ބަޞްރީ ރަޙިމަހުﷲ ވިދާޅުވާ ކަމުގައި ވިއެވެ.\nތިޔަބައިމީހުންގެ ގެތަކުގައްޔާއި، ކާމޭޒު ދޮށުގައްޔާއި، މަގުތަކުގައްޔާއި، ބާޒާރުތަކުގައްޔާއި، މަޖިލިސްތަކުގައި ތިޔަބައިމީހުން އަސްތަޣްފާރުކުރުން ގިނަކުރާށެވެ! ފަހެ ހަމަކަށަވަރުން ﷲ ގެ ޙަޟްރަތުން ފާފަފުއްސެވުން ބާވާލައްވާނެ ވަގުތެއް ތިޔަބައިމީހުންނަކަށް ނޭނގެއެވެ.\n§ ޤަތާދާ ރަޙިމަހުﷲ ވިދާޅުވިއެވެ. ހަމަކަށަވަރުން މިޤުރްއާން ތިޔަބައިމީހުންގެ ބައްޔާއި އެބަލީގެ ފަރުވާ ތިޔަބައިމީހުންނަށް ބުނެދެއެވެ. ފަހެ ތިޔަބައިމީހުންގެ ބައްޔަކީ ކުށްފާފައެވެ. އަދި ތިޔަބައިމީހުންގެ އެބަލީގެ ފަރުވާއަކީ އަސްތަޣްފާރެވެ.


SunOnline: Gan airport tharaggee kurumuge consultancy masakkai fashaifi\nގަން އެއާޕޯޓު ތަރައްގީކުރުމުގެ ކޮންސަލްޓެންސީ މަސައްކަތް ފަށައިފި\nއައިޝަތު ފަރީޙާ 05 Apr 2021, 20:23\nގަން އިންޓަނޭޝަނަލް އެއާޕޯޓު ތަރައްގީ ކުރުމުގެ މަޝްރޫއުގެ ކޮންސަލްޓެންޓުން އެއާޕޯޓަށް ޒިޔާރަތްކުރުން -- ފޮޓޯ: އިކޮނޮމިކް މިނިސްޓްރީ\nއިންޑިއާގެ އެގްޒިމް ބެންކުގެ ލޯނު އެހީގައި އައްޑޫ ސިޓީ ގަން އިންޓަނޭޝަނަލް އެއާޕޯޓު ތަރައްގީ ކުރުމަށް ކުރިއަށް ގެންދާ މަޝްރޫއުގެ ކޮންސަލްޓެންސީ މަސައްކަތް ފަށައިފި އެވެ.\nމި މަޝްރޫއުގެ ކޮންސަލްޓެންޓަކީ އެއާޕޯޓްސް އޮތޯރިޓީ އޮފް އިންޑިއާ އެވެ. އެ އޮތޯރިޓީގެ ޓީމެއް މިއަދު ވަނީ ގަން އެއާޕޯޓަށް ޒިޔާރަތް ކޮށްފަ އެވެ.\nގަން އިންޓަނޭޝަނަލް އެއާޕޯޓު ތަރައްގީ ކުރުމުގެ މަޝްރޫއުގެ ދަށުން އާ ޑޮމެސްޓިކް ޓާމިނަލަކާއ ިކޮންޓްރޯލު ޓަވަރެއްގެ އިތުރުން ފަޔާ ސްޓޭޝަން އިމާރަތް ކުރާނެއެވެ.\nމީގެ އިތުރުން މިހާރުގެ ޓާމިނަލް އިންޓަނޭޝަލަން ޓާމިނަލެއްގެ ގޮތުގައި ތަރައްގީކޮށް ޑިއުޓީ ފްރީ ފިހާރަތަކާއިި ރެސްޓޯރެންޓު އަދި ލައުންޖު ވަސީލަތްތައް ގާއިމް ކުރާނެ އެވެ. މީގެ އިތުރުން އެއާޕޯޓަށް ދިޔުމަށް އިތުރު މަގެއް ގާއިމުކޮށް ކާގޯ ވަސީލަތްތައްވެސް ތަރައްގީ ކުރާނެ އެވެ.\nމި ޕްރޮޖެކްޓުގެ ދަށުން އެއާޕޯޓަށް ބޭނުންވާ އާލާތްތައް ހޯދާ، އެއާޕޯޓުގައި ސޯލާ ޕެނަލްވެސް ހަރުކުރާނެ އެވެ.\nއިކޮނޮމިކް މިނިސްޓްރީ އިން ބުނީ ގަން އިންޓަނޭޝަނަލް އެއާޕޯޓަކީ ރާއްޖޭގެ ދެކުނުގެ މައި ދޮރާށި ކަމަށާއި އެ އެއާޕޯޓު ޒަމާނީ ވަސީލަތްތަކާއެކު ތަރައްގީ ކޮށް ފެންވަރު ރަނގަޅު ކުރުމަކީ އދެކުނުގެ އިގްތިސޯދަށް މުހިއްމު ކަމެއް ކަމަށެވެ.\nގަން އެއާޕޯޓު ތަރައްގީ ކުރުމުގެ މަސައްކަތް އަހަރު ފަހުކޮޅު ފަށާނެ ކަމަށްވެސް މިނިސްޓްރީ އިން ބުންޏެވެ.\nމީގެ ކުރިން ސަން އަށް ދެއްވި އިންޓަވިއުއެއްގައި އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވީ ގަން އިންޓަނޭޝަނަލް އެއާޕޯޓަށް 17 މިލިއަން ޑޮލަރުގެ އިންވެސްޓްމަންޓެއް ކޮށްގެން އެ އެއާޕޯޓް އިތުރަށް ތަރައްގީ ކުރަން ސަރުކާރުން ނިންމާފައިވާ ކަމަށެވެ.\nގަން އެއާޕޯޓް ހިންގަނީ، ސަރުކާރާއި އެމްއޭސީއެލް އަދި ރާއްޖޭގެ އެންމެ މުއްސަނދި ވިޔަފާރިވެރިން ހިމެނޭ ކާސާ ހޯލްޑިންގްސް ހިއްސާވެގެން އުފައްދާފައިވާ އައްޑޫ އިންޓަނޭޝަނަލް އެއާޕޯޓް ޕްރައިވެޓް ލިމިޓެޑް (އޭއައިއޭ)އިންނެވެ.\nއިންޑިއާގެ އެގްޒިމް ބެންކުގެ ލޯނު އެހީގައި ގަން އެއާޕޯޓު ތަރައްގީ ކުރަން ނިންމާފައިވާއިރު އުތުގައި އޮންނަ ހަނިމާދޫ އިންޓަނޭޝަނަލް އެއާޕޯޓު ތަރައްގީ ކުރުމުގެ މަޝްރޫއުވެސް ކުރިއަށް ގެންދަނީ އެ ބޭންކުގެ ލޯނު އެހީގަ އެވެ.\nއެ މަޝްރޫއަށް ކޮންޓްރެކްޓަރުން ޕްރީކޮލިފައިވުމަށް ހުށަހެޅުމަށް އިންޑިއާގެ އެގްޒިމް ބޭންކުން ވަނީ ހުޅުވާލައިފަ އެވެ.


ޕްރިމިއާ ލީގް: ފަހަތުން އަރާ ލިވަޕޫލުން އާސެނަލް ބަލިކޮށްފި – Dhuvas Online\nޕްރިމިއާ ލީގް: ފަހަތުން އަރާ ލިވަޕޫލުން އާސެނަލް ބަލިކޮށްފި\nއިނގިރޭސި ޕްރިމިއާ ލީގުގައި ރޭ ދަންވަރު އާސެނަލްއާއި ދެކޮޅަށް ކުޅުނު މެޗު ފަސޭހަ ކަމާއި އެކު ލިވަޕޫލުން ކާމިޔާބު ކޮށްފިއެވެ.\nލިވަޕޫލްގެ އަމިއްލަ ދަނޑުގައި ރޭ ކުޅުނު މި މެޗު އާސެނަލްގެ މައްޗަށް ލިވަޕޫލުން ކުރި ހޯދާފައިވަނީ 1-3 ގެ ނަތީޖާއަކުންނެވެ.\nރޭގެ މި މެޗުގައި ލިވަޕޫލްގެ ފަރާތަކުން ރަނގަޅު ކުޅުމެއް ފެނިގެން ދިޔައިރު، އާސެނަލްގެ ފަރާތުން ފެނިގެން ދިޔައީ ވަރަށް އާދައިގެ ކުޅުމެކެވެ. އެހެން ނަމަވެސް މެޗުގެ ފުރަތަމަ ލަނޑުޖަހާ ލީޑު ނެގީ އާސެނަލް އިންނެވެ. މެޗުގެ 25 ވަނަ މިނެޓުގައި އާސެނަލްއަށް ލީޑު ނަގައިދިން ލަނޑު ކާމިޔާބު ކޮށްދިނީ އަލެކްޒެންޑަ ލަކަޒެޓްއެވެ.\nމެޗުގައި ކުރިން ލަނޑު ޖަހާ އާސެނަލްއިން ލީޑު ނެގި ނަމަވެސް އެ ޓީމަށް އެ ލީޑުގައި ދެމި އޮވެވުނީ އެންމެ ދެ މިނެޓަށެވެ. މެޗުގެ 28 ވަނަ މިނެޓުގައި ސަޑިއޯ މާނޭ ލަނޑު ޖަހާ ލިވަޕޫލްއަށް މެޗުގެ ނަތީޖާ ހަމަހަމަ ކޮށްދިނެއެވެ. އަދި އޭގެ ފަސް މިނެޓު ފަހުން އެންޑްރޫ ރޮބަޓްސަން ވަނީ އަލެކްޒެންޑަރ އާނޯލްޑްގެ އެހީތެރި ކަމާއި އެކު ލަނޑު ޖަހާ ލިވަޕޫލަށް މެޗުގެ ލީޑު ނަގައިދީފައެވެ. ރޭގެ މެޗުގައި ތަފާތު ބޮޑުކޮށް ލިވަޕޫލުން އާސެނަލް އަށްވުރެ މޮޅަށް ކުޅުނު ނަމަވެސް މެޗުގެ ނަތީޖާ ހަމަހަމަކުރަން އާސެނަލް އަށް ރަގަޅު ފުރުސަތެއް ލިބުނެވެ. އެކަމަކު މެޗުގެ ފަހު ހާފުގައި އާސެނަލްގެ އުމުރުން 29 އަހަރުގެ ފޯވާޑް ލަކާޒޭ އަށް ލިބުނު ހުސް ފުރުސަތުގައި އޭނާ އަށް ގޯލަށް ބޯޅަ ފޮނުވާލެވުނީ މާ މަޑުންނެވެ. އެ ބޯޅަ ގޯލަށް ވަނަ ނުދީ ސަލާމަތްކުރީ ލިވަޕޫލްގެ ބްރެޒިލް ގޯލްކީޕަރު އެލިސަން އެވެ.\nމެޗުގެ ފުރަތަމަ ހާފު ނިމުނު އިރު،1-2 ގެ ނަތީޖާއިން ކުރީގައި އޮތީ ލިވަޕޫލްއެވެ.\nމެޗުގެ ފަހު ހާފަށް ކުޅެން ނިކުމެ ވެސް އާސެނަލްއަށް މާ އެދެވޭ ކުޅުމެއް ފެނިގެން ނުދިޔައިރު، ލިވަޕޫލް އިން ވަނީ މެޗުގެ ފުރިހަމަ ވަގުތު ހަމަވުމުގެ ކުރިން އިތުރު ލަނޑެއް ކާމިޔާބު ކޮށް ނަތީޖާ 1-3 އަށް ބަދަލުކޮށްލާފައެވެ. މި ލަނޑު މެޗުގެ88 ވަނަ މިނެޓުގައި ކާމިޔާބު ކޮށްދިނީ ފަހު ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނިކުތް ޑިއޭގޯ ޖޮޓާއެވެ.\nރޭގެ ނަތީޖާ އާއެކު މިހާތަނަށް ލީގުގައި ކުޅުނު ތިން މެޗުވެސް ކާމިޔާބުކޮށް ލިވަޕޫލް ވަނީ ޓޭބަލްގެ ދެވަނަ އަށް ޖެހިލައިފަ އެވެ. ލިވަޕޫލާ އެއްވަރަށް ޕޮއިންޓް ލިބިގެން ޓޭބަލްގެ އެއްވަނައިގައި ލެސްޓަރ ސިޓީ އޮތްއިރު އާސެނަލް އޮތީ ލީގުގައި ކުޅުނު ފުރަތަމަ ދެ މެޗުން ލިބުނު ހަ ޕޮއިންޓާ އެކު ޓޭބަލްގެ ފަސް ވަނައިގަ އެވެ.\nފޮޓޯ: ގައުމީ ދުވަހުގެ ދިދަ ނެގުމުގެ ރަސްމިއްޔާތު\nކާފިއު ގަޑިއަށް ބަދަލު ގެނައުމުން އެފްއެސްއެމް ޕެޓްރޯލު ޝެޑުތަކުން ޚިދުމަތްދޭ ގަޑިތަކަށް ބަދަލު ގެނެސްފި\nބީއެމްއެލް އިން 58 މިލިއަން ރުފިޔާއަށް ހުޅުމާލެއިން ބިމެއް ގަނެފި\nރަނގަޅު ސެނިޓައިޒަރުތޯ ބެލުން ބުއްދިވެރި، ފަހުން ކުރަން ޖެހޭ ހިތާމަ މާ ބޮޑުވެދާނެ


Kudakudhin baaru verikuruvan mujthamauge ehbaarulun beynun:Shidhaatha - Vaguthu\nކުޑަކުދިން ބާރުވެރިކުރުވަން މުޖްތަމައުގެ އެއްބާރުލުން ބޭނުން: ޝިދާތާ\n4 މަސް ކުރިން ( މެއި 10, 2019 )\nކުޑަކުދިންނަށް އުފާވެރި މާހައުލެއް ހޯދައިދީ އެކުދިން ބާރުވެރި ކުރުވުމަކީ މުޖްތަމައުއިން ކޮށްދެންޖެހޭނެ ކަމެއް ކަމަށް ޖެންޑާ މިނިސްޓަރު ޝިދާތާ ޝަރީފު ވިދާޅުވެއްޖެ އެވެ.\nބައިނަލް އަގުވާމީ ކުޑަކުދިންގެ ދުވަހުގެ މުނާސަބަތުގައި ދެއްވި ހިތާބެއްގައި އެކަމަނާ ވިދާޅުވީ މުޖްތަމައުއިން ކުޑަކުދިންނަށް އަޅާލުމާއި އޯގާތެރިކަން ދޭން ޖެހޭ ކަމަށާއި އަދި އެކުދިންނަށް ރައްކާތެރިކަން ކަށަވަރުކޮށްދެންޖެހޭ ކަމަށެވެ. މިނިސްޓަރު ވިދާޅުވީ މިހާރަށް ވުރެ ކުޑަކުދިންގެ ބާރު ވެރިކަމާއި އަހަންމިއްޔަތުކަން މުޖްތަމައުގައި އިތުރު ކުރަންޖެހޭ ކަަމަށާއި އެކަން ކުރަންވާނީ މުޅި މުޖްތަމައު ގުޅިގެން ކަމަށެވެ.\nމިނިސްޓަރު ވިދާޅުވީ ކުޑަކުދިންނާއި ގުޅޭ ގާނުނުތަކާއި އަދި އެހެނިހެން ގަވައިދުތައް ހަދާއިރު އެ ކުދިންގެ މަޝްވަރާ ހޯދަމުން އަންނަ ކަމަށާއި އަދި އެކުދިންގެ ހުނަރާއި ގާބިލިއްޔަތު އިތުރުކުރުމަށް ތަފާތު ޕްރޮގްރާމްތައް ހިންގަމުން އަންނަ ކަމަށެވެ. މީގެ އިތުރުން ކުޑަކުދިންނަށް ލާބައާ މަންފާ ލިބޭނެ އެކިއެކި ދޮރުތައް ފަހިކުރަން މަސައްކަތް ކުރަމުންދާ ކަމަށްވެސް ވިދާޅުވިއެވެ.\nޝީދާތާ ވިދާޅުވީ ކުޑަކުދިން ބާރުވެރިކުރުވުމަށް މިސަރުކާރުންވެސް މަސައްކަތްތަކެއް ކޮށްފައިވާ ކަމަށާއި އެކަމުގެ ފޮނިކަން ލިބެމުންދާ ކަމަށެވެ. އެގޮތުން ދައުލަތުގެ ބެލުމުގެ ދަށުގައި ތިބި ކުދިންނަށް އާއިލާގެ ލޯބި ލިބޭނެ ގޮތްވެސް އައު އުސޫލެއްގެ ތެެރެއިން ފަހިކޮށްދީފައިވާނެ ކަމަށެވެ.\nމެއި 10, 2019 16:26\nކުދަކުދިން ބާރުވެރިކުރުވިކުރުވީނުން މިހާރުގެ ކުދިންގެ އެއްވެސް އަޚލާގެއްނެއް. ހައްގުތައް ނަހަމަގޮތުގައި ބޭނުންކުރެވެނީ. ައޚްލާގީ ފޭރާން ވީދި ހުސްވަނީ\nމެއި 10, 2019 17:09\nދައްކާނެ ވާހަކައެއް ނޭގިގެންތަ ތި އުޅެނީ މިއޮއްފަދަ ރޯދަމަހު! ދައްކާނެ ވާހަކަޔެއް ނޭގެންޏާ އަގަ މަޑުންލައިގެން ހުރޭ!


Saikalu Burugai Hayyaru Kuri Meehun Sharuthakaai Nulaa Dhookohlumah Idhikolhun Govaalaifi - Vaguthu\nސައިކަލު ބުރުގައި ހައްޔަރު ކުރި މީހުން ޝަރުތަކާއި ނުލާ ދޫކޮށްލުމަށް އިދިކޮޅުން ގޮވާލައިފި\nއިދިކޮޅު ޕާޓީތަކަށް ތާއީދު ކުރާ ޒުވާނުންތަކެއް އިސްނަގައިގެން މިއަދު ކުރިއަށް ގެންދިޔަ ސައިކަލު ބުރުގައި ހައްޔަރު ކޮށްފައިވާ ފަރާތްތައް އެއްވެސް ޝަރުތަކާއި ނުލާ ދޫކޮށްލުމަށް އިދިކޮޅު ކޯލިޝަނުން ގޮވާލައިފިއެވެ.\nވައްކަމާއި ދެކޮޅަށް މިއަދު ހަވީރު 16:00 ގައި ފެށި މި ސައިކަލު ބުރަށް ފުލުހުން ހުރަސް އެޅުމުން ބައެއް ޒުވާނުން ވަނީ ސައިކަލުތައް ބެހެއްޓުމަށްފަހު، އެ ސައިކަލު ބުރު ހިނގާލުމަކަށް ބަދަލުކޮށްފައެވެ. މި ހިނގާލުމުގައި އިދިކޮޅު އިސް ބައެއް ފަރާތްތަކުން ބައިވެެރި ވިއެވެ.\nމި އެއްވުމުގެ ތެރެއިން 41 މީހަކު މިހާތަނަށް ފުލުހުންގެ ބެލުމުގެ ދަށަށް ގެނެސްފައިވާ ކަމަށް ފުލުހުން ވަނީ ވިދާޅުވެފައެވެ.\nއިދިކޮޅު ކޯލިޝަނުން ނެރެފައިވާ ބަޔާނެއްގައި ބުނީ، ޒުވާނުން އިސްނަގައިގެން މިއަދު މާލޭގައި ކުރިއަށް ގެންދިޔަ ސުލްހަވެރި ސައިކަލު ބުރުގެ ތެރެއިން ގިނަ އަދަދެއްގެ ޒުވާނުން ހައްޔަރު ކޮށްފައިވާތީ އެކަން އެ ދެޕާޓީން ހަރުކަށި އިބާރާތުން ކުށްވެރި ކުރާ ކަމަށެވެ.\nއިދިކޮޅުން ބުނީ އެ ހަރަކާތަކީ އެޗްޕީއޭގެ މިންގަނޑުތަކާއި އެއްގޮތަށް ޒުވާނުން ރާވާ އިންތިޒާމު ކުރި ހަރަކާތެއް ކަމަށެވެ.\n"ވަރަށް ސުލްހަވެރިކަމާއި އެކު ތިއްބާ ފުލުހުން އައިސް އެމީހުން ހައްޔަރު ކުރުމަށް އަމަލުތައް ބެހެއްޓި ގޮތުން މި މިންގަނޑުތަކާއި ހިލާފުވެފައިވާތީ ކަންބޮޑުވަން" އިދިކޮޅުން ބުންޏެވެ.\nމިހަރަކާތުގެ ތެރެއިން ފުލުހުން ހައްޔަރު ކުރި މީހުންގެ ތެރޭގައި ގިނަ އަދަދެއްގެ އަންހެނުންވެސް ހިމެނޭ ކަމަށް މައުލޫމާތު ލިބޭ ކަމަށާއި އެފަރާތްތަކުން ދޫކޮށްލުމަށް އިދިކޮޅުން ވަނީ ގޮވާލާފައެވެ.\nމީގެއިތުރުން އިދިކޮޅުން ވަނީ ރާއްޖެ އަޅުވެތި ކުރުމާއި ދެކޮޅަށް ރައްޔިތުން ކުރަމުންދާ އިހްތިޖާޖުތައް ނުހުއްޓުވުމަށާއި ޤާނޫނު އަސާސީން ލިބިދީފައިވާ ސުލްހަވެރިކަމާއި އެކު އެއްވެ އުޅުމާއި ހިޔާލު ފާޅު ކުރުމުގެ މިނިވަން ކަމަށް ހުރަސް ނޭޅުމަށް ސަރުކާރަށް ގޮވާލާފައެވެ.\nސެޕްޓެމްބަރު 12, 2020 19:13\nމިނިވަންކަމަށްބުނާ މުއައްސަސާތަކުންނާ ސަރުކާރަށްވެސް ދިވެހި ގައުމު ، ދިވެހިން އަދި ދީނަށް ކޮށްމެގޮތެއް ހެދިޔަސް ކެއްކޮށްލެވޭނީ ވަކިވަރަކަށް. މާޒީ ހަނދާކޮށްލުން ރަނގަޅުވާނެ. ގައުމުގެ މިނިވަންކަމާ ދީނައްޓަކާ ކޮންމެ ގުރުބާނީއެއްވާންވެސް ގައުމުދެކެ ޙަގީގީ ލޯބިވާ ދިވެހިންވާނެކަން ހަނދާންނައްތާނުލާތި.\nސެޕްޓެމްބަރު 12, 2020 19:45\nސައިކަލު ބުރަކީ ސަރުކާރު ފޭލްވެ ރައްތުންނަށް ގޮތްހުސް\nވެފައިވާތީ ވެރިކަމުގައި ތިބިމީހުން ޖަބާދުދާރީ ކުރުވުމަށް\nކުރަމުން ދިޔަ މިއްނެތް މަސައްކަތެކެވެ އެމީހުންނާޢި އެމީހުންގެ އާއިލާތައް ނުރައްކަލަށް ކުރިމަތިލައިގެން ނުކުތީ\nގައުމަށްޓަކައެވެ މިފަދަ ބަޔަކު ހައްރުކޮށް އަދަބުދިނުމަކީ\nވަރަށް ހިތާމަހުރި ކަމެކެވެ އަދި ޑިމަކްރަސީ އަށް ކުރެވުނު\nސެޕްޓެމްބަރު 12, 2020 20:43\nތިކަމާ އެބަ ވިސްނަން!\nސެޕްޓެމްބަރު 12, 2020 21:10\nލަދެއްވެސްނުގަނޭ ޕޮލިހުންގެތެރޭ މިއުޅޭ ސަރުދާރުންތައް ރައްޔަތުންނައް އަނިޔާކުރާއިރު ތީހަމައުވާލަންވެފައޮތްތަނެއް އެއިރެއްގަވެރިކަމުގަތިބޭބައެއްގެ ވަށާއެބުރެނީ އެއްވެސް އިންސާފެއްނެތި\nސެޕްޓެމްބަރު 13, 2020 01:09\nމުޅި ދުނިޔެ އެއްވުންތައް ނުބާއްވާށޭ ކިޔަމުންދާއިރު މީ ކޮންބައެއްތަ މަޖުމަތީގައި ސަކަރާތްޖަހަން. ހަމަ ޖަލަށް ލާންވީ. ކިހާ ބައެއް ނުރައްކަލަށް ހުށައެޅިގެންދާނެ ކަންކަން ތިހުންނަނީ.\nސެޕްޓެމްބަރު 13, 2020 08:27\nއިދިކޮޅޭމެން މިއުޅެނީ ހަނގުރާމައެއްގަތަ!؟ ޒުވާނުންނޭ ހޭލާ!!


1.9 Million Rufiya Ge Bill Nudhahkaigen Thinadhoo Councilun Current Kandaalaifi - Vaguthu\nތިނަދޫ ކައުންސިލް އިދާރާ - ފޮޓޯ: އަދްނާން ހަލީމް\nކަރަންޓް ބިލްތަކަށް ދައްކަން ޖެހޭ 1.9 މިލިއަން ރުފިިޔާ ނުދައްކައިގެން ގދ. ތިނަދޫ ކައުންސިލް އިދާރާއިން ކަރަންޓް ކަނޑާލައިފިއެވެ.\nމައުލޫމާތު ލިބިފައިވާ ގޮތުގައި ކައުންސިލް އިދާރާއި ކަރަންޓް ކަނޑާލާފައިވަނީ ކައުންސިލްގެ ބެލުމުގެ ދަށުގައި ހުރި، މަގުބައްތި، ފެރީ ޓާމިނަލް، މިސްކިތްތައް، ޕާކުތައް ފަދަ ތަންތަނުގެ ބިލުތައް ނުދައްކާތީއެވެ. އެއީ ތިނަދޫ ކައުންސިލް އިދާރާއިން ދައްކަން ޖެހޭ ބިލްތަކެކެވެ. އެ ބިލްތަކަށް 1.9 މިލިއަން ރުފިޔާ ދައްކަން ޖެެހެ އެވެ.\nއެކަމާއި ގުޅިގެން ތިނަދޫ ކައުންސިލް އިދާރާގެ ރައީސް އަހުމަދު އަމްޖަދު "ވަގުތު" އަށް ވިދާޅުވީ، ކަރަންޓް ކަނޑާލާފައިވަނީ އިދަރާގެ މަސައްކަތްތައް ކުރިއަށް ދަނިކޮށް، ކަރަންޓް ބިލު ވެސް ދައްކާނެ ކަމަށް ބުނެފައި އޮއްވާ ކަމަށެވެ.\nއަމްޖަދު ވިދާޅުވީ، އެފަދަ އިދާރާތަކުގެ ބިލްތައް މީގެ ކުރިން ދައްކަން ދިޔައީ އިސްލާމިކް މިނިސްޓްރީން ކަމަށާއި އެހެން ނަމަވެސް ވަރަށް ފަހުން އެ ބިލްތައް ދައްކަން ކައުންސިލަށް ހަވާލު ކުރިއިރު، ވަރަށް ގިނަ ބިލްތަކެއް ހުރި ކަމަށެވެ. އަދި އޭގެ ފަހުން ކައުންސިލްގެ ބަޖެޓު ހެދިއިރު، އެކަމަށް އިތުރު ކުރަން ޖެހޭ ބައި އިތުރު ކުރެވިފައި ނުވާ ކަމަށް އޭނާ ވިދާޅުވިއެވެ.\n"ކައުންސިލުން ދެކޭ ގޮތުގައި އިދާރާތައް ކައުންސިލާއި ހަވާލު ކުރަން ޖެހޭނީ ހުރިހާ އެއްޗެސް ކްލިއާ ކޮށްފައި ކަމަށް. އެހިޔާލު ތަފާތު ކުރުމުގައި ބިލުތައް ނުދެއްކި ހުރީ. ކައުންސިލުން މަސައްކަތް ކުރި މިނިސްޓްރީ އާއި ވާހަކަ ދައްކައިގެން އެކަމަށް ހައްލެއް ލިބޭތޯ" އަމްޖަދު ވިދާޅުވިއެވެ.\nކައުންސިލްގެ ކަރަންޓް ކަނޑާލާފައިވާއިރު، 2020 ވަނަ އަހަރުގެ ކުރިން 8 ލައްކައާއި ކައިރި ކުރާ ވަރަކަށް ފައިސާ ކަރަންޓް ބިލަށް ދައްކާފައިވާ ކަމަށް އަމްޖަދު ފާހަގަ ކުރެއްވިއެވެ. އަދި މިހާރު ކަރަންޓް ކަނޑާލާފައިވަނީ 2020 ވަނަ އަހަރުން ފެށިގެން މިއަދާއި ހަމައަށް ހުރި ބިލްތަކަށް ކަމަށް ވެސް އޭނާ ފާހަގަ ކުރެއްވިއެވެ.\n"މިފަހަރު ބިލުތައް ދައްކައި ދޭން އެދުމުން އަޅުގަނޑުމެން އެދުނިން އެކަން ހައްލު ކޮށްދޭނެ ކަމަށް. ކަރަންޓް ބިލު ދައްކާނެ ކަމަށް. އިދާރާއަކީ އޭގެ ޒާތުގަ ކަރަންޓް، އަދި އެއްވެސް ލާރިއެއް ބޭނުން ކޮންމެ ގޮތަކަށް ރިލީޒް ކުރެވޭނެ ތަނެއް ނޫން މީކީ" އަމްޖަދު ވިދާޅުވިއެވެ.\nއަމްޖަދު ވިދާޅުވީ، އެއްވެސް ގޮތަކަށް ބިލު ނުދައްކާ ތިބެން އެބޭފުޅުން ނޫޅުއްވާ ކަމަށާއި އެހެން ނަމަވެސް އެގޮތަށް ކްލިއާ ނުކޮށް ބިލްތައް ހުރުން އެއީ ވަރަށް ދެރަ މައްސަލައެއް ކަމަށާއި ދައުރު ނިމުމުގެ ކުރިން ބިލުތައް އޭނާ ދައްކާނެ ކަމަށް ބުނެފައިވާ ކަމަށެވެ. އަދި ބިލުތައް ދެއްކޭނީ ވެސް ކަރަންޓް ލިބިގެން ކަމަށް އޭނާ ވިދާޅުވިއެވެ.\nއޭޕްރީލް 28, 2021 18:42\nހަތާފިއުލްއަށް 300 ރުފިޔާއަށް ދީފަ އިން ބިމުގެ ކުލި ކައުންސިލަށް ލިބިގެން ކަމަށްވަނީ ކައުންސިލުގެ ކަރަންޓް ބިލް ދެއްކޭނީ. ހަތާ ފިއުލްއަށް 300ރ އަށް ބިން ދޫކިރީ 10000 ރުފިޔާގެ ދަހިވެތިކަމެއްގަޔޯ. މިއީ އެންމެން ދަންނަ ބޮޑު ސިއްރެއް. މަސްމާރުކޭޓުން ވެސް ކުލި ނުލިބޭކަމަށް އަމްޖަދު ބުނަނީ. ދެން ކިހިނެއްހޯ ކަރަންޓް ބިލަ ދައްކާނީ\nއޭޕްރީލް 28, 2021 18:45\nބޭނުންވަނީ ދައުރު ހަމަކޮއްފަ ދާއިރު ކައުންސިލްގަ ބޮޑު ދަރަންޏެއް ބޭއްވުން. ހަމަ ހިލާ އެހެން ވިޔަކަނުދޭނަމެވެ.\nއޭޕްރީލް 28, 2021 18:47\nހަތާ ފިއުލްއަށް 300ރ އަށް ބިން ދޫކުރީ އަހަރެންގެ ރައީސްކަމަކު ނޫނޭވެ.\nއޭޕްރީލް 28, 2021 18:50\nއެއްކަމެއްވެސް ކުރެވޭ ކައުންސިލެއްނޫން. ތއަބަދައް ކަރަންޓް ކަނޑާލާފަ ބަހައްޓަންވީ.\nއޭޕްރީލް 28, 2021 18:53\nއަހަރެން ބޭނުންވީ 300 ރުފިޔާއަށް ބިމުކުލި ކުޑަކުރަން ކައުންސިލުން އެކަން ހަމަޖައްސަދީފަ އޮތީ. އަހަރެން ކައުންސިލަށް ވަދެ އެއްވެސް ބަޔަކަށް ބާވައެއްނަހަދަން. ކައުންސިލުން ހަދަނީ ހުސް ދޮގު\nއޭޕްރީލް 28, 2021 18:59\nރޯނުއެދުރު ދޮނޭ ދެން ލުލް\nއޭޕްރީލް 28, 2021 19:04\nދެން ރަށުގެ ރައްޔުން ނިކުމެ ފުލްމެޖޯރިޓީ އޮންނަ އެމްޑީޕީ ކައުނަސިލަށް ކަރަންޓްބިލް ދައްކަމާބަހީ.\nއޭޕްރީލް 28, 2021 20:48\nބަލާލި ކޮންމެ ދިމާއަކުން ފެނިގެންދަނީ ނުފޯރާފޮތިން ފޫގަޅަން އުޅޭމަންޒަރު.. އަދި ގައުމު ނެޕީޖަހައިގެން އޮންނަތަން. ދެރަވަރު ދެއްތޯ؟\nއޭޕްރީލް 28, 2021 22:03\nލާމަރުކަޒީގެ ކޮޅުމަތި ތިޔަފެންނަނީ. ތިނަދޫއަކީ އެޑީޕީގެ ރަށެއް\nއޭޕްރީލް 28, 2021 22:08\nކޮންމެ އަހަރަކު ދެތިންފަހަރު ކައުންސިލްގެ މޫނުމަތި ބަދަލުކުރޭ.ރާއްޖޭގެ ނުހުނާނެ ތިނަދޫ ކައުންސިލް އަދާރާއަށް ވުރެން އަވަސް އަވަހަށް އިމާރާތަށް ބަދަލު ގެންނަތަނެއް.ގާތް ބަޔަކަށް ރުފިޔާކޮޅެއްދޭން ކުރާކަމަކާވެސް ވަށްތަރުވޭ.މިހާރުވެސް ކަރަންޓް ކަނޑަން މާލަސްވެއްޖެ.ތިހާވަރުވާ އިރު ކީއްވެ ބަހައްޓަނީ.ބިލް ޑިއު ވާ އިރު ނުދައްކައިފިއްޔާ ޖެހޭނެ ވަގުތުން ވަގުތަށް ކަރަންޓް ކެނޑެން.\nއޭޕްރީލް 29, 2021 04:00\nކަލޯ އަމްޖަދާ ކަލޯ ހީކުރީ އަމިއއްލަ މީހުންލާ ސިޓީގެ ޖަވާބު ނުދިންކަމަށް ވިޔސް ކަރަންޓްބިލަލާއި އެހެނިހެން ބިލުތަށް ނިދައްކާ ބޮޑު ދަރަންޏެއް ބޮލުގައި އަޅުވާފަ ފިލޭނެކަމަށްތާ\nއޭޕްރީލް 29, 2021 04:02\nޕޕއމ ބެރިކަމެއްގާ މިގޮލާ އޮންނާނީ ގޮޅީގަހެން ހާދަ ހީބެއޭ


Holhudhoo Council ah dhemafirin inthihaabu vejje\nހޮޅުދޫ ކައުންސިލަށް އިންތިހާބު ދެމަފިރިން ކަމުގައިވާ މުހައްމަދު އަލީއާއި މަރިޔަމް ވަހީދާ\nލޯކަލް ކައުންސިލް އިންތިހާބުގައި ވާދަ ކުރި ދެމަފިރިޔަކު ނ. ހޮޅުދޫ ކައުންސިލަށް އިންތިހާބު ވެއްޖެ އެވެ.\nއެއީ ޕީޕީއެމްގެ ޓިކެޓްގައި ވާދަ ކުރެއްވި އުމުރުން 46 އަހަރުގެ މުހައްމަދު އަލީ އާއި އުމުރުން 43 އަހަރުގެ މަރިޔަމް ވަހީދާ އެވެ. މި ދެ ބޭފުޅުން ކައިވެނި ކުރެއްވީ މީގެ މަހެއްހާ ދުވަސް ކުރިންނެވެ.\nމި ދެމަފިރިންގެ ތެރެއިން މަރިޔަމް ވަހީދާ ހޮޅުދޫ ކައުންސިލަށް އިންތިހާބުވީ އަންހެނުންނަށް ހާއްސަ ކުރި ދެ ގޮނޑީގެ ތެރެއިން ގޮނޑިއެއް ކާމިޔާބު ކުރައްވައިގެންނެވެ. މިއީ އޭނާ ވާދަކުރެއްވި ފުރަތަމަ އިންތިހާބެވެ.\nހޮޅޫ ކައުންސިލަށް އިންތިހާބުވި ކެންޑިޑޭޓުންގެ ތެރެއިން އެންމެ ގިނަ ވޯޓު ކާމިޔާބު ކުރެއްވީ ވެސް މި ދެމަފިރިންނެވެ. އެގޮތުން މަރިޔަމް ވަހީދާއަަށް 728 ވޯޓު ލިބުނުއިރު މުހައްމަދު އަލީއަށް 609 ވޯޓެވެ. އެންމެ ގާތުން ވާދަކުރެއްވި އެމްޑީޕީގެ ކެންޑިޑޭޓް އަހްމަދު އިރުފާނަށް ލިބުނީ 580 ވޯޓެވެ.\nމުހައްމަދު އަލީ ވަނީ 2014 އިން 2017 އަށް ނ. އަތޮޅު ކައުންސިލްގެ ހޮޅުދޫ ދާއިރާގެ ކައުންސިލަރު ކަމަށްވެސް އިންތިހާބުވެފަ އެވެ. ނަމަވެސް މިހާރު ދައުރު ހަމަވެފައިވާ ކައުންސިލަށް އޭނާ ކުރިމަތިލާފައެއް ނުވެ އެވެ.\nއަވަސް އަށް މިއަދު މައުލޫމާތު ދެއްވަމުން މުހައްމަދު އަލީ ވިދާޅުވީ މަރީއާ ކައިވެނި ކުރީ އޭނާގެ ކުރީގެ އަންހެނުން ގިނަ ދުވަސްތަކަކު ބަލިވެ އުޅުމަށްފަހު ނިޔާވުމުން ކަމަށެވެ. މަރީއާއި އޭނާގެ ދިރިއުޅުން އުފާވެރިކަން ކުރިއަށްދާ ކަން ފާހަގަކުރައްވަމުން މުހައްމަދު އަލީ ވިދާޅުވީ ބޭނުންވަނީ ދެމަފިރިން ގުޅިގެން އަދި އެހެން ކައުންސިލަރުން ވެސް ބައިވެރިކޮށް ރައްޔިތުން އުފާވާ ކަހަލަ ކަންތައްތަކެއް ހޮޅުދޫއަށް ކޮށްދޭން ކަމަށެވެ.\n"ހޮޅުދޫ ރައްޔިތުންގެ ލޯބި އަޅުގަނޑުމެން ދެ މީހުންނަށް އޮތް ކަން އެބަ އެނގޭ ދެއްތޯ ވޯޓު ދީފައި ހުރި ގޮތުން. އެހެންވީމާ އަޅުގަނޑުމެން ވެސް އެކަން ހަނދާނުގައި ބަހައްޓައިގެން ރައްޔިތުން އުފާވެރިވާ ކަހަލަ ހިދުމަތްތަކެއް ފޯރުކޮށްދޭނަން،" މުހައްމދު އަލީ ވިދާޅުވި އެވެ.\nއޭނާ އިތުރަށް ވިދާޅުވީ ދެމަފިރިން ކައުންސިލްގައި މަސައްކަތް ކުރެއްވި ނަމަވެސް އެއްވެސް މީހަކު ތަފާތުކޮށްގެން އެއްވެސް ކަމެއް ނުކުރައްވާނެ ކަމަށެވެ. އަދި ގާނޫނާ ހިލާފު އެއްވެސް ކަމެއް ނުކުރައްވާނެ ކަމުގެ ޔަގީންކަން ވެސް ދެއްވި އެވެ.\nމުހައްމަދު އަލީގެ ކުރީގެ ކައިވެންޏަށް ފިރިހެން ކުއްޖެއް ލިބިފައިވާއިރު މަރިޔަމް ވަހީދާގެ ކުރީގެ ކައިވެންޏަށް ވެސް ކުއްޖަކު ލިބިފައިވެ އެވެ.\nޕީޕީއެމް ހޮޅުދޫ ލޯކަލް ކައުންސިލްތަކުގެ އިންތިހާބު + އިލެކްޝަންސް ކޮމިޝަން


BREAKING: Thinadhoo In3Mahuge Kujjakaaeku Ithuru Bayaku Fassi Vehjje - Vaguthu\nތިނަދޫން ތިން މަހުގެ ކުއްޖަކާއެކު އިތުރު ބަޔަކު ފައްސިވެއްޖެ\nގދ. ތިނަދޫން ތިން މަހުގެ ކުއްޖަކާއެކު އިތުރު ބަޔަކު ކޮވިޑް-19 އަށް ފައްސިވެއްޖެ އެވެ.\nތިނަދޫއިން އިން އިތުރު ފަސް މީހަކު ފައްސިވެފައިވާއިރު، އޭގެ ތެރޭގައި ތުއްތު ކުއްޖާ ހިމެނެއެވެ.\nތިނަދޫގައި ހުންނަ އަބްދުއްސަމަދު މެމޯރިއަލް ހޮސްޕިޓަލުގެ މެނޭޖަރު އަހުމަދު ސައީދު “ވަގުތު” އަށް ވިދާޅުވީ، މިހާރު އެރަށުން ފައްސިވި މީހުންގެ އަދަދު ވަނީ 28 އަށް އަރާފައިވާ ކަމަށެވެ.\nރާއްޖޭގެ ކޮވިޑް-19 ހާލަތު ދުވަހުން ދުވަހަށް އަންނަނީ ގޯސްވަމުންނެވެ. އެގޮތުން ފާއިތުވި 24 ގަޑިއިރު 402 މީހަކު ވަނީ މި ބައްޔަށް ފައްސިވެފައެވެ. އޭގެ ތެރޭގައި ހިމެނެނީ މާލެއިން ފައްސިވި 174 މީހަކާއި އަތޮޅު ތެރެއިން ފައްސިވެފައިވާ 179 މީހެކެވެ. އެއާއި އެކީ ރާއްޖެއިން މި ބައްޔަށް ފައްސިވި މީހުންގެ އަދަދު ވަނީ 30،237 އަށް އަރާފައެވެ.\nރާއްޖެއިން މި ބަލި ޖެހުނު މީހުންގެ ތެރެއިން 24،934 މީހަކު ބަލިން ރަނގަޅުވެފައިވާއިރު، މިހާރު ފަރުވާ ދެމުން އަންނަނީ 5،221 މީހަކަށެވެ. އޭގެ ތެރެއިން 161 މީހަކަށް ފަރުވާ ދެމުން އަންނަނީ ހޮސްޕިޓަލުގައި އެނދުމަތި ކޮށްގެންނެވެ. މިބަލި ޖެހިގެން 73 މީހަކު މިހާތަނަށް ވަނީ މަރުވެފައެވެ.


Rhea ge bandhuge muhdhathu ithurukohfi – Iru\nއެކްޓަރު ސުޝާންތު ސިންގް ރާޖްޕުތުގެ މަރުގެ މައްސަލައިގެ ތަހުގީގުގެ ތެރެއިން ނުކުތް މަސްތުވާތަކެއްޗާ ގުޅުން ހުރި ތުހުމަތުތަކެއްގައި ހައްޔަރުކޮށްފައި ހުރި އޭނާގެ ލޯބިވެރިޔާ އެކްޓްރެސް ރިއާ ޗަކްރަބަތީގެ ބަންދުގެ މުއްދަތު މިއަދު ހަމަވުމާ ގުޅިގެން، އެ މުއްދަތު އިތުރުކޮށްފިއެވެ.\nއިންޑިއާގެ ނޫސްތަކުން ބުނާ ގޮތުގައި ރިއާގެ ބަންދުގެ މުއްދަތު މުމްބާއީ ހައި ކޯޓުން އިތުރުކޮށްފައިވަނީ އަންނަ މަހުގެ6އާ ހަމައަށެވެ. އަދި އެއީ ރިއާގެ ގާނޫނީ ޓީމުން ރިއާގެ ކަފާލާތަށް އެދިގެން ކޯޓަށް ހުށަހެޅި މައްސަލަ ވެސް ބޭރުކޮށްލުމަށް ފަހުގައި މީޑިއާތަކުން ބުނެއެވެ. އޭގެ ސަބަބަކީ، ރިއާ ދޫކޮށްލައިފި ނަމަ މައްސަލައާ ގުޅުންހުރި ހެކިތަކަށް ނުފޫޒު ފޯރުވައި، ހެކި ނައްތައިލަން އުޅެފާނެތީއެވެ.\nނަމަވެސް ރިއާގެ ގާނޫނީ ޓީމުން ކަފާލާތުގެ މައްސަލަ އަލުން ކޯޓަށް ހުށަހަޅަން ނިންމާފައިވާ ކަމަށް ވެއެވެ.\nރިއާ ޗަކްރަބަތީ، 28، ހައްޔަރުކޮށްފައި ވަނީ މި މަހުގެ 8 ވަނަ ދުވަހެވެ. އެއީ ޖޫން މަހު ދަންޖެހިގެން މަރުވި ސުޝާންތަށް މަސްތުވާތަކެތި ހޯދައިދީ، އެ ފަދަ މުއާމަލާތްތައް ކުރާ ބަޔަކާ ގުޅުން އޮތް ކަމުގެ ހެކިތަކެއް ލިބުމާ ގުޅިގެންނެވެ. ނާކޮޓިކްސް ކޮންޓްރޯލް ބިއުރޯ (އެންސީބީ) އަށް ރިއާ ދިން ބަޔާންތަކުގައި ވެސް ސުޝާންތަށް މަސްތުވާތަކެތި ހޯދައިދީ، އަދި އަމިއްލަ އަށް ވެސް މަސްތުވާތަކެތި ބޭނުންކުރި ކަމަށް އިއުތިރާފުވެފައިވެއެވެ.\nނަމަވެސް ސުޝާންތު މަރުވުމުގައި ރިއާގެ އަތެއް ނުވާނެ ކަމަށް އޭނާ އަންނަނީ ތަކުރާރުކޮށް ބުނަމުންނެވެ.\nރިއާގެ އިތުރުން ހައްޔަރުގައި ތިބީ އޭނާގެ ކޮއްކޮ ޝޮވިކް ޗަކްރަބަތީއާއި، ސުޝާންތުގެ ގޭގެ މެނޭޖަރު ސެމިއުލް މިރަންޑާ އަދި މަސައްކަތު މީހެއް ކަމަށްވާ ދިޕޭޝް ސާވަންތެވެ.\nމަސްތުވާތަކެއްޗާ ގުޅުންހުރި ބޮލީވުޑްގެ އިތުރު ތަރިންތަކެއްގެ ނަން ވެސް މިހާރު ވަނީ އެންސީބީއަށް ދެނެގަނެވިފައި ކަމަށް ދާދިފަހުން މީޑިއާތަކުން ރިޕޯޓުކޮށްފައިވެއެވެ. އޭގެތެރޭގައި މަޝްހޫރު ބަތަލާ ދިޕިކާ ޕަޑުކޯނާއި، ޝްރައްދާ ކަޕޫރު އަދި ސާރާ އަލީ ޚާން ހިމެނެއެވެ.


2 Faharu Mathin Trump Gadhakamun Bosdheyn Ulhunu Mashhooru Thariyaku Bunefi - Vaguthu\nދެ ފަހަރު މަތިން ޓްރަމްޕް ގަދަކަމުން ބޮސްދޭން އުޅުނުކަމަށް މަޝްހޫރު ތަރިއަކު ބުނެފި\nއެމެރިކަގެ ރައީސް ޑޮނާލްޑް ޓްރަމްޕް އަށް މީގެ ކުރިންވެސް ގެވެށި އަނިޔާ އާއި ޖިންސީ ފުރައްސާރައިގެ ތުހުމަތު ވަނީ ކުރެވިފައެެވެ. އެހެންންމަަވެސް މިއިން އެއްވެސް ފަހަރެއްގައި އެފަދަ ތުހުމަތެއް ސާބިތުވެފައެއް ނެތެވެ.\nޓްރަމްޕް އަށް އަނެއްކާވެސް މިފަދަ ތުހުމަތެއް މިވަނީ ކުރެވިފައެވެ. ސެލެބްރިޓީ އެޕްރެންޓިސްގެ ތަރި ކްލައުޑިއާ ޖޯޑަން ވަނީ ޑޮނާލްޑް ޓްރަމްޕް އޭނާ އަށް ގަދަތަމުން ބޮސްދޭން އުޅުނު ކަމަށް ތުހުމަތުކޮށްފައެވެ. އަދި އެގޮތަށް އޭނާ ގަދަކަމުން ބޮސްދޭން އުޅުމުން އޭނާ އުޅެނީ ކައިވެނިކޮށްގެން ކަަމަށާއި، އެއީ ރަނގަޅު ގޮތެއް ނޫން ކަން ހަނދުމަކޮށްދީފައިވާ ކަމަށް ކްލައުޑިއާ ބުނެއެވެ.\nކްލައުޑިއަ ވަނީ ރައީސެއްގެ ހުންނަން ޖެހޭ އަހުލާގާއި ޝަހުސިއްޔަތު ޓްރަމްޕްގެ ނެތް ކަމަށް ފާހަގަކޮށްފައެވެ.\nއަދި އޭނާ އަށް ޓްރަމްޕް ގަދަ ކަމުން ބޮސްދޭން އުޅުނީ ތަފާތު ދެ ދުވަހެއްގެ މަތިން ކަމަށާއި، އޭރުވެސް އުޅުނީ މެލީނާ ޓްރަމްޕް އާއި ކަވެނިކޮށްގެން ކަމުން އޭނާ އަށް ހައިރާންކަން ލިބުނުކަމަށް ވަނީ ބުނެފައެވެ.\nވައިޓްހައުސް އިން ވަނީ މިކަމާއި ވާހަކަދައްކަން ދެކޮޅު ހަދާފައެވެ.\nކްލައުޑިއާ އަށް މިކަންތައްތައް ދިމާވީ ކޮން އިރަކުކަން އޭނާ ހާމަކޮށްފައެއް ނުވެއެވެ.\nކްލައުޑިއާ ވަނީ ޓްރަމްޕް އަށް އޭނާ ކަމުދިޔަކަން އެނގޭ ކަމަށާއި، ޓްރަމްޕްއަކީ ބޭވަފާތެރިއެއްކަން ވެސް އެނގޭ ކަމަށް ބުނެފައެވެ.\nޓްރަމްޕް އަށް މިފަދަ އެތައް ތުހުމަތެެއް ކުރެވުނު ނަމަވެސް ފިޔަވަޅެއް ނޭޅެއެވެ.\nވެރިކަމުގެ ބާރުތައް ބަދަލުކުރަން ޓްރަމްޕް އެއްބަސްވެއްޖެ\nއެމެރިކާ ރައީސްގެ ޓްވިޓާ އެކައުންޓް ހޯދަން ބައިޑެން އާއި ޓްރަމްޕް އަރައިރުމަކަށް!\nއަހަރެންނަށް ވެރިކަން ނުލިބިއްޖެނަމަ އެމެރިކާ މީހުންނަށް ވެކްސިނެއް ނުލިބޭނެ - ޓްރަމްޕް\nއޮކްޓޯބަރ 16, 2020 19:20\nދޮގު. ލާރި ބޭނުންވެގެން. ޓްރަމްޕް ތިޔެއް ނުގަންނާނެ. ބާ ދަނގަޑަށް ކިރާލާ.. މިހާރު ދެން ކޮންމެ މީހަކުވެސް މަޝްހޫރުވާންވީމާ މުއްސަންތި މީހަކު ގަޔަށް އަރަން އުޅުނީއޭ ބުނީމާ ނިމުނީ،، މާ މޮޅު ގޮތެއް.. ޤާނޫނަކުން މިކަން ރާއްޖޭގައި ހުއްޓުވަން ޖެހޭ.\nއޮކްޓޯބަރ 21, 2020 11:42\nމީހަކު ބޮސް ނުދޭގޮތަކަށް ނޫންދޯ މީހާ ތިޔަ ހުންނަނީ. މަށަށްވެސް ވަރަށް ކަމުދޭ


ފްރީސްޓައިލް ކިންގް އިތުރު ކުދިން ތަމްރީނުކުރުމުގެ އަޒުމުގައި\nރިޕޯޓު: މުޙައްމަދު ސައިފް ޒާހިރު\nމިހާރު މަސައްކަތް ކުރަމުން އަންނަނީ އެކެޑަމީއެއް ހަދައިގެން ކުޑަކުދިންނަށް ފްރީސްޓައިލް ކުރަން ދަސްކޮށްދިނުމަށް\nސައިފް ވަނީ ރާއްޖޭގައި ބޭއްވުނު އެންމެ ބޮޑު ފްރީސްޓައިލް މުބާރާތް ދެ ފަހަރު ކާމިޔާބުކޮށްފައި\nފްރީސްޓައިލް ކުރަން ސައިފް ފެށީ ސްކޫލް ދައުރުގައި މަޝްހޫރު ފުޓްބޯޅަ ކުޅުންތެރިޔާ ރޮނާލްޑީނިއޯގެ ވީޑިއޯއެއް ފެނިގެން\n21 ސެޕްޓެންބަރ 2020 | ހޯމަ 23:36\nރާއްޖޭގައި އުފެދުނު އެންމެ މޮޅު ފްރީސްޓައިލާ މުޙައްމަދު ސައިފް ޒާހިރު\nމުޙައްމަދު ސައިފް ޒާހިރު، އާންމު ނަމުންނަމަ "ސުޕަމޭން" އަކީ ރާއްޖޭގައި އުފެދުނު އެންމެ މޮޅު ފްރީސްޓައިލާއެވެ. ފްރީސްޓައިލް ކުރުމަކީ ރާއްޖޭގައި އެހާ އާންމު ކަމަކަށް ނުވި ކަމުގައި ވިޔަސް, މަޑުމަޑުން ފްރީސްޓައިލް ކުރުމަށް ޒުވާނުން އަންނަނީ ޝައުގުވެރިކަން ފާޅުކުރަމުންނެވެ.\nރާއްޖޭގައި ބޭއްވުނު އެންމެ ބޮޑު ފްރީސްޓައިލް މުބާރާތް ދެ ފަހަރު ކާމިޔާބުކުރި ސައިފް "ރާއްޖެ.އެމްވީ" އަށް ދިން ހާއްސަ އިންޓަވިއުއެއްގައި ބުނީ ފްރީސްޓައިލް ކުރަން ފެށުނީ ސްކޫލް ދައުރުގައި މަޝްހޫރު ފުޓްބޯޅަ ކުޅުންތެރިޔާ ރޮނާލްޑީނިއޯގެ ވީޑިއޯއެއް ފެނިގެން، ގާތް އެކުވެރިއެއް ކަމަށްވާ ނަޒީރާ އެކުގައި ކަމަށެވެ. އަދި ފްރީސްޓައިލް ކުރުމަށް ދަސްކުރަން އުޅުނު ދުވަހު، ފުރަތަމަ ދަސްކުރަން އުޅުނު ޓްރިކް ހެދުމުން އެކަން ކުރެވޭނެކަން އެނގުން ކަމަށެވެ. އަދި އޭނާ ފްރީސްޓައިލް ކުރަން ފެށިއިރު ރާއްޖޭގައި ފްރީސްޓައިލް ކުރުމަކީ އާންމު ކަމެއް ނޫން ކަމަށް ސައިފް ބުންޏެވެ.\nރާއްޖޭގައި ފްރީސްޓައިލް ކުރުމަށް ބޭނުންވާ ބައިވަރު ކުދިން އުޅޭކަން ފާހަގަކުރަމުން ސައިފް ބުނީ ފްރީސްޓައިލް ކުރާ ކުދިން ނުފެންނަނީ ރާއްޖޭގައި މި ކުޅިވަރަށް އެއްވެސް ވަރަކަށް އަޅާލެވިފައި ނުވާތީ އާއި، ވާދަވެރި މުބާރާތެއް ނުބާއްވާތީ ކަމަށެވެ. އަދި ވާދަވެރި މުބާރާތެއް ބާއްވާނަމަ ފްރީސްޓައިލް ކުރާނެ ބައިވަރު ކުދިން އެބަތިބި ކަމަށާއި، މިހާރު ފްރީސްޓައިލް މުބާރާތެއް ނުބާއްވާތީ ފްރީސްޓައިލް ކުރާ ޒުވާނުން އެކަމަށް ޝައުގުވެރި ނުވާ ކަމަށް ސައިފް ބުންޏެވެ. ސައިފް އިތުރަށް ބުނީ ފްރީސްޓައިލްގެ ހުނަރު ފުޅާކުރުމަށް އެންމެ މުހިންމީ ވާދަވެރި މުބާރާތްތަކެއް ކަމަށާއި، އޭރުން ރާއްޖޭގެ ފްރީސްޓައިލް ކުރާ ޒުވާނުންވެސް މުސްތަގުބަލުގައި ބޭރުގެ ފްރީސްޓައިލް މުބާރާތްތަކުގައި ވާދަކުރާތަން ފެނިގެންދާނެ ކަމަށެވެ.\nފްރީސްޓައިލް ކޮށްގެން މިހާތަނަށް އައިއިރު ގިނަ ކާމިޔާބީތަކެއް ހޯދާފައިވާ ސައިފް ބުނީ ފްރީސްޓައިލް ކޮށްގެން ލިބުނު އެންމެ ބޮޑު ކާމިޔާބީ އަކީ 2010 ވަނަ އަހަރާއި 2012 ވަނަ އަހަރު ބޭއްވުނު ރެޑްބުލް ސްޓްރީޓް ސްޓައިލް މުބާރާތުން ރާއްޖެއިން އެއްވަނަ ހޯދާ. އެ މުބާރާތުގެ ދެވަނަ ބުރުގައި ވާދަކޮށްލުމުގެ ފުރުސަތު ލިބުން ކަމަށެވެ. އަދި އެ މުބާރާތަކީ ފްރީސްޓައިލްގެ ވޯލްޑް ޗެމްޕިއަންޝިޕް މުބާރާތްކަން ސައިފް ވަނީ ފާހަގަކޮށްފައެވެ. އަދި ފްރީސްޓައިލްގެ ފޯރި އިތުރުކުރުމަށް ސައިފް އިސްނަގައިގެން ކުޅިވަރާ ބެހޭ ވުޒާރާއާއެކު ބޭއްވުނު ފްރީސްޓައިލް މުބާރާތް ކާމިޔާބުކަމާއެކު ނިންމާލެވުން އެއީ ލިބުނު ބޮޑު ކާމިޔާބީއެއް ކަމަށްވެސް ސައިފް ބުންޏެވެ.\nސައިފް ބުނީ ރެޑްބުލުން ބޭއްވި މުބާރާތް ކުރިއަށްގެންދާނެ ކަމަށް އޭރު ފްރީސްޓައިލް ކުރަން އުޅުނު ފްރީސްޓައިލާސް އުންމީދުކުރި ކަމަށާއި، އެކަމަކު އެ މުބާރާތް ނުބާއްވަން ރެޑްބުލުން ނިންމިކަން އެނގުމުން ފްރީސްޓައިލް ކުރުމަށް އޭރު އުޅުނު ޒުވާނުންގެ ތެރެއިން ގިނަ ޒުވާނުންތަކެއް އެ ދާއިރާ ދޫކޮށް ދިޔަ ކަމަށެވެ. އަދި މިހާރު ފްރީސްޓައިލް ކުރަމުން އަންނަ ޒުވާނުން ދެކެން އެންމެ ބޭނުންވާ ދުވަހަކީ ރާއްޖޭގައި އިތުރު ފްރީސްޓައިލް މުބާރާތްތަކެއް ބޭއްވުން ކަމަށްވެސް ބުންޏެވެ. އެގޮތުން ބޮޑު މުބާރާތަކަށް ފޯކަސް ކުރުމުގެ ބަދަލުގައި ކުދިކުދި މުބާރާތް ބާއްވައިގެން އެ ކުޅިވަރުގެ ފޯރި އިތުރުކުރެވޭނެކަން ސައިފް ވަނީ ފާހަގަކޮށްފައެވެ. އަދި އޭނާ ވަނީ ފްރީސްޓައިލް ކުރުމަކީ ކުޅިވަރެއް ކަމުގައި ދުނިޔޭގެ ވަރަށް ގިނަ ގައުމުތަކުން ބަލައިގަނެފައިވާ ކަމަށް ބުނެފައެވެ.\nސައިފް ބުނީ ފްރީސްޓައިލް ކުރުމަކީ އޭނާ ވަރަށް ކުރާހިތުން ކުރާ ކަމެއް ކަމަށާއި، މިހާރު މަސައްކަތް ކުރަމުން އަންނަނީ އެކެޑަމީއެއް ހަދައިގެން ކުޑަކުދިންނަށް ފްރީސްޓައިލް ކުރަން ދަސްކޮށްދިނުމަށް ކަމަށެވެ. އަދި މިހާރުވެސް ހަތަރު ވަރަކަށް ކުދިންނަށް ފްރީސްޓައިލް ސެޝަންތަކެއް ނަގައިދެމުން އަންނަ ކަމަށްވެސް ސައިފް ބުންޏެވެ.\nފްރީސްޓައިލް ކުރަން ބޭނުންވާ ކުދިންނަށް ދޭން ބޭނުންވާ ނަސޭހަތަކީ ފްރީސްޓައިލް ކުރުމަކީ ނުވާނެ ކަމެއް ނޫން ކަމަށާއި، ހިތްވަރާއެކު ދަސްކުރުމަށް މަސައްކަތް ކޮށްފިނަމަ އެއީ ވާނެ ކަމަށް ކަމަށް ސައިފް ބުންޏެވެ. އަދި އެއީ ކުރިއެރުން ހޯދޭނެ ދާއިރާއެއް ކަމަށްވެސް ސައިފް ބުންޏެވެ.\nފްރީސްޓައިލް ކުރުމުގެ އިތުރުން ސައިފް އަންނަނީ ޒުވާނުން ބާރުވެރިކުރުމަށް އެތައް މަސައްކަތްތަކެއް ކުރަމުންނެވެ. އަދި ބޮޑުބެރު ޖެހުމުގެ ދާއިރާގެ އިތުރުން ހުށަހެޅުމުގެ ދާއިރާއިންވެސް ސައިފް އަންނަނީ ވިދާލަމުންނެވެ. މީގެ އިތުރުން ސައިފް އަކީ ޒުވާނުންގެ މަޖިލީހުގައި މުނިފޫހިފިލުވުމުގެ ދާއިރާ ތަމްސީލު ކުރަމުން އަންނަ މެންބަރެވެ.


އިބުރަތްތެރި ވާހަކަ: ތިން ފަޅި ރޮށި – Ilm\nއިބުރަތްތެރި ވާހަކަ: ތިން ފަޅި ރޮށި\nއެއްދުވަހަކު ޢަބްދު ﷲ ބިން ޖަޢުފަރު (ރަޟިޔަ ﷲ ޢަންހުމާ) ޖަންގައްޔެއްގައި ހިންގަވަނިކޮށް ނުކުންނެވުނީ، އަޅު ކުއްޖަކު އޭނާގެ ސާހިބުމީހާއަށް ދަނޑުވެރިކަންކޮށްދޭ ސަރަހައްދަކަށެވެ. އެކަލޭގެފާނު އެކުއްޖާގެ މަސައްކަތް ބައްލަވަން ހުއްޓައި އެތަނަށް މީހަކު އައިސް އެކުއްޖާއަށް އެކުއްޖާގެ ކެއުން ހަވާލު ކުރިއެވެ. އޭގައިވަނީ ހަމަ އެންމެ ތިން ފަޅި ރޮއްޓެވެ.\nއެކުއްޖާއަށް ދުވަހުގެ ކޮއްތު ހަވާލު ކުރުމަށްފަހު އެ އައި މީހަކު ދިއަތަނާހެން ބިންމަތީގައި ދޫހާކަމުން ކަހަލަ ގޮތަކަށް ކުއްތާއެއް އަތުވެއްޖެއެވެ. މިތަން ފެނިފައި މި ކުއްޖާއަށް ލިބުނު ރޮށި ފަޅިތަކުން، ފަޅިވަރެއް ކުއްތާއާ ދިމާއަށް އެއްލިއެވެ. ހަމަ އެއާއިއެކު ބަނޑުހައިވެފައިވާ ކުއްތާ އަވަސްއަވަހަށް އެ އެރޮށިފަޅި ކާލިއެވެ. ދެންވެސް ކުއްތާ އެތަނުން ދާކަށް ނޫޅުނެވެ. ބިންމަތީގައި ވަސް ބަލަބަލާފައި ހައިހޫނުކަމުގެ ވައްތަރުތައް ޖައްސަޖައްސާ އޮތެވެ. މިތަން ފެނިފައި އަނެއްކާވެސް އެކުއްޖާގެއަތުގައި ބާކީ އޮތް ދެ ފަޅި ރޮށިން ކުރެ ފަޅިވަރެއް ކުއްތާއަށް އެއްލިއެވެ. މި ފަހަރުވެސް ކުއްތާގެ ހައިކަން ފިލާ ގޮތެއް ނުވިއެވެ. އެންމެ ފަހުން އެ ކުއްޖާގެ އަތުގައި ދެން ބާކީ އޮތް ރޮށި ފަޅިވެސް ކުއްތާއާ ދިމާއަށް އެއްލިއެވެ.\nޢަބްދު ﷲ ބިން ޖަޢުފަރު (ރަޟިޔަ ﷲ ޢަންހުމާ) މިތަން ބައްލަވަން ހުންނަވާފައި ވަޑައިގެން އެކުއްޖާއާއި ސުވާލު ކުރެއްވިއެވެ. “ކޮއްތުގެ ގޮތުގައި ދުވާލެއްގެ މައްޗަށް ކޮއްކޮއަށް ލިބެނީ ކިތަށް ފަޅި ރޮށި؟”\nއެކުއްޖާ ޖަވާބު ދިނެވެ. “އަހަރެންނަށް ދުވާލަކު ލިބެނީ ތިން ފަޅި ރޮށި، ދެންމެ އެ ގެނައީ އަހަރެންގެ މިއަދުގެ ކާނާ”\nޢަބްދު ﷲ ބިން ޖަޢުފަރު (ރަޟިޔަ ﷲ ޢަންހުމާ) އަނެއްކާވެސް ސުވާލު ކުރެއްވިއެވެ. “ދެން ކީއްވެގެން މުޅި ދުވަހުގެ ކޮއްތު އެއްކޮށް ކުއްތާއަށް ތިޔަދިނީ؟”\nއެކުއްޖާ ޖަވާބު ދިނެވެ. “އަހަރެންނަށް އޭތި ބަލައިގަނެވުނީ ކުއްތާއެއްގެ ގޮތުގައެއް ނޫން، އަހަރެންނަށް ފެނުނީ ނިކަމެތިކަމާއިއެކު ބަނޑުހައިވެގެން ކާނެ އެއްޗެއް ލިބޭތޯ ބިންމަތީ ދޫހާކަމުން ދިޔަ ޖަނަވާރެއް، އެމަންޒަރު ފެނިފައި އަހަރެން އަހަރެންގެ ކާނާއިން ކެއުމަށް ލަދުވެތިވީ”\nޢަބްދު ﷲ ބިން ޖަޢުފަރު (ރަޟިޔަ ﷲ ޢަންހުމާ) ސުވާލު ކުރެއްވިއެވެ. “ދެން މިއަދު ކޮއްކޮ ކެއުމައްޓަކައި ކޮއްކޮގެ އަތުގައި ހުރީ ކޮން އެއްޗެއް؟”\nއެކުއްޖާ ޖަވާބުދިނެއެވެ. “އަހަރެންނަށް އެއްދުވަހުގެ ކާނާއާ ނުލައި އުޅެވިދާނެއެވެ. އެއީ އަހަރެންނަށް މައްސަލައެއްނޫނެވެ.”\nޢަބްދު ﷲ ބިން ޖަޢުފަރު (ރަޟިޔަ ﷲ ޢަންހުމާ) އެކަލޭގެފާނު އަމިއްލަ ނަފުސާއި މުޚާތަބުކުރައްވާ ވިދާޅުވިއެވެ. “މީހުން ބަލަނީ ކަލެއަކީ އެންމެ ދީލަތި މީހާ ކަމުގައެވެ. އެކަމަކު މި ކުއްޖާ ވެސް ކަލެއަށް ވުރެން އެތައް ގުނައެއް ދީލައްޗެވެ.”\nދެން ޖަޢުފަރުގެފާނު ވަޑައިގެން އެ އަޅުކުއްޖާގެ ސާހިބު މީހާއާ ބައްދަލުކުރައްވާ އެކުއްޖާއާއި އެދަނޑާއި އެކުގައި ބައްލަވައި ގަތުމަށްފަހު އަޅުކުއްޖާ މިނިވަންކުރައްވާފައި ހަދިޔާއެއްގެ ގޮތުގައި އެދަނޑު އެކުއްޖާއަށް ދެއްވިއެވެ.


ޔޫރޯގައި މިރޭ ފޯރީގަދަ މެޗެއް: ޖަރުމަނާއި ޕޯޗުގަލް | Sandhaanu\nޔޫރޯގައި މިރޭ ފޯރީގަދަ މެޗެއް: ޖަރުމަނާއި ޕޯޗުގަލް\nޔޫރޯ ފުޓުބޯޅަ މުބާރާތުގައި މިރޭ 9.00ގައި ފަށާ މެޗަކީ ފުރަތަމަ ބުރުގެ އެންމެ ފޯރިގަދަ އެއްމެޗެވެ.\nމުބާރާތުގައި ކުޅުނު ފުރަތަމަ މެޗުން ފުރާންސް އަތްދަށުވެ ބަލިވެފައިވާ ޖަރުމަން ޓީމު ދެވަނަ ބުރު ޔަގީން ކުރަން މިރޭ ޕޯޗުގަލްއާ ބައްދަލުކުރާ މެޗުން މޮޅުވުން ކޮންމެހެންވެސް ބޭނުމެވެ. ހަމައެގޮތަށް ފުރަތަމަ ބުރުގެ ފުރަތަމަ މެޗުން ޕޯޗުގަލް މޮޅުވެފައިއޮތަސް ދެވަނަ ބުރު ޔަގީން ކުރަން މިރޭގެ މެޗުން ބަލިނުވެ ސަލާމަތްވާން ޕޯޗްގަލްއަށް ވެސް ކޮންމެހެން ބޭނުމެވެ. އެއީ ދެން ކުޅެން އޮތް ފްރާންސް މެޗަކީ ވެސް ވަރަށް ވާދަވެރި، ބާރު ބޮޑު މެޗަކަށް ވާނެތީއެވެ.\nމިރޭގެ މެޗުގައި ޖަރުމަނަށް އޮތް ބޮޑު ހިތްވަރަކީ މިއުނިކުގެ އެލިއެންޒް އެރީނާގައި މެޗު ކުޅުމެވެ. އަމިއްލަ ގައުމުގައި މެޗު ކުޅުމުން ޓީމަށް ހިތްވަރުދޭ މީހުންގެ އަޑާއި ޖޯޝު ގަދަވާނެއެވެ.\nޔޫރޯ ފުޓުބޯޅަ މުބާރާތުގައި މިއަދު ހަވީރު 6.00ގައި ކުޅޭ މެޗުގައި ވާދަކުރާނީ ފްރާންސާއި ހަންގޭރީއެވެ. މެޗު ކުޅޭނީ ބުޑަޕެސްޓުގެ ޕުސްކަސް އެރީނާގައެވެ. މި މެޗުގައި ހަންގޭރީގެ ކުޅުންތެރީންނަށް ފްރާންސާއި ދެކޮޅަށް ދެއްކޭނެ އަދި ނެރެވޭނެ ހަމައެކަނި ހިތްވަރަކީ ބެލުންތެރީންގެ ތަރުހީބުން ލިބޭ ބާރެވެ. ގިނަ ބަޔަކު ގަބޫލުކުރާ ގޮތުގައި ކުޅުމުގެ ހުނަރާއި އުކުޅުތައް ބޭނުންކޮށްގެން ފްރާންސާ ދެކޮޅަށް ހަންގޭރީއަށް ކުރެވޭނެ މާބޮޑު ކަމެއް ނޯންނާނެއެވެ. މުބާރާތުގައި ކުޅުނު ފުރަތަމަ މެޗުން ޕޯޗްގަލްއަތުން 0-3 އިން ހަންގޭރީ ބަލިވި ގޮތަށް މިރޭ ވެސް ފްރާންސް އަތުން ތިންހަތަރު ލަނޑުން ބަލިވާނެއެވެ.\nމިރޭގެ ތިންވަނަ މެޗުގައި ބައްދަލުކުރާނީ ސްޕޭނާއި ޕޮލޭންޑެވެ. ސްޕޭންގެ ސެވިއާގެ އޮލިމްޕިކް ސްޓޭޑިއަމްގައި މާލޭގަޑިން މެންދަމު 12.00 ގައި ފަށާ މެޗުގައި އެއްކޮޅުން ވާދަކުރާ ސްޕޭން ވަނީ މުބާރާތުގައި ކުޅުނު ފުރަތަމަ މެޗުގައި ސްވިޑެންއާ ބައްދަލުކޮށް ލަނޑެއް ނުޖެހި އެއްވަރުވެފައެވެ. ލިބިފައި ވަނީ އެންމެ ޕޮއިންޓެކެވެ. ޕޮލެންޑު ކުޅުނު ފުރަތަމަ މެޗުގައި ސްލޮވާކިއާއާ ބައްދަލުކޮށް 1-2 ލަނޑުން ވަނީ ބަލިވެފައެވެ. މިރޭގެ މެޗުން ބަލިވެއްޖެނަމަ ޕޮލެންޑް ކަޓާނެއެވެ. ހަމައެގޮތަށް މިރޭގެ މެޗުން މޮޅުނުވެއްޖެނަމަ ދެވަނަ ބުރަށް ދިއުމަށް ސްޕޭނަށް ވެސް ބޮޑެތި ދަތިތަކާ ކުރިމަތިވާނެއެވެ.


މިވޯލްޑް ކަޕްގެ ތަފާސް ހިސާބުމިކަލް ނޫސް\nމި3ކުޅުންތެރިން ވެސް އަދި އިތުރު ގޯލު ޖެހުމުގެ ފުރުސަތު އެބަ އޮތް.\nމިވޯލްޑް ކަޕްގެ ތަފާސް ހިސާބު\n11 ޖުލައި 2018, 17:26 |\nފީފާ ވޯލްޑް ކަޕްގައި 32 ޓީމު ކުޅެން ފެށި ފަހުން ކޮންމެ މުބާރާތެއްގައި ވެސް ކުޅެނީ 64 މެޗެވެ. އެ 64 މެޗުގެ ތެރެއިން މިމުބާރާތުގައި މިހާތަނަށް މިވަނީ 61 މެޗު ކުޅެވިފައެވެ. ބާކީ އޮތީ3މެޗެވެ. އެއީ މިރޭ ކުޅޭ ސެމީ ފައިނަލް ފަހު މެޗާއި މުބާރާތުގެ3ވަނަ ހޮވާ މެޗާއި ފައިނަލް މެޗެވެ.\nމި ފަހަރުގެ މުބާރާތުގައި، މިހާތަނަށް އެންމެ ގިނަ ގޯލު ޖަހާފައި ވަނީ އިންގްލޭންޑްގެ ހެރީ ކޭން އެވެ. އެއީ6ގޯލެވެ. އެންމެ ގިނަ ގޯލު ޖެހި ކުޅުންތެރިޔާ ގުނުމުގައި، ނަތީޖާ ނެރުމަށް ޖަހާ ޕެނަލްޓީގައި ކާމިޔާބު ކުރާ ގޯލް ނުގުނައެވެ. ދެވަނަ ބެލްޖިއަމްގެ ލުކާކޫ4ގޯލު އަދި3ވަނަ ރަޝިއާގެ ޑެނިސް ޝެރީ ޝެވް،4ގޯލެވެ. ވަނަ ދިނުމުގައ ޖެހި ގޯލު އެއްވަރުވުމުން ދެން ބަލަނީ އެސިސްޓަށެވެ.\nގޯލު: މި މުބާރާތުގައި މިހާތަނަށް 158 ގޯލު ޖަހާފައި ވާއިރު، އެއީ މެޗަކަށް އެވްރެޖުކޮށް 2.6 ގޯލެވެ. މުބާރާތުގައި އެންމެ ގިނަ ގޯލު ޖެހި ބެލްޖިއަމް ޓީމުންނެވެ. އެއީ 14 ގޯލެވެ. އެންމެ ގިނަ ގޯލު ޖެހި މެޗަކީ ބެލްޖިއަމް – ޓިއުނީޝީއާ މެޗެވެ. އެއީ7ގޯލެވެ.\nހަމަލާ: އިދިކޮޅު ގޯލަށް އެންމެ ގިނައިން ހަމަލާ ދީފައި ވަނީ ބްރެޒިލް ޓީމުންނެވެ. އެޓީމުން ވަނީ އިދިކޮޅަށް 292 ހަމަލާ ދީފައެވެ. އެންމެ އެޓޭކިން ޓީމަކީ ބްރެޒިލް އެވެ. އެންމެ ގިނަ ހަމަލާ ދިން ކުޅުންތެރިއަކީ ބްރެޒިްލގެ ނޭމާ އެވެ. އޭނާ އިދިކޮޅު ގޯލަށް 27 ހަމަލާ ދިނެވެ. އެންމެ ގިނަ ހަމަލާ ދިން މެޗަކީ ޓިއުނީީޝއާ ބެލްޖިއަމް ބައްދަލުކުރި މެޗެވެ. އެމެޗުގައި 31 ހަމަލާ އިދިކޮޅު ގޯލަށް ދީފައި ވެއެވެ. މި މުބާރާތުގެ މެޗަކަށް އެވްރެޖް ކޮށް ހަމަލާ ދީފައި ވަނީ 18.4 ހަމަލާ އެވެ.\nދިފާޢު: މުބާރާތުގައި އެންމެ ގިނައިން ދިފާޢު ކުރި ޓީމަކީ ރަޝިއާ ޓީމެވެ. އެ ޓީމުން ވަނީ 259 ބޯޅަ އެކި ގޮތްގޮތުން (ޓެކްލް، ސާފުކޮށްލުން، ގޯލުން ސަލާމަތްކުރުން) ދިފާޢުކޮށްފައެވެ. އެންމެ ގިނަ ހަމަލާ ގޯލުން ސަލާމަތްކުރި މެކްސިކޯގެ ކީޕަރު އޮޗޯއާ ވަނީ 25 ބޯޅަ ގޯލުން ސަލާމަތް ކޮށްފައެވެ.\nކާޑު: މުބާރާތުގައި މިހާތަނަށް 210 ރީނދޫ ކާޑު އަދި4ރަތް ކާޑު ދައްކާފައި ވާއިރު، އެއީ މެޗަކަށް 3.5 ރީނދޫ ކާޑެވެ. އެންމެ ގިނަ ރީނދޫ ކާޑު ދެއްކީ ބެލްޖިއަމް – ޕެނަމާ މެޗުގައެވެ. އެއީ 8 ރީނދޫ ކާޑެވެ.\nޕާސް: މިހާތަނަށް ޖުމްލަ 47031 ޕާސް ފުރިހަމަ ކުރެވިފައި ވާއިރު މިއީ މެޗަކަށް 771 ޕާހެެވެ. އެންމެ ގިނަ ޕާސް ފުރިހަމަ ކުރީ ރަޝިއާ ސްޕޭން މެޗުގައެވެ. އެއީ 1235 ޕާސް އެވެ. އެންމެ ގިނަ އިން ޕާސް ކުރި، ސްޕޭނުން ވަނީ 3120 ޕާސް ފުރިހަމަ ކޮށްފައެވެ. އެންމެ ގިނަ ފާސް ފުރިހަމައަށް ކޮށް ފައިވާ ކުޅުންތެރިއަކީ ސްޕެއިންގެ ސާޖިއޯ ރާމޯސް އެވެ.\nމުބާރާތުގައި އެންމެ ބޮޑަށް ދުވީ ރަޝިއާގެ ރަޝިއާގެ ރޯމަން ޒޮބްނިން އެވެ. އޭނާ 62 ކިލޯ މީޓަރު ދުވަފައި ވެއެވެ.


Covid-19 Akee Janavaarehgge Faraathun Fethuren Feshi Virus Eh: WHO - Vaguthu\nކޮވިޑް-19 އަކީ ޖަނަވާރެއްގެ ފަރާތުން ފެތުރެން ފެށި ވައިރަސްއެއް: ޑަބްލިޔުއެޗްއޯ\nމުޅި ދުނިޔޭގައި ފެތުރިފައިވާ ނުރައްކާތެރި ކޮވިޑް-19 އަކީ ޖަނަވާރެއްގެ ފަރާތުން ފެތުރިފައިވާ ވައިރަސް އެއް ކަމަށާއި އެއީ ލެބޯޓްރީ އަކުން ފެތުރެން ފެށި ވައިރަސްއެއް ނޫން ކަމަށް ދުނިޔޭގެ ސިއްހަތު ޖަމްއިއްޔާ (ޑަބްލިޔުއެޗްއޯ) އިން ވިދާޅުވެއްޖެއެވެ.\nޑަބްލިޔުއެޗްއޯގެ ސްޕޯކްސްވުމެން ފަޑެލާ ޗައިބް ބުނެފައިވަނީ މިހާރު ހޯދާފައިވާ ހޯދުންތަކަށް ބަލާއިރު، އެނގިގެން ދަނީ ނުރައްކާތެރި ކޮރޯނާވައިރަސް ނުވަތަ ކޮވިޑް-19 ފެތުރެން ފަށާފައިވަނީ ޗައިނާގެ ވާލުތަކެއްގެ ސަބަބުން ކަމަށެވެ. އެއީ އެއްވެސް ގޮތަކަށް ލެބޯޓްރީއަކުން ނުވަތަ އިތުރު ތަނަކުން އުފައްދާފައިވާ އެއްޗެއް ނޫން ކަމަށް އޭނާ ވިދާޅުވިއެވެ.\n"ހޯދިފައިވާ ހުރިހާ ހޯދުންތަކުން ފެނިގެން ދަނީ ކޮރޯނާ ވައިރަސް ފެތުރެން ފަށާފައިވަނީ ޖަނަވާރެއްގެ ގައިން ކަމަށް. އަދި އެއީ އެއްވެސް ގޮތަކަށް ބަޔަކު މީހުން ލެބޯޓްރީ ނުވަތަ އެފަދަ އެހެންތަނެއްގައި ހަދާފައިވާ ވައިރަސްއެއް ނޫން" ފަޑެލާ ވިދާޅުވިއެވެ.\nފަޑެލާ މިފަދައިން ބުނެފައިވާއިރު، މީގެ ކުރިން އެންމެ ގިނައިންވެސް މީޑިއާތަކުގައި ދައުރުވަމުން އަންނަ އެއްވާހަކައަކީ ކޮރޯނާވައިރަސް އަކީ ވާލު ސޫޕެއްގެ ސަބަބުން ފެތުރެން ފެށި ވައިރަސްއެއް ކަމަށެވެ.\nޗައިނާގެ ވުހާން ސިޓީން މިދިޔަ ޑިސެމްބަރު މަހުގެ ތެރޭގައި ފެތުރެން ފަށާފައިވާ މި ވައިރަސްގެ ހަގީގަށް ހޯދުމަށް ގިނަ ސައިންސްވެރިން މަސައްކަތް ކުރަމުން އަންނައިރު، އެކި މީހުން ދައްކަމުން އަންނަނީ އެކި ކަހަލަ ވާހަކަތަކެވެ. ބައެއް ފަރާތްތަކުން ބުނެފައިވަނީ އެ ވައިރަސްއަކީ ޗައިނާގައި މީހުން ދިރިއުޅުން އަންނަ މިންވަރު ދަށްކޮށްލުމަށް ބަޔަކު މީހުން ގަސްތުގައި އުފައްދާފައިވާ ވައިރަސް އެއް ކަމަށެވެ.\nމިކަމާއި ގުޅިގެން އެމެރިކާގެ ރައީސް ޑޮނަލްޑް ޓްރަމްޕް މިހާރުވަނީ ކޮރޯނާވައިރަސް އަކީ ޗައިނާގެ ލެބޯޓްރީ އަކުން އުފައްދާފައިވާ ވައިރަސްއެއްްތޯ ބެލުމުގެ މަސައްކަތް ފަށާފައެވެ.\nކޮވިޑް-19 މިހާރު ދުނިޔޭގެ ގިނަ ގައުމަކަށް ފެތުރިފައިވާއިރު، މިހާތަނަށް މި ބަލި ޖެހިގެން 2.5 މިލިއަން މީހުން ވަނީ ރިޕޯޓް ކޮށްފައެވެ. އަދި 171،741 މީހަކު މި ބަލި ޖެހިގެން މަރުވެފައިވާއިރު،6ލައްކައަށްވުރެ ގިނަ މީހުން ވަނީ ބަލިން ސަލާމަތްވެފައެވެ.\nއޭޕްރީލް 21, 2020 18:15\nއެމެރިކާ އެހީ ތި އިދާރާއަށް ކަޑާލީ ތި ސްޓޭޓްމަންޓް ތި ގޮތަށް ނުނެރިގެން ތި ިއދާރާ ޗައިނާ ސެންޓްރިކް ވި ކަމަށް ޓްރަމްޕް ބުނާތީ. މިއަދި އެމެރިކާ ސެންތްރިކް ތިވީ. ދެން ޗައިނާ އެހީ ކަޑާލާ. ހަގީގަތަކީ ތިޔައީ ޗައިނާގައި އޮތް އެމެރިކާ ސިފައިން ބައިވެރިވި ސިފައިންގެ އިވެންޓަކަށް އެމެރިކާ ގެ ޖާސޫސީ އިދާރާއިން ފެތުރި ވައަރަހެއް. ބޭނުމަކީ ޗައިނާގެ ދުވަސް ދުއްވާލުން. އެކަމކު ފޭހުނު އޮިލޮށިގަޑުވަނީ އެމެރިކާގެ ލޮލަށް. ޗައިނާ މިއަދު އޮތީ ސަލާމަތުން. ވެކްސިންވެސް ހަދައިފި. އެކަމކު އެމެރިކާ އަާ އެ ވެކްސިން ހިއްސާކުރަކަށް ޗައިނާ ބޭޏުމެއް ނުވޭ. އެމެރިކާ އިދަޖެހޭތަން ދެކެން މުޅި ދުނިޔެވެސް މިއަދު ބޭނުން. ދުނިޔޭގައި ހިންގާފައިވާ ބޮޑެތި ޖަރީމާތަކަށް އެމެރިކާގެ ކިބައިން ބަދަލު ހިފަންޖެހޭ.\nއޭޕްރީލް 21, 2020 20:47\n1918 ވަނަ އަހަރު ފެށުނު ރޯގާގެ ވައިރަސް ނިކުތީވެސް ޗައިނާގެ ބިމުން !ދުނިިޔޭން އެތަށްބަޔަކު މަރުވި! ޢުފެއްދި އެއްޗެއްނޫން އެވެރިން ކާކަށް ވަކިއެއްޗެއް ނޯވޭ! ފުޅައިން ފެށިގެން ވާލަށް ދަންދެން .\nއޭޕްރީލް 21, 2020 21:09\nހުރިހާކަމެއް އެންމެ މޮޅަށް ދެނެވެޑިގެންވާ ފަރާތަކީ މާތްﷲ އެވެ. އެކަނލާންގެ ވަނީ އިންސާނުން އުޅެންވީ ގޮތާއި އިންސާނުން ކެއުން ޙަރާމް ކުރެއްވިތަކެތި ކީރިތި ޤުރުޢާންގައި ބާޔާންކޮއްދެއްވާފައެވެ.


Tere Naam ge dhevana baeh hadhanee\nތޭރޭ ނާމްގެ ޕޯސްޓަރެއް---\n"ތޭރޭ ނާމް" ގެ ދެވަނަ ބައެއް ހަދަނީ\n"ތޭރޭ ނާމް" ގެ ދެވަނަ ބައެއް ހަދަން ނިންމައިފިއެވެ.\nސަލްމާން ހާނާއި ބޫމިކާ ޗާވްލާ ލީޑު ރޯލުން ފެނިގެންދިޔަ އެފިލްމު ނެރެފައިވަނީ 2003 ވަނަ އަހަރު އޮގަސްޓު މަހުގައެވެ. ފިލްމަށް ބޮޑު ކާމިޔާބެއް ލިބުނުއިރު ފިލްމުގެ ދެވަނަ ބައެއް ހަދަން އުޅޭ ކަން ފިލްމު އުދެއްދުންތެރިޔާ ސަތީޝް ކޯޝިކް ވަނީ މިހާރު ކަށަވަރުކޮށްދީފައެވެ.\nސަތީޝް ބުނިގޮތުގައި ފިލްމުގެ ދެވަނަ ބައެއް ހަދަން އުޅޭކަމަށް ދެކެވޭ ވާހަކަ އަކީ ތެދުވާހަކަ އެއް ކަމަށެވެ. އަދި އެއީ ލޯބީގެ ވާހަކަ އެއްގެ މައްޗައް ހަދާ ފިލްމެއް ކަމަށް ވެސް ސަތީޝް ވަނީ ބުނެފައެވެ. ނަމަވެސް ފިލްމާ ބެހޭ އިތުރު ތަފްސީލެއް ސަތީޝް ދީފައެއް ނުވެއެވެ.\nރީތި ލަވަ ތަކެއް ހިމެނޭ "ތޭރޭ ނާމް" ގައި ސަލްމާނަށް ކިޔަނީ ރާދޭ އެވެ. އަދި ބޫމިކާ އަށް ކިޔަނީ ނިރްޖަރާ އެވެ. ފިލްމުގައި ވަރަށް ހިތްދަތި މަންޒަރުތަކެއް ފެނިގެންދިޔައިރު އެފިލްމަކީ ގިނަ ބަޔަކު ރޮއްވާލި ފިލްމެއް ވެސް މެއެވެ.\nފިލްމުގެ ދެވަނަ ބައިން ފެނިގެންދާނެ ފަންނާނުން އަދި ހާމަކޮށްފައިނުވާއިރު ފިލްމުގެ މަސައްކަތް ފަށާނެ ތާރީހެއް ވެސް އެނގިފައެއް ނުވެއެވެ.


Eyefseekapah aizoalge samaalukan kuda\nއޭއެފްސީކަޕަށް އައިޒޯލްގެ ސަމާލުކަން ކުޑަ\nއައިޒޯލްގެ ކޯޗް ސަންޓޯޝް ކަޝްޔެޕް މިއަދުގެ ޕްރީ މެޗް ޕްރެސްގައި:- އަހުމަދު ޝުރާއު | އަވަސް\nއޭއެފްސީ ކަޕްގައި އިންޑިއާގެ ޗެމްޕިއަން އައިޒޯލް އެފްސީ ކުޅޭ ފުރަތަމަ މެޗުގައި މާދަމާ ނިއު ރޭޑިއަންޓާ ދެކޮޅަށް ނިކުންނައިރު އެ ޓީމުން، އޭއެފްސީ ކަޕަށް ދޭ ސަމާލުކަން ކުޑަކަން ދޭހަވާގޮތަށް އެ ޓީމުގެ ކޯޗު ސަންޓޯޝް ކަޝްޔެޕް ވާހަކަ ދައްކައިފި އެވެ.\nމިދިޔަ ސީޒަންގެ އައި ލީގްގެ ޗެމްޕިއަން ޓީމަށް ވީ ނަމަވެސް، އޭރު އޮތް އައިޒޯލް ޓީމު ވަނީ މުޅިން ބަދަލު ވެފަ އެވެ. ސޯންޓޯޝް އެ ޓީމުގެ ކޯޗު ކަމާ ހަވާލުވިތާވެސް ވީ އެންމެ މަހެއް ކަމަށް އޭނާ ބުންޏެވެ. އޭނާ ބުނީ ލީގް ޗެމްޕިއަންކަން ހޯދި ޓީމުގައި ތިބި ކުޅުންތެރިންގެ ތެރެއިން ތިބީ ވަރަށް މަދު އަދަދެއްގެ ކުޅުންތެރިން ކަމަށެވެ.\nސަންޓޯޝް އަކީ ކުރިން ރާއްޖޭގެ ކުލަބު ތަކާ ދެކޮޅަށް ކުޅެން އައި އިންޑިާގެ މުމްބާއީގެ ކުލަބު މަހިންދަރަ ޔުނައިޓަޑްގެ ޔޫތު ޓީމު ކޯޗެވެ. އޭއެފްސީ ކަޕްގައި ދެކުނު އޭޝިއާ ސަރަހައްދުގެ އަނެއް ބުރަށް ދަނީ އެއް ޓިމު ކަމެއް އޭނާ އަށް ނޭންގެ އެވެ.\n"ދެ ޓީމެއް ނޫންތަ ދެ ވަނަ ބުރަށް ދަނީކީ،" ގުރޫޕްގެ ފޭވަރިޓް ޓީމަކީ ކޮން ޓީމެއްތޯ އެހުމުން ސުވާލު އުފައްދައި ސަންޓޯޝް އެހި އެވެ. "ކޮންމެވެސް މީހަކު އަހަރެންގެ ގާތު ބުނީ ދެ ޓީމު އަނެއް ބުރަށް ކޮލިފައި ވާ ވާހަކަ."\nއޭނާ ބުނީ ގުރޫޕްގެ ފޭވަރިޓަކީ، ބެންގަލޫރު އެފްސީ ކަމަށާއި އެ އެޓީމުން ރަނގަޅު ސްކޮޑާކައި ޓީމުގައި ހަރުދަނާ ސިސްޓަމެއް އޮންނާތީ ކަމަށެވެ. ނަމަވެސް ނިއު ރޭޑިއަންޓަކީ އަބަދުވެސް ވަރުގަދަ ޓީމެއްގެ ގޮތުގައި އޭނާ ފާހަގަ ކުރި އެވެ.\nއޭނާ ބުނީ، ނިއުގެ ވަކިވަކި ކުޅުންތެރިޔަކާ މެދު އޭނާ ސަމާލު ނުވާނެ ކަމަށާއި އޭނާ ސަމާލުކަން ދޭނީ މުޅި ޓީމަށް ކަމަށެވެ. ނިއުގެ ކޯޗު އޮސްކާ ބުރުޒޮން ބަރޭރަސް އަކީ އޭނާ އާއެކު އިންޑިއާގައި މަސައްކަތް ކޮށްފައިވާ ކޯޗެކެވެ. ސަންޓޯސް ބުނީ ބުރުޒޮންގެ ގޭމް ސްޓައިލް އޭނާ އަށް އެނގޭ ކަަމަށާއި އަދި އޭނާގެ ގޭމް ސްޓައިލް ބުރުޒޮންއަށްވެސް އެނގޭނެ ކަަމަށެވެ.\nގައުމީ ލީގް ޗެމްޕިއަން، ސައިކްލޯން ތަށި ދިފާއު ކޮށްފި\nއޭއެފްސީ ނުފޫޒްގަދަ ގައުމުތަކާ ދެކޮޅަށް ފީފާއަށް ރާއްޖޭގެ މާޔަން\nކިންގުސް ރޮށްވާލުމަށްފަހު ގައުމީ ބާސްކެޓްބޯޅަ ލީގް ޓީރެކްސްއަށް


Raees Solih Supreme Court Ah: Adhulu Insaafuge Dhaairaa Harudhanaa Kuraanan - Vaguthu\nރައީސް ސްޕްރީމް ކޯޓަށް: އަދުލު އިންސާފުގެ ދާއިރާ ހަރުދަނާ ކުރާނަން\nއަދުލު އިންސާފުގެ ދާއިރާ ހަރުދަނާ ކުރާނެ ކަމަށް ރައީސް އިބްރާޙީމް މުޙައްމަދު ޞާލިޙް ވިދާޅުވެއްޖެއެވެ. ރައީސް ޞާލިޙް މިހެން ވިދާޅުވެފައިވަނީ ދެންމެ ނެރުއްވި ނޫސްބަޔާނެއްގައެވެ.\nރައީސް ނެރުއްވި ބަޔާނުގައި ވިދާޅުވީ ރާއްޖޭގެ އަދުލު އިންސާފް ޤާއިމް ކުރުމަކީ މިސަރުކާރުގެ އެންމެ އަސާސީ ވައުދު ކަމަށާއި މި ވަޢުދު ފުއްދަން ކުރަން ޖެހޭ ހުރިހާ ކަމެއް ކުރައްވާނެ ކަމަށެވެ.\n"ދިވެހިރާއްޖޭގެ ޢަދުލުއިންސާފުގެ ދާއިރާ ހަރުދަނާކުރުމަކީ މި ސަރުކާރުގެ އެންމެ އަސާސީ ވަޢުދުކަމުގައި ވާއިރު، އެ ވަޢުދު ފުއްދުމަށްޓަކައި ކުރާންޖެހޭ އެންމެހައި މަސައްކަތްތައް ކުރައްވަމުން ގެންދަވާނެ ކަމުގެ ޔަޤީންކަން މި ފުރުސަތުގައި ދިވެހި އެންމެހައި ރައްޔިތުންނަށް ރައީސުލްޖުމްހޫރިއްޔާ އަރުއްވައެވެ." އެބަޔާނުގައި ބުނެފައިވެއެވެ.\nއަދި ބުނެފައިވަނީ، ދައުލަތުގެ އެންމެ އިސް ވެރިޔާގެ ހައިސިއްޔަތުން ކުރަން ޖެހޭ އެންމެހާ ކަންތައްތައް ފަސް ޖެހުމެއް ނެތި ކުރައްވާނެ ކަމަށެވެ.\n"އަދި ޤާނޫނުއަސާސީގައި ބަޔާންކޮށްފައިވާ ހަމަތަކާއި އުޞޫލުތައް ނެގެހެއްޓުމަށް ދައުލަތުގެ އެންމެ އިސްވެރިޔާގެ ޙައިޘިއްޔަތުން ކުރާންޖެހޭ އެންމެހައި ކަންކަން ފަސްޖެހުމެއްނެތި ކުރައްވާނެ ކަމުގެ ޔަޤީންކަން ވެސް ދިވެހި އެންމެހައި ރައްޔިތުންނަށް ރައީސުލްޖުމްހޫރިއްޔާ އަރުއްވައެވެ." އެބަޔާނުގައި ބުނެފައިވެއެވެ.\nޖޫން 17, 2019 19:50\nކޮންކަމެއް ކުރެވޭނީ؟ އަތައް ނުގޮވަނީސް މައިތިރިވޭ ކެނެރީގެ ދަންނަ ނުދަންނަ މާފަތް ހުކުރު ހޮނިހިރު އާދީއްތަ މަހާރަދުންގެ ބަހަށް ހެއްލި ބޮޑި ބޯން ތިޔަ އުޅެނީ\nޖޫން 17, 2019 23:28\nހަރުދަނާ ކަމެއްނެތް މީހަކަށް މުއައްސަސާ\nޖޫން 18, 2019 09:24\nއިންސާފު ޤާއިމް ކުރުމޭ ކިޔަސް ، ޤާނޫނު ނެގެހެއްޓުމޭ ކިޔަސް މި އުޅެނީ ހަމަ އެންމެ ފަރުދެއް " ފެންބޮވާގަތުން " އަލާކަޑުވަން ހިންގާ ކަންތައްގަޑެއް. އެކަމަށް މަގުފަހިވާ ގޮތްގޮތަށް ކަމިޝަންތަކުންނާ މަޖްލިސްތަކުން ނިންމާ ޢާންކޮށް ، ބޮޑެތިހާ ތަންތަނުން އެގެންދަނީ ބަޔާންތައް ނެރެމުން. މިހުރިހާ ތަންތަން އިސްނަގައިގެން ޢަބްދުﷲ ޤާޟީ އަމިއްލަޔަށް ސިފައިންގެ މަރްކަޒީ ރަށަކަށް ވަޑައިގެން އެހުންނެވި ހުންނެވުމާ އެތަނުން ފަރިއްކުޅުއްވާ ހައްދަވާ އެއުޅުއްވި އުޅުއްވުންވެސް ބައްލަވާނެ ނަމައޭ ހިތަށްއަރާ. ޤާޟީއަށް އެކަންކަން ހަމަޖައްސާދިން ބަޔަކުވެސް ތިބިތޯ އަތްފުނާ އަޅުއްވާގެންވެސް ބައްލަވާނެ ނަމައޭވެސް ހިތަށްއަރާ. މިހެން މިދެންނެވީ... މިހާރުވެސް ސިފައިންގެ އެމަރުކަޒީ ރަށް އެއޮތީ. ޑިފެންސް މިނިސްޓަރަށްވެސް ސިއްރުން އަމިއްލަ މީހަކަށް އެރަށަށް ގޮސް ކައިބޮއި ހަދާ އެންމެ ދުވަހަކަށް ނަމަވެސް އެރަށަކު ނުހުރެވޭނެ.\nޖޫން 18, 2019 11:00\nޙުރިހާބާރެއްލިބި 8މަސް ވެގެންދާއިރު އަދިވެސް މިކިޔަނީ “ވެރިކަން އައްނަދައުރު ލިބިއްޖެނަމަ “ އެކަން ކުރާނެ ވާހަކަ!\nޖޫން 18, 2019 11:25\nތިޔައީ ޢަދުލުއިންޞާފްގެ ދައިރާ ހަރުދަނާކުރުމޭކިޔައިގެން ވަކިބަޔަކަށް ކެހިދިނުމަށްޓަކައި ތިމާމެން ބޭނުންވާ ބަޔަކު އެތަނަށްލައި އެތަނަށް އަތްގަދަކުރުމެވެ. އޭރުން ވެރިކަމުގެބާރާ ، ޤާނޫނުހެދުމުގެބާރާ ޢަދުލުއިންޞާފްގެބާރު އެއްބަޔަކަށްލިބި މުޅި ޤަވްމު ހަނާވާނީ! ވެރިކަމުގެ ވައްޓަފާޅި ނެތް އެކަމުގެ ޢިލްމާއި ހުނަރުވެސްނެތް ނުކިޔަވައިތިބި ބަޔަކަށް ތިޔަފަދަ މަޤާމުތަކެއް ލިބުމަކީ އިމްތިޙާނުގެ އިންތިހާ އެވެ. އިމްތިޙާނުން ތިޔަދަނީ ފެއިލްވަމުންނެވެ. އެންމެފަހުން ވެރިކަން ދެއްވި ފަރާތުން ވެރިކަން ނަންގަވާގަންނަވާ އަނެއްފުށަށް ޖައްސަވާނެތެވެ. އެދުވަސް އިންޝާއަﷲ ދުރެއްނޫނެވެ،


ބޮލީވުޑްގެ، ހަގީގަތް ނޭނގޭ ބައެއް މަރުތައް | Jazeera\tބޮލީވުޑްގެ، ހަގީގަތް ނޭނގޭ ބައެއް މަރުތައް - Jazeera\nބޮލީވުޑްގެ، ހަގީގަތް ނޭނގޭ ބައެއް މަރުތައް\nޙަދީޖާ އަލީ January 4, 2020 49 views0\n24 ފެބްރުއަރީ 2018 އަކީ، އިންޑިޔާގެ މުނިފޫހި ފިލުވުމުގެ ދާއިރާގެ ތާރީޚުގައި ކަޅު އަކުރުން ލިޔެވޭނެ ދުވަހެކެވެ. އެއީ ބޮލީވުޑްގެ އެންމެ ފުރަތަމަ އަންހެން ސުޕަރސްޓަރ ގެ ޝަރަފް ހޯދި ސްރީދޭވީ މި ދުނިޔެއާ ވަކިވިކަމުގެ ކުއްލި ޚަބަރު ލިބުން ދުވަހެވެ. ފެބްރުއަރީ 24 ވަނަ ދުވަހުގެ ރޭ، ދުބާއީގައި ސްރީދޭވީ ހުރި ހޮޓަލުގެ ކޮޓަރީގެ ފާޚާނާގެ ބިލިގާ ތެރޭގައި ހަރަކާތް ހުއްޓިފައި ވަނިކޮށް ފެނުނީ އޭނާގެ ފިރިމީހާ އަދި މަޝްހޫރު ފިލްމް ޕްރޮޑިއުސަރ ބޯނީ ކަޕޫރަށެވެ. ޕޯސްޓް-މޯޓަމް އިން ހާމަވި ގޮތުގައި އޭނާ މަރުވެފައި ވަނީ "ގެނބިގެން" ކަމަށެވެ. މިގޮތަށް މި ރިޕޯޓް އައުމާގުޅިގެން މިކަން ގަބޫލު ނުކުރެވޭކަމަށް ގިނަ ފަރާތްތަކަކުން ދިޔައީ ބުނަމުންނެވެ. އެއީ ބިލިގާ އެއްގެ ތެރެއަށް ބޮޑު އަންހެނަކު ގެނބިގެން މަރުވެދާނެ ޙާލަތެއް އައުމަކީ ވަރަށް ދުރު ކަމެއް ކަމަށް ވާތީއެވެ. ދުބާއީގައި ބައެއް ތަޙުޤީޤުތައް ފުރިހަމަ ކުރުމަށް ފަހު އޭނާގެ ހަށިގަނޑު 27 ފެބްރުއަރީ ގައި އިންޑިޔާގެ މުމްބާއީ އަށް ގެންގޮސް 28 ފެބްރުއަރީގައި ވަނީ ދައުލަތުގެ އެންމެ މަތީ ފެންވަރުގައި ޖަނާޒާ ބާއްވާފައެވެ. ސްރީދޭވީ މަރުވިއިރު ފިރިމީހާ ބޯނީ ކަޕޫރު ގެ އިތުރުން ދެ އަންހެން ދަރިން ތިއްބެވެ. އެއީ ޖާންވީ ކަޕޫރު އަދި ޚުޝީ ކަޕޫރެވެ.\n2. ދިވްޔާ ބާރްތީ\n90 ގެ ފުރަތަމަ އަހަރުތަކުގައި ވިދާލި ދިވްޔާ ބާރްތީއަކީ އޭނާގެ މަޢުސޫމް ހިނިތުންވުމުން އެތައް މިލިއަން މީހުންގެ ހިތް ފަތަހަ ކުރި ބަތަލާއެކެވެ. ބައެއް މީހުން އޭނާ އާ ސްރީދޭވީ އާ ވެސް ވައްތަރުކަމަށް ބުނަމުން ދިޔައެވެ. ދިވްޔާ ވަނީ އޭނަގެ ފުރަތަމަ ފިލްމް ދީވާނާއިން " ބެސްޓް ނިއު ކަމަރ ޑެބިއު" އެވޯޑް ހޯދާފައެވެ. އެދުވަސްވަރުގެ އެންމެ އަގުބޮޑު ބަތަލާ ދިވްޔާ މަރުވީ 1993 ވަނަ އަހަރު އޭޕްރިލް5ވަނަ ދުވަހުގެ ރޭ، މުމްބާއީގެ ވަރސޯވާ ސަރަހައްދުގައި ހުންނަ އޭނާގެ އެޕަރޓްމަންޓްގެ5ވަނަ ފަންގިފިލާ އިން ވެއްޓިގެންނެވެ. ހޮސްޕިޓަލް އިން ބުނީ ދިވްޔާ ހޮސްޕިޓަލް އައި ގެނައިރުވެސް އޮތީ މަރުވެފައި ކަމަށާ، މަރުވީ ބޮލަށް ލިބުން ޒަޚަމާއި ހަށިގަނޑުގެ ތެރެއަށް ލޭ އެޅުމުގެ ސަބަބުން ކަމަށެވެ. މީޑިއާއިން ތަފާތު ގޮތް ގޮތަށް މިވާހަކަ ފަތުރާ، އެއްބަޔަކު މިއީ ހާދިސާއެއް ކަމަށް ނޫނީ އަމިއްލައަށް މަރުވީ ކަމަށް ބުނިއިރު އަނެއްބަޔަކު ޝައްކު ކުރަނީ ބަޔަކު ނޫނީ މީހަކު ދިވްޔާ މަރާލީ ކަމަށެވެ. ތަޙުޤީޤު ތަކަށް ފަހު ދިވްޔާގެ ހަށިގަނޑު7އޭޕްރިލްގައި އާއިލާއާ ހަވާލު ކުރުމުން ހަމަ އެ ދުވަހުވަނީ ޖަނާޒާ ބާއްވާފައެވެ. ދިވްޔާ މަރުވިއިރު އުޅެނީ ޕްރޮޑިއުސަރ ސާޖިދް ނަދިއަދްވާލާ އާ ސިއްރުން ކައިވެނި ކޮށްގެންކަމަށް އަޑުފެތުރިފައިވެއެވެ. ފުލުހުންގެ ތަހުގީގް ރިޕޯޓް ނިންމާލިއިރުވެސް ދިވްޔާ ބެލްކަނިން ވެއްޓެން ދިމާވި ސަބަބެއް ނޭގެއެވެ\n3. ސިލްކް ސްމީތާ\nއިންޑީޔާގެ ތަމަޅަ ފިލްމް އިންޑަސްޓްރީގައި ވިދާލި ބަތަލާ ސިލްކް ސްމީތާ (ވިޖެޔަލަކްޝްމީ ވަޑްލަޕަތީ) ފިލްމް އިންޑަސްޓްރީގައި ހޭދަކުރި 17 އަހަރުގެ ތެރޭގައި 450 ފިލްމްގައި ވަނީ މަސައްކަތް ކޮށްފައެވެ. 23 ސެޕްޓެމްބަރ 1996 ވަނަ ދުވަހުގެ ހެނދުނު ސްމީތާ އޭނަގެ ރަޙްމަތްތެރިޔާ އަދި ނެށުންތެރިޔާ އަނޫރާދާ އަށް ގުޅާފައި، ހިތްނުތަނަވަސްވާ ކަންތައްތަކެއް އެބަހުރިކަމަށާ އެކަންތަކާ މަޝްވަރާކޮށްލަން ބޭނުން ވާހަކަ ބުނުމުން، އަނޫރަދާގެ ދަރިފުޅު ސްކޫލަށް ލާފައި ސްމީތާއާއި ބައްދަލު ކުރާނެ ކަމަށް ބުނެފައި ވެއެވެ. ނަމަވެސް އޭގެ ދެތިން ގަޑިރުފަހުން ސްމީތާ ފެނުނީ ސާޅިއެއް ބޭނުންކޮށްގެން، ޗެންނާއީގައި އޭނާ ދިރިއުޅޭ އެޕަރޓްމަންޓްގެ ސީލިންގ ފަންކާ ގައި ދަންޖެހިފައި ހުއްޓައެވެ. ފައިސާގެ ދަތި ކަމާ، ޒާތީ ދިރިއުޅުމުގެ ހާސްކަމާ ނަފްސާނީ ބަލީގައި އުޅެމުން ދިޔަ ނަމަވެސް ސްމީތާ އަމިއްލައަށް މަރުވާންވީ ސީދާ ސަބަބެއް މިއަދާ ހަމަށްވެސް އޮތީ ނޭނގިއެވެ. ސްމީތާއަކީ ފަސޭހައިން މީހުނާ ރައްޓެހިކަން ބަދަހި ކުރާމީހެއް ނޫންކަމުން އޭނަގެ މާގިނަ ރައްޓެހިންނެއް ނުތިބެއެވެ. ފިލްމް އިންޑަސްޓްރީ ގައި އޭނާ ފާހަގަ ވެފައި ވަނީ ގަޑިއަށް ފަރުވާ ބަހައްޓާ އަދި މަސައްތަކުގެ އަޚުލާގު ރަގަޅު ފަންނާނެއްގެ ގޮތުގައެވެ. ބޮލީވުޑް އިން 2011 ވަނަ އަހަރު ނެރުން "ދަ ޑަރޓީ ޕިކްޗަރ" އަކީ ސްމީތާގެ ދިރުއުޅުމުގެ މައްޗަށް ހަދާފައިވާ ފިލްމެކެވެ.\n4. ޕަރްވީން ބާބީ\nޕަރވީން ބާބީ އަކީ އިންޑިޔާގެ ފިލްމީ ފަންނާނުންގެ ހެދުން އެޅުމުގެ ވައްޓާފާޅި ހުޅަނގުގެ ފެޝަންތަކަށް ބަދަލުކޮށްލި ރީތި އެހާމެ ހުނަރުވެރި ބަތަލާއެކެވެ. ޕަރްވީން އަކީ މަޝްހޫރު "ޓައިމް" މެގަޒިންގެ ބޭރުގަނޑަށް އެރި ފުރަތަމަ އިންޑިޔާއަށް ނިސްބަތްވާ މީހާއެވެ. ޕަރްވީންގެ ފިލްމީ ކެރިއަރގެ އެންމެ ކާމިޔާބު ދުވަސްވަރު ވެސް ޕަރްވީން އަކީ ވަރަށް އެކަނިވެރި ދިރިއުޅުމެއް އުޅުނު މީހެކެވެ. މިހެން އުޅުމުގެ ތެރޭގައި ޕަރްވީން ވަނީ ނަފްސާނީ ބައްޔެއް ކަމަށްވާ ޝިޒިއޮފޭނިޔާގެ ޝިކާރައަކަށް ވެފައެވެ. ޕަރްވީން މަރުވެފައި އޮއްވާ ފެނުނީ އޭނާ މަރުވިތާ3ދުވަސް ފަހުން22 ޖެނުއަރީ 2005 ގައި، ޕަރްވީންގެ އެޕަރޓްމަންޓް ދޮރުމަތީގައި ނޫހާއި ކިރު ޕެކެޓް ތައް ނުނަގާ ހުންނަކަން ފާހަގަ ކުރެވިގެން ފުލުހުންނަށް އެންގުމުން ފުލުހުން އައިސް އެޕަރޓްމަންޓްގެ ދޮރުހަލާކު ކޮށްލައިގެން ވަނުމުންނެވެ. ޕަރްވީންގެ ހަށިގަނޑު ފެނިފައިވަނީ އޭނާ ނިދާ އެނދުމަތީގައި އޮއްވައެވެ. ޕަރވީން އަކީ ހަކުރުބަލީގެ މީހަކަށް ވުމުން ފައިގައި ހަލާކުވެފައި ހުރި ބޮޑު ތަނެއް ހުރުމުގެ ސަބަބުން ހިނގާ ބިނގާވެ އުޅުމުގައި ދަތި ތަކެއް ހުއްޓެވެ. ޕޯސްޓް-މޯޓަމް ރިޕޯޓްއިން ދެއްކި ގޮތުގައި ޕަރވީންގެ މަރުވުމުގެ3ދުވަސް ކުރިންސުރެ އެއްވެސް އެއްޗެއްކައިފާ ނެތުމުން ބަންޑުގައި އެއްވެސް ކާ އެއްޗެއްނެތެވެ. އެހެން ކަމުން ބޮޑަށް ބެލެވެނީ ޕަރވީން ބަނޑަށްމަރުވީ ކަމަށެވެ. ޕަރްވީން އަކީ މުސްލިމް އާއިލަ އަކަށް އުފަން މީހެއްނަމަވެސް، އޭނާގެ ހަޔާތުގެ ފަހުކޮޅު އޭނާވަނީ ކްރިސްޓިއަން ދީން ގަބޫލުކޮށް، އޭނާ މަރުވީމާ ކްރިސްޓިއަން ސަހަރާއެއްގައި ވަޅުލުމަށް ވަސިއްޔަތް ކޮށްފައި ކަމަށް ވެއެވެ. ނަމަވެސް އޭނާގެ މުޅި އާއިލާ އަކީ މުސްލިމް އާއިލާއެއް ކަމުން ޕަރްވީންގެ ޖަނާޒާ އިސްލާމީ އުސޫލުންގެންގޮސް ވަޅުލާފައިވަނީ ޖޫހު މުސްލިމް ސަހަރާގައެވެ. ޕަރްވީން އަކީ މިހާރުގެ މަޝްހޫރު ބަތަލާ އާލިޔާ ބަޓްގެ ބައްޕަ މަހޭޝް ބަޓް އާ ލޯބީގެ ގޮތުން ގުޅިގެން ވަރަށް ގިނަ ދުވަހު އުޅުން މީހެކެވެ. މަހޭޝް ބަޓް ޕަރްވީން އެކަނިކޮށްލި ކަމާ، ޕަރްވީންގެ މަރުގެ ޒިންމާ އުފުލަން ޖެހޭނެކަމަށް ބައެއް މީޑިޔާ ތަކުން ތުހުމަތު ކުރުމުން، އެއީ އަސްލެއް ނެތް ވާހަކަތަކެއް ކަން ހާމަ ކުރުމަށް މި ދެމީހުންގެ ލޯބީގެ ހަޔާތުގެ މައްޗަށް ހެދި ފިލްމް "ވޯ ލަމްހޭ" ނެރުނީ 2006 ގައެވެ.


Bangalore matchun libunee ithubaaru ei thafaathu fennaane\nބެންގަލޫރު މެޗުން ލިބުނީ އިތުބާރު، އެތަފާތު ފެންނާނެ\nބެންގަލޫރު އެފްސީ އަތުން ބަލިވި ނަމަވެސް، އެ މެޗުގައި ޓީމުން ދެއްކި ކުޅުމުން ބޮޑު ހިތްވަރެއް ލިބިއްޖެ ކަމަށާއި ކުރިއަށް އޮތް ތަނުގައި އެ ތަފާތު ފެންނާނެ ކަމަށް ނިއުރޭޑިއަންޓްގެ އެސިސްޓެންޓް ކޯޗު އަޝްރަފު ލުތުފީ (ސަމްޕަތު) ބުނެފި އެވެ.\nސަމަޕަތު ބުނީ، އެ މެޗުގައި ނިއު ރޭޑިއަންޓުން ދެއްކި ކުޅުމަކީ މިހާތަނަށް ލޯކަލް މެޗެއްގައިވެސް އެ ޓީމަށް އެހާ މޮޅަށް ކުޅެވިފައި ނުވާ ކަމަށެވެ. އަދި އެ މެޗަށް ވުރެ މާ ރަނގަޅަށް މާލޭގައި ބެންގަލޫރާ ދެކޮޅަށް ކުޅޭ މެޗުގައި ކުޅެން މަސައްކަތް ކުރާނެ ކަމަށް އޭނާ ބުންޏެވެ.\nއޭނާ ބުނީ، މެޗު އޯޕަން ކޮށްލައިގެން، ގިނަ އަދަދެއްގެ ޕާސް އުފައްދައިގެން ގޭމް ސިސްޓަމު ފައްތާ ލުމަށް ފަހު، މިހާރު ނިއު އަމާޒުކޮށް ތިބީ އެ ސްޓައިލުގެ ތެރެއިން ނަތީޖާވެސް ނެރެން ކަމަށެވެ. އޭނާ ބުނީ މިދިޔަ އަހަރު އެ ސްޓައިލްގެ ތެރެއިން ނަތީޖާ ނެރުމަށް މަސައްކަތް ނުކުރާ ކަމަށާއި ނަމަވެސް ބެންގަލޫރު މެޗުގައި އެގޮތަށް ކުޅެވުމުން އެކަމަށް ބޮޑު އިތުބާރެއް ލިބިއްޖެ ކަމަށެވެ.\nނިއު އަށް މިއަދު ހަވީރު އޮތީ ގްރީން ސްޓްރީޓާ ދެކޮޅަށް ކުޅޭ މެޗެވެ. ގްރީން ސްޓްރީޓަކީ އެންމެ ވަރުގަދަ ހަތަރު ޓީމުގެ ތެރޭގައި ހިމެނޭ ޓީމެއްގެ ގޮތުގައި ސަމަޕަތު ސިފަ ކުރި އެވެ.\nއޭނާ ބުނީ، ބެންގަލޫރު މެޗުން ބަލި ނަމަވެސް އޭގެ އަސަރެއް، މިއަދު ގްރީން ސްޓްރީޓާ ދެކޮޅަށް ކުޅޭ މެޗަށް ނުކުރާނެ ކަމަށެވެ.\n"އަޅުގަނޑުމެން [ނިއު ރޭޑިއަންޓް] ބެންގަލޫރަށް ދިޔައީ، އެ ޓީމު ހިފަހައްޓައި އެއްވަރު ކޮށްލާކަށް ނޫން، އަޅުގަނޑުމެން ދިޔައީ ބެންގަލޫރު ބަލި ކުރަން އަމާޒު ހިފައިގެން، ހަމަލާތައް އުފައްދައި މަސައްކަތް ކުރީވެސް އެ މެޗުން މޮޅުވާން،" ސަމްޕަތު ކިޔައި ދިނެވެ. "އެހެންވީމަ އެގޮތަށް މަސައްކަތް ކޮށް ބަލީވީމަ، މި މެޗަކަށް އޭގެ އަސަރެއް ނުކުރާނެ، ވަރަށް މަސައްކަތް ކޮށްފަ ވެސް އެ މެޗުން ބަލިވީ، އެއީ ކުޅިވަރުގައި އޮންނާނީ ބަލިވުމާ ދެރަވުން."


South Korea in virus ah positive vi meehunge adhadhu 800 ahvure mahchah araifi - AO News\nސައުތުކޮރެއާއިން ވައިރަހަށް ޕޮޒިޓިވްވި މީހުންގެ އަދަދު 800 ވުރެ މައްޗަށް އަރައިފި\nސައުތުކޮރެއާއިން ކޮވިޑް-19 އަށް ޕޮޒިޓިވްވި މީހުންގެ އަދަދު 800 އަށް ވުރެ މައްޗަށް އަރައިފި އެވެ.\nނުރައްކާތެރި ކޮވިޑް-19 ސައުތުކޮރެއާގައި ފެތުރެމުން އަންނައިރު އިއްޔެގެ ނިޔަލަށް އެ ޤައުމުގައި ވަނީ 833 މީހުން ވައިރަހަށް ޕޮޒިޓިވް ވެފައެވެ. ޗައިނާގެ ވުހާން ހިމެނޭ ހުބޭއި ޕްރޮވިންސުގެ މަސް މާރުކޭޓަކުން ފުރަތަމަ ފެނުނު މި ވައިރަސް ދުނިޔޭގެ 26 ޤައުމަކުން މިހާތަނަށް ވަނީ ފެނިފައެވެ.\nޗައިނާގައި އެކަނިވެސް ވައިރަސް ޖެހިފައިވާ 77،152 މީހުން ތިބިއިރު އިޓަލީގައި 229 މީހުން އަދި ޖަޕާނުގައި 159 މީހުން މި ވައިރަހަށް ޕޮޒިޓިވް ވެފައި އެބަ ތިއްބެވެ. މި ވައިރަސް ފެތުރެން ފެށިތާ 49 ދުވަސް ވެފައިވާއިރު މިހާތަނަށް 2629 މީހުން ވަނީ ބަލި ޖެހިގެން މަރުވެފައެވެ.\nކޮވިޑް-19 އެންމެ ހަލުވިކަމާއެކު ފެތުރެމުންދަނީ އިޓަލީ،އިރާން،ސައުތުކޮރެއާ، ހޮންކޮންގ ފަދަ ޤައުމުތަކުގައެވެ.\nކޮވިޑް-19 އަށް މިހާތަނަށް އެއްވެސް ފަރުވާއެއް ހޯދިފައި ނުވާއިރު ބަލި ޖެހިފައިވާ މީހުން ބައިތިއްބާފައި ވަނީ މީހުންނާއި އެކަހެރި ތަންތަނުގައި އެވެ. ބަލީގެ ނުރައްކަލުގެ ސަބަބުން ދުނިޔޭގެ ސިއްހަތު ޖަމިއްޔާއިން ވަނީ ބަލިން ރައްކާތެރިވުމަށް ފިޔަވަޅު އެޅުމަށް ގޮވާލާފައެވެ.


ޢީދުގެ މަޖަލުގައި އުޅުނު ނަމަވެސް މިފަދަ ޛިކްރުތައް ކިޔުން ދޫނުކުރާށެވެ!\nއަޅުގަނޑުމެން ހޭދަކުރަމުން މިގެންދަނީ ބަރަކާތްތެރި އަޟްޙާ ޢީދުގެ ދުވަސްތަކެވެ. ޢީދުގެ މަޖަލުގައި ވަގުތުތައް ހޭދަކުރި ނަމަވެސް މިފަދަ މަތިވެރި ޛިކްރްތައް ކިޔުން ދޫކޮށްނުލާށެވެ! ފަތިސް ނަމާދުން ދުވަސްތައް ފަށާށެވެ! ފަތިސް ނަމާދަށްފަހު ކީރިތި ޤްރުއާނުން ކިތަންމެ ކުޑަމިންވަރެއް ނަމަވެސް ކިޔަވާށެވެ! ޛިކްރުތައް ކުރާށެވެ!\nމި ޛިކްރަކީ ރަސޫލް (ޞޢވ)، އިތުރު އެކަލޭގެފާނު (ޞޢވ)ގެ އަނބިކަނބަލުން ޖުވައިރިޔަތުގެފާނަށް ދަސްފުޅުކޮށްދެއްވެވި ޛިކްރެކެވެ. އެއީ ފަތިސްނަމާދުން ފައިބައި ވަޑައިގެން ކަންކަމުގައި އުޅުއްވެވުމަށްފަހު މެންދުރު ގެއަށްވަޑައިގެންނެވިއިރު ވެސް ފަތިހުންސުރެ ޛިކްރު ކުރެއްވެވުން މަތީގައި ޖުވައިރިޔަތުގެފާނު އިންނެވުމުންނެވެ.\nރަސޫލް (ޞޢވ) ޙަދީޘްފުޅު ކުރެއްވެވީ މި ޛިކްރަކީ ފަތިސް ނަމާދުން ފެށިގެން މެންދުރުވުމާއި ހަމައަށް ޛިކްރްކުރުންމަތީގައި އިނުމަށްވުރެ ގިނަ ސަވާބު ލިބިގެންދާ ޛިކުރެއްކަމަށެވެ.\n"މާތް ﷲ އަށް ހުސްޠާހިރުވަންތަކަމާއި ރިވެތި ޘަނާ އާއި ތަޢްރީފް ލިބިވިޑިގެންވެއެވެ. އެއިލާހުގެ ޚަލްޤްތަކުންގެ ޢަދަދަށެވެ. އަދި އެ އިލާހުގެ ޛާތުފުޅު ރުހިވޮޑިގަންނަވާ މިންވަރަކަށެވެ. އަދި އެ އިލާހުގެ ޢަރުޝީގެ ބަރުދަނަށެވެ. އަދި އެއިލާހުގެ ބަސްފުޅުތަކުގެ ދެލީގެ މިންވަރަށެވެ."\nބައެއް ޢިލްމްވެރިން ވަނީ ޢަޞްރު ނަމާދަށްފަހު މި ޛިކްރު ކުރުމުން ފަތިސް ނަމާދަށްފަހު ކުރުމުން ލިބޭ ޘަވާބު ލިބިގެންދާނެ ކަމަށްވެސް ބަޔާން ކުރައްވަވައިފައެވެ.\nއިތުރު މައުލޫމާތު ހިމެނޭ ވީޑިއޯއެއް!\nއިބިލީހުގެ އެންމެ ވަރުގަދަ ޙަމަލާ!: މަރުވާ ވަގުތު އެންމެ ލޯބިވާ މީހާގެ ސިފައިގަ ބައްދަލުކޮށް މަގުފުރައްދަން ކުރާ މަސައްކަތް!\n3 މަރުޙަލާ ފުރިހަމަ ނުކޮށް ވަރިކުރުން ގިނަވުމުން ދުނިޔޭގެ ކުރިމަތީގަ ލަދުވެތިވާންޖެހިއްޖެ!\nމުފްތީ މެންކަށް ކުރިއަށް ނުގެންދެވިގެން މައުޟޫޢު ބަދަލުކުރައްވަން ޖެހިވަޑައިގެންނެވި ދަރުސް!


Boaburikoh rahumkuda gothaka 16 aharuge anhen kujaku maralaifi\nއަނިޔާވެރި ގޮތަކަށް މަރާލާފައިވާ އަންޖަނާ\nއަނިޔާވެރި ގޮތަކަށް މަރާލާފައި އެއްލާލާފައި ވާ 16އަހަރުގެ އަންހެން ކުއްޖެއްގެ ހަށިގަނޑު އިންޑިއާގެ އަވަށަކުން ފެނިއްޖެއެވެ.\nޓައިމްސް އޮފް އިންޑިއާގައި ރިޕޯޓްކޮށްފައި ވާގޮތުގައި، އެކުއްޖާ މަރާލާފައި ވަނީ ވަރަށް އަނިޔާވެރި ގޮތަކަށެވެ. އެގޮތުން އެއްކުއްޖާ މެރުމުގެ ކުރިން މޫނަށް އެސިޑްޖަހާ އުރަމަތި ކޮށާލައި މަރާލާފައި ވަނީ ބޯވެސް ބުރިކޮށްލާފައެވެ. އަދި މަރާލުމަށްފަހު އެކުއްޖާ ގެ ހަށިގަނޑު އެއްލާލާފައިވަނީ އެކުއްޖާ ދިރިއުޅޭގެއާ މަދުރުނޫން ހިސާބަކަށް ކަމަށްވެސް ފުލުހުން ބުނެއެވެ.\nމަރާލައި އެއްލާލައިފައިވާ އަންޖަނާގެ ހަށިގަނޑު\nއިންޑިއާގެ އަވަށެއްކަމަށްވާ ބިހާރު ގައި ހިނގާފައިވާ މިހާދިސާ މިހާރު ފުލުހުން ދަނީ ތަހުގީގް ކުރަމުންނެވެ. މަރާލާފައިވާ އަންޖަނާ ގެ ދައްތައާ ހަވާލަދީ ފުލުހުން ބުނީ ، އެކުއްޖާ ޑިސެމަބަރ މަހު 28 ވަނަދުވަހު ލޯބިވެރިޔާ އާއެކު ފިލާފައި ވާކަމަށެވެ. އަދި އެނބުރި ގެއަށް އައީ ޑިސެމްބަރ މަހު 31 ވަނަ ދުވަހުއެވެ. ނަމަވެސް އަންޖަނާގެ ބައްޕަ ފުލުހަށް އޭނަ ގެއްލިގެން މައްސަލަ ހުށަހެޅީ ޖެނުއަރީ4 ވަނަދުވަހު ކަމަށް ފުލުހުން ބުނެއެވެ.\nއަންޖަނާގެ ދައްތަ ބުނީ ކޮއްކޮ ޑިސްމަބަރ މަހު 31 ވަނަދުވަހު ގެއަށް އައުމުން ބައްޕަ ގެ ރައްޓެއްސަކާ ހަވާލުކޮށްފަ އަންޖަނާ ބޭރަށް ފޮނުވިކަމަށެވެ. އޭގެފަހުން އޭނަ އެނބުރި ގެއަށް ނާންނަ ކަމަށް ބުނެ ބައްޕަ ފުލުހަށް ރިޕޯޓްކުރީ ޖެނުއަރީ 4ވަނަދުވަހު ކަމަށް އަނޖަނާގެ ދައްތަ ބުންޏެވެ.\nމިހާދިސާ ތަހުޤީގު ކުރާފުލުހުން ބުނީ އަންޖަނާ ފެނިފައިވަނީ މަރާލާފައި ވާތާ ދެދުވަސްފަހުން ކަމަށެވެ. އަދި ބަޔަކު އެކުއްޖާ ރޭޕްކޮށް މަރާލީކަމަށް އާއިލާ މީހުން ބުނިނަމަވެސް މިހާތަނަށް ތަހުޤީގުގައި އެނގިފައި ވާގޮތުގައި އެކުއްޖާ ގެ މަރުގެ ފަހަތުގައި ވަނީ އޭނަގެ ބައްޕަކަމަށްލަފާކުރެވޭތީ މިހާރުފުލހުން ވަނީ އޭނަހައްޔަރު ކޮށް ތަހުޤީގު ފަށާފައެވެ.\nރަހުމްކުޑަގޮތަކަށް އަންޖަނާ މަރާލާފައި އޮތްވާ ފެނުމުން އިންޑިއާގެ އެކި އަވަށްތަކުގައި އޭނަ އަށް އިންސާފް ހޯދަދިނުމަށް އެތައްބަޔަކުދަނީ މަގުމައްޗަށް ނިކުމެ މުޒާހަރާ ކުރަމުނެނެވެ.\nއަންޖަނާގެ މަރުގެ ތަހްގީގު ސީރިއަސް މައްސަލައެއްގެ ގޮތުގައި ފުލުހުން ބަލަމުން ދާއިރު އޭނަގެ ހަށިގަނޑު މިހާރުވަނީ ޕޯސްޓްމޯޓަމް ހަދަން ފޮނުވާފައެވެ.\nދުނުނިޔޭގައި ރޭޕް އަދި މަރުގެމައްސަލަ އެންމެ ބޮޑު އެއްޤައުމަކަށް އިންޑިއާ ވެފައިވާއިރު އެޤަމުމުވަނީ އަންހެނުންނަށާއި ކުޑަކުދިންނަށް އެންމެ ނުރައްކާ އެއް ޤައުމުގެ ގޮތުގައި ލޭބަލް ކުރެވިފައެވެ. ރިޕޯރޓް ތަކުން ދައްކާގޮތުގައި ކޮންމެދުވަހަކު އިންޑިއާގައި 100 އަށްވުރެ ގިނަރޭޕް ކޭސް ފައިލް ކުރެވެއެވެ.


ކޮމިޝަނުގެ ނަންބަރ: 154(A)DC-2018/ (16 ޖުލައި 2018) އިޢުލާނާއި ގުޅިގެން އެއްވެސް ފަރާތަކުން ވަޑައިގެންފައި ނުވާތީވެ އެ އިޢުލާނު ބާޠިލްކޮށް، މިކޮމިޝަނުން ދޭ މަޢުލޫމާތާއި އެއްގޮތަށް ޗާޕްކުރުމުގެ ޚިދުމަތް 1 އަހަރު ދުވަހުގެ މުއްދަތަށް ފޯރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 އޮގަސްޓް 01 ވާ ބުދަ ދުވަހުގެ 11:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\nބީލަން ހުޅުވުން އޮންނާނީ 2018 އޮގަސްޓް 02 ވާ ބުރާސްފަތި ދުވަހުގެ 11:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n11 ޒުލްޤަޢިދާ 1439


BREAKING NEWS: Covid Jehigen Meehaku Niyaavejje - Vaguthu\nކޮވިޑް ޖެހިގެން މީހަކު ނިޔާވެއްޖެ\n"ވަގުތު" އަށް މައުލޫމާތު ލިބިފައިވާ ގޮތުގައި ކޮވިޑް ޖެހިގެން ނިޔާވެފައި ވަނީ 56 އަހަރުގެ ދިވެހި ފިރިހެނެކެވެ. އޭނާ ނިޔާވީ ހުޅުމާލޭ ކޮވިޑް ފެސިލިޓީގައި ފަރުވާ ދެމުން އަންނަނިކޮށެވެ.\nކޮވިޑް ޖެހިގެން ރާއްޖެ އިން ނިޔާވި މީހުންގެ ޖުމްލަ އަދަދު ވަނީ 149 އަށް މިހާރު އަރާފައެވެ.\nކޮވިޑް ޖެހިގެން މެއި މަހު ރާއްޖެ އިން ނިޔާވި މީހުންގެ އަދަދު ވަނީ ވަރަށް ބޮޑަށް އިތުރުވެފައެވެ. އެގޮތުން މި މެއި މަހުގެ މިހާތަނަށް 76 މީހަކު ވަނީ ކޮވިޑް ބަލީގައި މި ދުނިޔެ ދޫކޮށްފައެވެ.\nމި ބަލީގައި މިހާތަނަށް ނިޔާވި މީހުންނަކީ 133 ދިވެހިންނާއި، 16 ބިދޭސީންނެވެ. ރާއްޖޭގައި މިހާތަނަށް އެންމެ ގިނަ ބަޔަކު އެއް ދުވަހެއްގައި ނިޔާވެފައިވަނީ މިމަހުގެ 24 ވަނަ ދުވަހުއެވެ. އެދުވަހު 13 މީހަކު ވަނީ ކޮވިޑްގައި ނިޔާވެފައެވެ.\nމެއި 27, 2021 06:23\nކޮވިޑްފެސިލިޓީގައި "ފަރުވާދެމުން އަންނަނިކޮން"ނޭ މިހާރު ނުކިޔަންވެއްޖެއްނޫންބާ؟\nމެއި 27, 2021 10:34\nޢެއީ ތެދެއް ކިޔަންވީ ފަރުވާ ނުދެވި މަރުވެއްޖެއޭ ބަލިމީހާއަށް ފަރުވާދޭނެ ނަރުހެއް ޑޮކުތާރެއް ނެއްތަނަކަށް ލުމަކީ ފަރުވާދިނުމެއް ނޫން އެއަށް ކިޔަނީ މަރުވާން ދޫކޮށްލުމޭ ރައްޔިތުން ވެސް މިހާރު ދެން ވިސްނަންވެއްޖެއެއް ނޫންތަ އެތަނަށް ފޮނުވާ ހާލުފެރަމީހެއް ނުދިރާކަން އެއަށްވުރެ ގޭއޮތަސް މާރަގަޅުވާނެކަން 😭\nމެއި 27, 2021 13:08\nކެރަފާ ބާގީނަސީމު އެބުނަނީ އަދި ގިނައެއް ނުވޭ މަރުވާ ރޭޓް ދުވާލަކަށް 19 މަރު ވަން ޖެހޭނޭ އެއީ 19 ށަހީދުން މަރާލަފަ ވީތީ އެއީ ތިނަސީމު ދެކޭގޮތް\nމެއި 27, 2021 13:10\nމުޅި ސިއް ޙީދާއިރާފުޑުފުޑު ކޮއް އޮރިޔާންކޮށްފި


vnews - India ge jungalin fenunu kuhjjaage mainbafain kamah aailaa akun bunefi\nޖައުންޕޫރުގެ ދެމަފިރިން ބުނެފައިވަނީ ޖަންގަލިން ފެނުނު ކުއްޖާ ގެއްލުނީ ބާޒާރުކުރަން ނިކުމެ އުޅެނިކޮށް މިދިޔަ އަހަރުގެ ތެރޭގައިކަމަށް\nޖަންގަލިން ފެނުނު ކުއްޖާގެ މައިންބަފައިންކަމަށް ބުނާ ދެމަފިރިން: އެ ކުއްޖާގެ ފޮޓޮއާއި އަދި އެ ކުއްޖާ ގެއްލިގެން އެ މީހުން ބޭނުންކުރި ޕޯސްޓަރު ހިފައިގެން -ފޮޓޯ:ކަވަރ އޭޝިއާ ޕްރެސް\nއިންޑިއާގެ ޖަންގައްޔެއްގެ ތެރެއިން ފެނުނު އަންހެން ކުއްޖާގެ މައިންބަފައިންކަމަށް ދެމަފިރިއަކު ބުނެފިއެވެ.\nމޮގްލީ ގާލްގެ ގޮތުގައި މަޝްހޫރުވި އެ އަންހެން ކުއްޖާގެ މައިންބަފައިންކަމަށް ބުނާ ދެމަފިރިން ބުނެފައިވަނީ، އެ މީހުންގެ ދަރިފުޅު ގެއްލުނީ މިދިޔަ އަހަރުގެ މާޗު މަހުގެ ތެރޭގައި ބާޒާރު ކުރުމަށް ނިކުމެ އުޅެނިކޮށްކަމަށެވެ. އުމުރުން 45 އަހަރުގެ ރަމްޒާން އަހުމަދު ޝާހާއި އޭނާގެ އަންހެނުން 35 އަހަރުގެ ނަޒްމާ ބުނީ، އޭނާގެ ދަރިފުޅުގެ އުމުރަކީ 8 ނޫންކަމަށާއި، އެ ކުއްޖާއަށް މިހާރު 10 އަހަރު ވެއްޖެކަމަށެވެ.\n3 ރާމާމަކުނާއި އެކު އުޅެމުންދަނިކޮށް ނޭޕާލާއި އިންޑިއާ ގުޅޭ ސަރަހައްދީ ރޮނގުގެ ކައިރީގައިވާ ކަތްރިނިއާގަތު ޖަންގަލިން އެ ކުއްޖާ ފެނިގެން ސަލާމަތްކޮށްފައިވަނީ، މިއަހަރުގެ ކުރީކޮޅުއެވެ. އަދި ސަލާމަތްކުރުމަށް ފަހު އެ ސަރަހައްދުގައި ހުރި ހޮސްޕިޓަލެއްގައި ދެ މަސް ދުވަހު އެޑްމިޓުކޮށްގެން ފަރުވާ ދިން ނަމަވެސް އެކަށީގެންވާ ފަރުވާއެއް ދެވެން ނެތުމުގެ ސަބަބުން ހިލޭ ސާބަހަށް މަސައްކަތްކުރާ ހޮސްޕިޓަލަށް ބަދަލުކޮށް މިހާރު ގެންދަނީ ފަރުވާ ދެމުންނެވެ.\nއުއްތަރު ޕްރަދޭޝްގެ ޖައުންޕޫރަށް ނިސްބަތްވާ ދެމަފިރިން ވަނީ އެ ކުއްޖާއާއި ބެހޭ ޚަބަރު އެ ސަރަހައްދުގެ ނޫހަކުން ފެނުމާއި ގުޅިގެން އެ ކުއްޖާއަށް ފަރުވާ ދެމުންދިޔަ ހޮސްޕިޓަލަށް ގޮސް އެ ކުއްޖާއާއި ބައްދަލުކޮށްފައެވެ. އަދި ބުނެފައިވަނީ، އެ މީހުން ދަރިފުޅު ދުނިޔޭގައި ހުރި ޚަބަރު ލިބުމުން ހިތަށް ލިބުނު ހަމަޖެހުމާއި އުފާ ބަޔާން ވެސް ކޮށްދޭން އުނދަގޫކަމަށެވެ. އެ ކުއްޖާ ގެއްލުމާއި ގުޅިގެން 24ގަޑިއިރު ފަހުން ބާދްޝާހްޕޫރުގެ ފުލުހުންގެ މަރުކަޒަށް އެކަން ރިޕޯޓުކުރިކަމަށެވެ. އެކަމަކު ފުލުހުންގެ ފަރާތުން އެ ކުއްޖާ ހޯދުމުގައި އެއްވެސް އެހީތެރިކަމެއް ނުލިބުނުކަމަށް ރަމަޒާން ވަނީ ބުނެފައެވެ.\nފުލުހުންނަށް ހުށަހެޅުމުގެ އިތުރުން ޕޯސްޓަރުތަކާއި އެހެނިހެން ގޮތް ގޮތުން އާއްމުންގެ އެހީތެރިކަމާއި އެކު ވެސް އެ ކުއްޖާ ހޯދަން މަސައްކަތްކުރި ނަމަވެސް އެއްވެސް ބައެއްގެ ފަރާތުން އެހީތެރިކަމެއް ނުލިބުމުން މާޔޫސްކަމާއި އެކު އެ މަސައްކަތް ހުއްޓާލީކަމަށެވެ. އަދި ބުނީ އެއަށް ފަހު އެ ކުއްޖާ މަރުވީކަމަށް ގަބޫލުކޮށްގެން ތިބީކަމަށެވެ. ރަމަޒާން ބުނީ އޭނާގެ ދަރިފުޅަށް ކިޔަނީ އެލީޒާކަމަށާއި، ދަރިފުޅު ދުނިޔޭގައި ހުރި ޚަބަރު ލިބުމުން ވަރަށް އުފާވިކަމަށެވެ. ދުވަހު އުޖޫރަށް މަސައްކަތްކުރާ ރަމަޒާން ބުނީ، އެދެމަފިރިން ހޮސްޕިޓަލަށް ދިއުމުން އެ ކުއްޖާ ދެ ގަޑިއިރު ވަންދެން އެ ދެމީހުންނަށް ބެލިކަމަށެވެ.\nއެ ކުއްޖާއަށް ފަރުވާ ދެމުންދާ ޗެރިޓީ ހޮސްޕިޓަލުގެ ފައުންޑަރ އަދި ރައީސް ޑރ. ސުރޭޝް ސިންހ ދަޕޯލާ ވިދާޅުވީ، ދެމަފިރިއަކު އެ ހޮސްޕިޓަލަށް ޒިޔާރަތްކޮށް އެ ކުއްޖާއަކީ އެ މީހުންގެ ދަރިއެއްކަމަށް ވަކާލާތުކޮށްފައިކަމަށެވެ. އެކަމަކު މިއީ ރަސްމީ މައްސަލައެއްކަމުން އަދި ބަޔަކު އެހެން ބުނި ނަމަވެސް އެ ކުއްޖާ އެމީހުންގެ އަތްމައްޗަށް ދޫކޮށް ނުލެވޭނެކަމަށެވެ. އެހެންކަމުން އެ ދެ މީހުންނަކީ އެ ކުއްޖާގެ އަސްލު ވާރުތަވެރިންކަން ކަށަވަރުކޮށްދޭ ފަދަ ރަސްމީ ލިޔުމެއް ހުށަހަޅަން ޖެހޭކަމަށާއި، އެ ކުއްޖާ ހަވާލުކުރުމުގެ ކުރިން އެ ދެމީހުންގެ އަސްލު ކަށަވަރުކުރަން ޖެހޭކަމަށެވެ.\nޑރ ދަޕޯލާ ވިދާޅުވީ، އެ ދެ މީހުންގެ ޑީއެންއޭ ހެދުމަށް ލަފާ ދީފައިވާނެކަމަށާއި، ޑީއެންއޭ ރިޕޯޓަށް ފަހު އެކަން ކަށަވަރުވެއްޖެނަމަ އެ ކުއްޖާ ހަވާލުކުރުމުގެ ކަންކަން ކުރިއަށް ގެންދާނެކަމަށް ވެސް ބުނެފައިވާނެކަމަށެވެ. އެހާހިސާބަށް އެ ކުއްޖާގެ ހުރިހާ ކަމެއް ބަލަހައްޓަމުންދާނީ އެ ހޮސްޕިޓަލުންކަމަށާއި، އެ ދުވަސްތަކުގައި އެ ކުއްޖާގެ ހާލަތު ރަނގަޅުކުރުމަށް ފަރުވާ ދެމުންދާނެކަމަށް ވެސް ޑރ. ދަޕޯލާ ވިދާޅުވިއެވެ.\nދުވާލަކު 150ރުޕީސްގެ އާމްދަނީއެއް ލިބޭ ރަމަޒާންގެ ދެމަފިރިން ޑީއެންއޭ ހެދުމަށް ނިންމާފައިވާއިރު، އެ މީހުން ވަނީ ލިބޭ ކުޑަކުޑަ ފައިސާކޮޅުން ވެސް ވީ އެންމެ ގިނައެއްކޮށް ފަހަށް ރައްކާކޮށް ޑީއެންއޭ ހެދުމަށް ބޭނުންވާ ފައިސާ ވީއެންމެ އަވަހަކަށް އެއްކުރުމަށެވެ.\nޑރ. ދަޕޯލާ ވިދާޅުވީ، އެ ކުއްޖާގެ ހާލަތު މިހާރު ވަރަށް ބޮޑުތަން ރަނގަޅުކަމަށާއި، ފުރަތަމަ ދެ ދުވަހު އާދަޔާ ޚިލާފު ކަންތައްތަކެއް ފެނުނު ނަމަވެސް މިހާރު އާއްމު ދިރިއުޅުމާއި އެއްގޮތަށް ގިނަ ކަންތަައް ކުރާކަމަށެވެ.